Thettalil Sreenivasan | ഇവിടെ നമുക്ക് മണ്ണിന്റെ പുത്രനുണ്ട്... കുമ്മനം; സത്യസന്ധനായ ലളിത ജീവിതത്തിന് ഉടമയായ പൊങ്ങച്ചക്കാരനല്ലാത്ത അഴിമതിക്കറ പുരളാത്ത സാമൂഹിക പ്രവർത്തകൻ; ബാങ്ക് ബാലൻസും കമ്മി; ഇനി തിരുവനന്തപുരത്തെ കുമ്മനം നയിക്കട്ടേയെന്ന് ടിപി ശ്രീനിവാസൻ; പുറത്തു നിന്നുള്ള തരൂരിന് കേരളാ രാഷ്ട്രീയത്തിൽ സ്ഥാനമില്ലെന്നും വിശദീകരണം; എന്തുകൊണ്ട് മോദിക്കൊപ്പം വേദി പങ്കിട്ടെന്ന് വിശദീകരിച്ച് മുൻ അംബാസിഡറുടെ ഫെയ്‌സ് ബുക്ക് പോസ്റ്റും; തരൂരിനെ കൈവിട്ടത് കന്നിയങ്കത്തിൽ ഒപ്പം നിന്ന 2009ലെ തോഴൻ - MarunadanMalayali.com\nApril 19, 2019 | 12:07 PM IST | Permalink\nതിരുവനന്തപുരം: തിരുവനന്തപുരത്തെ സിറ്റിങ് എംപിയും കോൺഗ്രസ് സ്ഥാനാർത്ഥിയുമായ ശശി തരൂരിനെ ഞെട്ടിച്ച് നയതന്ത്ര വിദഗ്ധനും മുൻ അംബാസിഡറുമായ ടിപി ശ്രീനിവാസന്റെ പോസ്റ്റ്. ശശി തരൂരിന്റെ അടുത്ത സുഹൃത്തായ ശ്രീനിവാസന്റെ അഭിപ്രായത്തിൽ ശശി തരൂരിനേക്കാൾ തിരുവനന്തപുരത്തിന്റെ എംപിയാകാൻ യോഗ്യൻ ബിജെപിയുടെ കുമ്മനം രാജശേഖരനാണ്. ഇന്നലെ പ്രധാനമന്ത്രി നരേന്ദ്ര മോദിയുടെ പ്രചരണ റാലിയിൽ ശ്രീനിവാസൻ പങ്കെടുത്തിരുന്നു. ഇത് വാർത്തയുമായി. ഇതിന് ശേഷമാണ് എന്തുകൊണ്ട് താൻ ആ പരിപാടിയിൽ പങ്കെടുത്തുവെന്ന് വിശദീകരിച്ച് ഫെയ്‌സ് ബുക്കിൽ ശ്രീനിവാസൻ കുറിപ്പിട്ടത്. തിരുവനന്തപുരത്ത് ഏറെ വ്യക്തിബന്ധങ്ങളുള്ള സുഹൃത്തിന്റെ പോസ്റ്റ് ശശി തരൂരിന് വൻ തിരിച്ചടിയാണെന്നാണ് വിലയിരുത്തൽ.\nതിരുവനന്തപുരം എന്നത് എന്റെ ജന്മനാടാണ്. ഇവിടെ പ്രധാനമന്ത്രി എത്തുമ്പോൾ ആദരവ് പ്രകടിപ്പിക്കാനുള്ള ക്ഷണമെന്ന രീതിയിലാണ് പ്രചരണത്തിന് പങ്കെടുത്തതെന്നാണ് ശ്രീനിവാസന്റെ ആദ്യ വിശദീകരണം. ഇതിന് ശേഷമാണ് ശശി തരൂരിനെ വിമർശിക്കുന്ന വാചകങ്ങൾ. തിരുവനന്തപുരത്ത് പാർലമെന്റ് അംഗമെന്ന പദവിയിൽ മാറ്റം അനിവാര്യതയാണ്. അനുഗ്രഹീത എഴുത്തുകാരനും പ്രഭാഷകനുമാണ് ശശി തരൂർ. എന്നാൽ താൻ രാഷ്ട്രീയക്കാരനെന്ന പദവിയിൽ നിന്ന് തരൂർ മാറി കാണാൻ ആഗ്രഹിക്കുന്നു. കേരളത്തിലെ രാഷ്ട്രീയത്തിൽ അദ്ദേഹത്തിന് സ്ഥാനമൊന്നുമില്ല. എന്നും അദ്ദേഹം പുറത്തുള്ള ഒരാളാണ്-ഇങ്ങനെയാണ് ശ്രീനിവാസൻ കാര്യങ്ങൾ വിശദീകരിക്കുന്നത്. ഇതിനൊപ്പം എന്തുകൊണ്ട് കുമ്മനത്തെ പിന്തുണയ്ക്കുന്നുവെന്നും പറയുന്നു.\nഇവിടെ നമുക്ക് മണ്ണിന്റെ പുത്രനുണ്ട്. കുമ്മനം. സത്യസന്ധനായ ലളിത ജീവിതത്തിന് ഉടമയായ പൊങ്ങച്ചക്കാരനല്ലാത്ത അഴിമതിക്കറ പുരളാത്ത സാമൂഹിക പ്രവർത്തകൻ. ബാങ്ക് ബാലൻസും വലുതല്ല. അതുകൊണ്ട് ഇന്ത്യൻ പാർലമെന്റിൽ കുമ്മനം തിരുവനന്തപുരത്തെ പ്രതിനിധീകരിക്കണമെന്നാണ് ശ്രീനിവാസന്റെ പോസ്റ്റ്. തെരഞ്ഞെടുപ്പ് റാലിയിൽ ക്ഷണിച്ചതിന് ബിജെപിക്ക് നന്ദിയും പറയുന്നുണ്ട്. കുമ്മനത്തിന് നന്മ ആശംസിക്കുന്ന ശ്രീനിവാസൻ. സ്വയം ഭരണാവകാശമുള്ള സ്ഥലമെന്നോണം മറ്റൊരു കോൺഗ്രസുകാരനും ജയിക്കാനുള്ള സാഹചര്യം തിരുവനന്തപുരത്തില്ല. ഇത് മാറണമെന്നും മുൻ അംബാസിഡർ ആവശ്യപ്പെടുന്നു. പിന്തുണ അറിയിച്ച് തന്നെ വിളിച്ചവർക്കും സന്ദേശം അയച്ചവർക്കും നന്ദി പറഞ്ഞാണ് ശ്രീനിവാസൻ പോസ്റ്റ് അവസാനിപ്പിക്കുന്നത്. പോസ്റ്റിന് താഴെ പിന്തുണ കമന്റുകൾക്കൊപ്പം വിമർശനവും സജീവമാണ്.\nതിരുവനന്തപുരത്ത് പ്രധാനമന്ത്രി നരേന്ദ്ര മോദി പങ്കെടുക്കുന്ന വിജയ് സങ്കൽപ് റാലിയിൽ് ടി പി ശ്രീനിവാസൻ എത്തിയത് വലിയ ചർച്ചയായിരുന്നു. ആദ്യമായാണ് ടി പി ശ്രീനിവാസൻ രാഷ്ട്രീയാഭിമുഖ്യം പ്രഖ്യാപിക്കുന്നത്. യോഗത്തിൽ സംസാരിച്ച ടി പി ശ്രീനിവാസൻ തിരുവനന്തപുരത്തെ എൻഡിഎ സ്ഥാനാർത്ഥി കുമ്മനം രാജശേഖരന് പിന്തുണ പ്രഖ്യാപിച്ചു. 'അധികാരത്തിൽ പലരെയും കൊണ്ടു വരുമ്പോൾ, അവർ പലരും നേടിത്തരുമെന്ന ആഗ്രഹം നമുക്കുണ്ടാകാറുണ്ട്. എന്നാൽ അത് പലപ്പോഴും നടക്കാറില്ല. അധികാരമോഹം കുമ്മനം രാജശേഖരനില്ല. മിസോറം ഗവർണറോ, തിരുവനന്തപുരത്തെ എൻഡിഎ സ്ഥാനാർത്ഥിയോ, ഏത് ചുമതലയും അദ്ദേഹം ഏറ്റെടുക്കും. അതുകൊണ്ടാണ് കുമ്മനം രാജശേഖരന് ഞാൻ പിന്തുണ പ്രഖ്യാപിക്കുന്നത്. എന്നെ ഇങ്ങോട്ട് ക്ഷണിച്ച സംഘാടകർക്ക് നന്ദി', ടി പി ശ്രീനിവാസൻ പറഞ്ഞു.\nശശി തരൂർ കഴിഞ്ഞ 10 വർഷം ആയി ഒരു മാറ്റവും കൊണ്ടു വന്നില്ല.ഒരു മാറ്റം ആഗ്രഹിക്കുന്നതുകൊണ്ടാണ് കുമ്മനം രാജശേഖരനെ പിന്തുണയ്ക്കുന്നതെന്നും ശ്രീനിവാസൻ കൂട്ടിച്ചേർത്തിരുന്നു. ഇതിന് പിന്നാലെയാണ് ശശി തരൂരിനെ വെട്ടിലാക്കി ഫെയ്‌സ് ബുക്ക് പോസ്റ്റും ശ്രീനിവാസൻ ഇട്ടത്. തിരുവനന്തപുരം, ആറ്റിങ്ങൽ, കൊല്ലം മണ്ഡലങ്ങളിൽ നിന്നുള്ള പ്രവർത്തകരാണ് പ്രധാനമന്ത്രി മോദി നയിക്കുന്ന വിജയ് സങ്കൽപ്പ് റാലിയിൽ പങ്കെടുത്തത്. ഇത് രണ്ടാം തവണയാണ് ലോക്‌സഭാ തെരഞ്ഞെടുപ്പിന്റെ പ്രചാരണത്തിനായി പ്രധാനമന്ത്രി കേരളത്തിലെത്തുന്നത്. പ്രധാനമന്ത്രിക്ക് പുറമെ ബിജെപി സ്ഥാനാർത്ഥികളായ കുമ്മനം രാജശേഖരൻ, ശോഭാ സുരേന്ദ്രൻ, ബിജെപി അധ്യക്ഷൻ പി എസ് ശ്രീധരൻ പിള്ള, രാജ്യസഭാ എംപിമാരായ വി മുരളീധരൻ, റിച്ചാർഡ് ഹെ, മുൻ ഡിജിപി ടിപി സെൻകുമാർ, മുൻ അംബാസഡർ ടി പി ശ്രീനിവാസൻ, ക്രിക്കറ്റ് താരം ശ്രീശാന്ത്, കോൺഗ്രസിൽ നിന്ന് അടുത്തിടെ ബിജെപിയിൽ ചേർന്ന ടോം വടക്കൻ തുടങ്ങിയവരും തിരുവനന്തപുരത്തെ വേദിയിലുണ്ട്.\nയുഡിഎഫ് സർക്കാരിന്റെ കാലത്ത് കേരളത്തിലെ ഉന്നത വിദ്യാഭ്യാസ കൗൺസിൽ വൈസ് ചെയർമാനായിരുന്നു ടിപി ശ്രീനിവാസൻ. 1998ൽ വാഷിംങ്ടണിൽ അംബാസിഡറായ സമയത്ത് പ്രധാനമന്ത്രിയുമായി കൂടിക്കാഴ്ച നടത്തിയിരുന്നു. അന്ന് അദ്ദേഹത്തിന് ഭരണസ്ഥാനങ്ങളൊന്നും ഉണ്ടായിരുന്നില്ല. പക്ഷേ അന്ന് നരേന്ദ്ര മോദിയോട് തോന്നിയ ബഹുമാനവും ആദരവും പ്രടകിപ്പിക്കാനാണ് ഇന്ന് തിരുവനന്തപുരത്തെ വേദിയിൽ ഇരിക്കുന്നതെന്നും ടിപി ശ്രീനിവാസൻ പറഞ്ഞു. 2009ൽ ശശീ തരൂരിനെ തിരുവനന്തപുരം മണ്ഡലത്തിലെ യുഡിഎഫ് സ്ഥാനാർത്ഥിയായി പ്രഖ്യാപിച്ചപ്പോൾ അദ്ദേഹത്തെ മണ്ഡലത്തിന് പരിചയപ്പെടുത്തുന്നതിൽ വലിയ പങ്ക് വഹിച്ച വ്യക്തിയാണ് ടി പി ശ്രീനിവാസൻ. എന്നാൽ 10 വർഷങ്ങൾക്കിപ്പുറം തരൂർ വീണ്ടും മത്സരിക്കാനിറങ്ങുമ്പോൾ എതിർ സ്ഥാനാർത്ഥിപ്പ് പിന്തുണ പ്രഖ്യാപിച്ചിരിക്കുകയാണ് ശ്രീനിവാസൻ.\nഐക്യ രാഷട്ര പരിസ്ഥിതി സംഘടനയിലെ ഇന്ത്യയുടെ സ്ഥിരം പ്രിതിനിധിയും അന്താരാഷ്ട്ര ആണവോർജ്ജ ഏജൻസിയിൽ ഇന്ത്യയുടെ ഗവർണറായും ശ്രീനിവാസൻ പ്രവർത്തിച്ചിട്ടുണ്ട്. വിവിധ രാജ്യങ്ങളിലെ ഇന്ത്യൻ അംബാസഡറായും കെനിയയിലെ ഇന്ത്യൻ ഹൈകമ്മീഷണറായും പ്രവർത്തിച്ചിരുന്നു. കോളമിസ്റ്റ്, എഴുത്തുകാരൻ എന്നീ നിലകളിലും പ്രസിദ്ധനാണ്. ബിജെപി ഇക്കുറി ഏറെ പ്രതീക്ഷ വയ്ക്കുന്ന മണ്ഡലമാണ് തിരുവനന്തപുരം. മിസോറാം ഗവർണറായിരുന്ന കുമ്മനം രാജശേഖരനെ തിരിച്ചുവിളിച്ച് സ്ഥാനാർത്ഥിയാക്കിയതിലൂടെ തിരുവനന്തപുരത്ത് താമര വിരിയിക്കാമെന്നാണ് ബിജെപിയുടെ പ്രതീക്ഷ. തിരുവനന്തപുരം മണ്ഡലത്തിൽ ബിജെപിക്ക് മുൻതൂക്കം പ്രവചിക്കുന്നവയായിരുന്നു പുറത്ത് വന്ന ഭൂരിഭാഗം അഭിപ്രായ സർവേ ഫലങ്ങളും.\nഇതിന് പിന്നാലെ ശശി തരൂർ പലവിവാദത്തിലും പെട്ടു. ഗാന്ധാരി അമ്മൻകോവിലിൽ തുലാഭാരത്തിനിടെ വീണ് തലക്ക് പരിക്കേൽക്കുകയും ചെയ്തു. ഇത് പ്രചരണത്തേയും ബാധിച്ചു, ഇതിനിടെയാണ് പത്തുകൊല്ലം മുമ്പ് വലം കൈയായി നിന്ന ശ്രീനിവാസൻ കുമ്മനത്തെ പിന്തുണച്ച് രംഗത്ത് എത്തുന്നത്.


പെരിയ കേസ് സി.ബി.ഐ. അന്വേഷണം നീണ്ടേക്കും; ആറുമാസം കൂടി റസ്റ്റ് ഹൗസ് സൗകര്യം അനുവദിക്കണമെന്ന ആവശ്യം സർക്കാർ അംഗീകരിച്ചു | CBI inquiry into Periya twin-murder case likely to be extended – News18 Malayalam\nആദ്യഘട്ട അന്വേഷണം സി.ബി.ഐ. പൂർത്തിയാക്കി എന്നാണ് സൂചന\nLast Updated : August 02, 2021, 06:44 IST\nആദ്യഘട്ട അന്വേഷണം സി.ബി.ഐ. പൂർത്തിയാക്കി എന്നാണ് സൂചന. ബന്ധപ്പെട്ടവരിൽ നിന്നും മൊഴിയെടുത്തു, കൊലപാതകസംഭവം കൃത്രിമമായി സൃഷ്ടിച്ച് സി.ബി.ഐ. സംഘം നേരത്തെ തെളിവെടുത്തിരുന്നു.\nഎന്നാൽ തുടക്കം മുതൽ സി.ബി.ഐ. അന്വേഷണത്തെ സംസ്ഥാന സർക്കാർ എതിർക്കുകയായിരുന്നു. സി.ബി.ഐ. വരാതിരിക്കാൻ ലക്ഷങ്ങൾ ചെലവഴിച്ച് സുപ്രീം കോടതിയിലെ മുതിർന്ന അഭിഭാഷകരെ ഹാജരാക്കിയത് വിവാദമായിരുന്നു. 80 ലക്ഷത്തിലധികം രൂപയാണ് അഭിഭാഷകർക്ക് ആയി സർക്കാർ ചെലവഴിച്ചത്. ഹൈക്കോടതി സി.ബി.ഐ. അന്വേഷണം അനുവദിച്ചെങ്കിലും സർക്കാർ സുപ്രീം കോടതിയിൽ പോയി. അപ്പീൽ സുപ്രീം കോടതിയും നിരാകരിച്ചതോടെയാണ് സി.ബി.ഐ. അന്വേഷണത്തിന് സർക്കാർ വഴങ്ങിയത്.\nFirst published: August 02, 2021, 06:43 IST


ജീവിതത്തിന്റെ അവസാനം വരെ ഒരു എളിയ സഹോദരനായിരിക്കുവാന് ശ്രമിക്കുക WFTW 08 ജൂലൈ 2012 | Jeevamozhikal\nജീവിതത്തിന്റെ അവസാനം വരെ ഒരു എളിയ സഹോദരനായിരിക്കുവാന് ശ്രമിക്കുക WFTW 08 ജൂലൈ 2012\nWFTW 08 ജൂലൈ 2012\n2 ശമുവേല് പതിനൊന്നാം അദ്ധ്യായത്തില് നാം ദാവീദിന്റെ വലിയ വീഴ്ചയുടെ കഥ കാണുന്നു. ഇതില്‍നിന്നും അവന് എങ്ങിനെയാണ് വീണതെന്ന് പഠിക്കുവാന് നമുക്ക് കഴിയും. “അടുത്ത വസന്ത കാലത്ത് രാജാക്കന്മാര് യുദ്ധത്തിനു പുറപ്പെടുന്ന സമയത്ത് …………” രാജാക്കന്മാര് ശൈത്യകാലത്ത് തണുപ്പുള്ളപ്പോള് യുദ്ധത്തിനു പോയിരുന്നില്ല. എന്നാല് വസന്തകാലത്ത് യുദ്ധത്തിനു പോയിരുന്നു. ദാവീദ് എപ്പോഴും ഒരു നേതാവായി ശത്രൂക്കളെ നേരിടുവാന് യിസ്രായേല് സൈന്യത്തെ മുമ്പില് നിന്നു നയിച്ചവനാണ്. എന്നാല് ഇത്തവണ ദാവീദിന് വിശ്രമിക്കണമെന്നു തോന്നി. പോരാട്ടം അവസാനിപ്പിച്ച് നാം വിശ്രമിക്കുവാന് തുടങ്ങുമ്പോഴാണ് നാം പാപത്തില് വീഴുന്നത്. നാം എവിടെ ആയിരിക്കണമെന്ന് ദൈവം ആഗ്രഹിക്കുന്നയിടത്ത് നില്‍ക്കാത്തപ്പോഴും നാം പാപത്തില് വീഴുന്നു. ദാവീദിന്റെ സ്ഥാനം അപ്പോള് യുദ്ധഭൂമിയില് ആയിരിക്കേണ്ടതാണ്. എന്നാല് അവന് ആ സമയം കൊട്ടാരത്തില് കിടന്നുറങ്ങുകയായിരുന്നു. ആ ദിവസം അവന് യുദ്ധഭൂമിയില് ആയിരുന്നെങ്കില് ഒരിക്കലും ഇത്തരത്തിലുള്ള വീഴ്ച അവനുണ്ടാകുമായിരുന്നില്ല.\nനമ്മെ സംബന്ധിച്ച് കാര്യങ്ങള് എല്ലാം നന്നായി പോകുമ്പോഴാണ് നാം ദൈവതിനായുള്ള പോരാട്ടം അവസാനിപ്പിച്ച് പ്രശ്നങ്ങള് ഉള്ള ദൈവീക വേല ചെയ്യുവാന് നമ്മെക്കാള് പ്രായം കുറഞ്ഞവരെ അയക്കുന്നത്. പല ക്രിസ്തീയ നേതാക്കന്മാരും അവരുടെ അരമനകളില് ഇരുന്നുകൊണ്ട്, തങ്ങളുടെ കൂട്ടത്തിലെ ചെറുപ്പക്കാരെ കഠിന വേലക്കായി അയക്കുന്നു.\nഎന്റെ ജീവിതാവസാനം വരെയും ഒരു എളിയ സഹോദരനായിരിക്കുവാന് ഞാന് ആഗ്രഹിക്കുന്നു. എന്റെ തൊണ്ണൂറാം വയസ്സിലും ദൈവത്തിന്റെ വയലില് ഒരു വേലക്കാരനായിരിക്കണം എന്നതാണ് എന്റെ ആഗ്രഹം. ജീവിതാവസാനം വരെയും യുദ്ധഭൂമിയില് ആയിരിക്കുവാനും ഞാന് ആഗ്രഹിക്കുന്നു. യുദ്ധഭൂമിയില് അപകടമില്ല, കൊട്ടാരത്തിലാണ് അപകടമുള്ളത്. യുദ്ധഭൂമിയില് ആയിരുന്നിടത്തോളം കാലം, ദാവീദ് സുരക്ഷിതനായിരുന്നു. അവന് കൊട്ടാരത്തില് ഇരുന്നപ്പോഴാണ് അപകടത്തിലായത്.\nനാം വലിയ ശോധനകളും, സമ്മര്‍ദ്ദവും, രോഗവും സാമ്പത്തിക ഞെരുക്കവും ഒക്കെ അനുഭവിക്കുന്ന സമയത്ത് പാപത്തില് വീഴാനുള്ള സാദ്ധ്യത ഉണ്ടോ? ഇല്ല, കാര്യങ്ങള് എല്ലാം നന്നായി പോകുമ്പോള് , ധാരാളം പണം ഉള്ളപ്പോള് , ബിസിനസ് അഭിവൃദ്ധിപ്പെടുമ്പോള് , വീട്ടില് ആര്‍ക്കും രോഗങ്ങളൊന്നും ഇല്ലാതിരിക്കുമ്പോള് – ഇങ്ങനെയെല്ലാമുള്ളപ്പോഴാണ് നാം പാപം ചെയ്യുന്നത്. അങ്ങനെയുള്ള സമയത്ത് നാം ജാഗ്രതയുള്ളവരായിരിക്കണം.\nദാവീദ് യെരുശലേമിലുള്ള തന്റെ ഭവനത്തില് ആയിരുന്നു (2 ശമുവേല് 11:1). യുദ്ധത്തിനുപോയ യോശുവയ്ക്ക് വേണ്ടി പ്രാര്‍ത്ഥിച്ചുകൊണ്ടിരുന്ന മോശയെപ്പോലെ ആയിരുന്നില്ല ദാവീദ്. യുദ്ധത്തിനു പോയ യോവാബിനുവേണ്ടി പ്രാര്‍ത്ഥിച്ചുകൊണ്ടിരുന്നുവെങ്കില് അവന് സുരക്ഷിതനായിരുന്നേനെ. എന്നാല് അവന് ആ സമയം ഉറങ്ങുകയായിരുന്നു. “ഒരു നാള് സന്ധ്യയാകാറായ സമയത്ത് ദാവീദ് മെത്തയില് നിന്നു എഴുന്നേറ്റു.” പകല് മുഴുവന് ഉറങ്ങിയിട്ട് അവന് ആ സമയം എഴുന്നേറ്റു വന്നതേയുള്ളോ എന്ന് ഞാന് സംശയിക്കുന്നു. കിടക്കയില് നിന്നു എഴുന്നേറ്റയുടന് പ്രാര്‍ത്ഥിക്കുന്നതിന് പകരം തന്റെ കൊട്ടാരത്തിന്റെ മട്ടുപ്പാവിലൂടെ ഉലാത്തുകയാണ് അവന് ചെയ്തത്. അപ്പോഴാണ് ബെത്ശേബയെന്ന സുന്ദരിയായ സ്ത്രീയെ കണ്ട് അവന് പ്രലോഭിപ്പിക്കപ്പെട്ടത്. അവന് ആ പ്രലോഭനത്തെ മുളയിലേ നുള്ളിയിരുന്നുവെങ്കില് അത് ആദ്യ ഘട്ടത്തില് തന്നെ അവസാനിക്കുമായിരുന്നു.\nആ സ്ത്രീയെ നോക്കി പ്രലോഭിപ്പിക്കപ്പെട്ടപ്പോള് മുഖം തിരിച്ച് അവനിങ്ങനെ പറയാമായിരുന്നു, “ഇത് അപകടമാണ്, ഞാന് സൂക്ഷിക്കണം”. യുദ്ധഭൂമിയിലുള്ള യോവാബിന് വേണ്ടി അല്‍പ സമയം പ്രാര്‍ത്ഥനയില് അവനു ചെലവഴിക്കാമായിരുന്നു. അവന്റെ അന്വേഷണത്തില് ആ സ്ത്രീ മറ്റൊരാളുടെ ഭാര്യയാണെന്നു അറിഞ്ഞപ്പോഴെങ്കിലും , “ഓ അവളെ എനിക്ക് ലഭിക്കുകയില്ല ” എന്ന് പറഞ്ഞ് അവസാനിപ്പിക്കാമായിരുന്നു. ആ സമയം അവന് ബെത്ശേബയ്ക്കുവേണ്ടി, അവള് ഊരിയാവിന്റെ ഭാര്യ എന്ന നിലയില് വിശുദ്ധയും നിഷ്കളങ്കയും ആയിരിക്കുന്നതിനു വേണ്ടി പ്രാര്‍ത്ഥിച്ചിരുന്നുവെങ്കില് ആ പ്രാര്‍ത്ഥന തന്നെ അവനെ പാപം ചെയ്യാതെ രക്ഷിച്ചേനെ. എന്നാല് ആ നിമിഷം അവന് തന്നെ രാജാവാക്കിയ ദൈവത്തെക്കുറിച്ച് എല്ലാം മറന്നു. അപ്പോള് അവന് താന് ആഗ്രഹിക്കുന്ന ആരെയും സ്വന്തമാക്കുന്ന ഒരു ഏകാധിപതിയായിരുന്നു. അതിനാല് അവന് ആ സ്ത്രീയുമായി വ്യഭിചാരത്തില് ഏര്‍പ്പെട്ടു.\n← BE BAPTIZED IN THE HOLY SPIRIT – Zac Poonen\nHoly Spirit -The helper : Sandeep Poonen →


sabu jacob on thrikkara by poll result - Samakalika Malayalam\nവിവേകത്തോടെ വോട്ട് ചെയ്യാന് ജനങ്ങളോട് പറഞ്ഞു; അവര് അത് കൃത്യമായി വിനിയോഗിച്ചെന്ന് സാബു ജേക്കബ്\nBy സമകാലിക മലയാളം ഡെസ്‌ക് | Published: 03rd June 2022 03:43 PM |\nLast Updated: 03rd June 2022 03:43 PM | A+A A- |\nകൊച്ചി: തുടര്‍ഭരണം ലഭിച്ച പിണറായി സര്‍ക്കാരിന്റെ ഒരുവര്‍ഷത്തെ ഭരണത്തോടുള്ള അമര്‍ഷമാണ് തൃക്കാക്കര ഉപതെരഞ്ഞെടുപ്പ് ഫലമെന്ന് ട്വന്റി ട്വന്റി കോഓര്‍ഡിനേറ്റര് സാബു ജേക്കബ്. ജനങ്ങള്‍ക്ക് സ്വീകാര്യമായ വികസനവും പ്രവര്‍ത്തനവുമാണ് നടത്തേണ്ടത്. കുറെ സഖാക്കള് തീരുമാനം എടുത്തുള്ള പദ്ധതിയില് ജനങ്ങള് എന്തും ആയിക്കോട്ടെ എന്നു ചിന്തിക്കുന്നതിന്റെ പ്രതിഫലനമാണ് നടന്നിരിക്കുന്നത്. അഹങ്കാരം കൊണ്ട് എന്തും ആകാമെന്നു തീരുമാനിച്ചാല് അതിനു തിരിച്ചടിയുണ്ടാകും. ജനങ്ങള് പ്രതികരിക്കും എന്നു മനസിലാക്കി മുന്നോട്ടു പോയാല് ജനങ്ങള് തിരിച്ചു ചിന്തിക്കും. അല്ലെങ്കില് ഇതു പോലെയുള്ള അവസ്ഥ ഇനിയുമുണ്ടാകുമെന്ന് സാബു പറഞ്ഞു.\nവിവേകത്തോടെ വോട്ടു ചെയ്യാനാണ് ട്വന്റി ട്വന്റി ജനങ്ങളോട് അഭ്യര്‍ഥിച്ചത്. അതു കൃത്യമായി ഉപയോഗിച്ചു എന്നതാണ് ഫലം തെളിയിക്കുന്നത്. ട്വന്റി ട്വന്റി മല്‍സര രംഗത്തുണ്ടായിരുന്നെങ്കില് തെരഞ്ഞെടുപ്പ് ഫലം വ്യത്യസ്ഥമായിരിക്കും. ട്വന്റി ട്വന്റി നില്‍ക്കാത്തതിനാല് പലരും വോട്ടു ചെയ്യാത്ത സാഹചര്യവുമുണ്ടായി. ആര്‍ക്കും വോട്ടു ചെയ്തിട്ടു കാര്യമില്ല എന്ന ചിന്തയുണ്ടായിരുന്നതിനാലായിരിക്കാം ഇതെന്നും അദ്ദേഹം പറഞ്ഞു.\nഈ തെരഞ്ഞെടുപ്പ് ഒരു രാഷ്ട്രീയ മാറ്റവും ഉണ്ടാക്കാന് പോകുന്നില്ല എന്നതിനാലാണ് തെരഞ്ഞെടുപ്പില് നിന്ന് മാറിനിന്നത്. ആരെയും സഹായിക്കാനല്ല സ്ഥാനാര്‍ഥിയെ നിര്‍ത്താതിരുന്നത്. ഏതെങ്കിലും നേതാക്കള് പറയുന്നത് അനുവസരിച്ചു വോട്ടു ചെയ്യേണ്ട ജനവിഭാഗമല്ല നമ്മുടെത്. അതുകൊണ്ടാണ് ജനങ്ങളുടെ തീരുമാനത്തിനു വിട്ടത്. രണ്ടാമത് ഒരു അവസരം കൂടി കൊടുത്തിട്ട് ജനങ്ങളെ നിരാശരാക്കിയതിന്റെ ഫലമാണിത്. കുട്ടിസഖാക്കള് മുതല് നിയമം കയ്യിലെടുത്ത് ഒരു പെട്ടിക്കട പോലും നടത്താന് പോലും സാധിക്കാത്ത വിധം കേരളത്തിന്റെ സാഹചര്യം മാറി. അതിനെതിരായ ഒരു പ്രതിഷേധമാണ് ഇതെന്നും സാബു പറഞ്ഞു.\nsabu jacob thrikkakkara by-election പിണറായി സാബു ജേക്കബ് twenty twenty


പ്രതിപക്ഷ കക്ഷികള് ഛിന്നഭിന്നമായ ഭാരതം സ്വപ്‌നം കാണുന്നു; കുമ്മനം\nTuesday, March 19, 2019 Last Updated9Min0Sec ago English Edition\nFriday 13 Apr 2018 12.09 AM\nതിരുവനന്തപുരം: ഭാരതത്തിലെ പ്രതിപക്ഷ കക്ഷികള് ഛിന്നഭിന്നമായ ഭാരതം സ്വപ്‌നം കാണുകയാണെന്ന് ബി.ജെ.പി സംസ്‌ഥാന അധ്യക്ഷന് കുമ്മനം രാജശേഖരന്. പാര്‍ലമെന്റ് സ്‌തംഭിപ്പിച്ച് വികസനം അട്ടിമറിക്കുന്ന കോണ്‍ഗ്രസ് സി.പി.എം ജനാധിപത്യവിരുദ്ധ ദേശദ്രോഹ കൂട്ടുകെട്ടിനെതിരെ ബിജെപി രാജ്യവ്യാപകമായി സംഘടിപ്പിച്ച സമരത്തിന്റെ ഭാഗമായി എംപിമാരായ വി. മുരളീധരനും സുരേഷ്‌ഗോപിയും സെക്രട്ടേറിയറ്റിനുമുന്നില് നടത്തിയ ഉപവാസ സമരം ഉദ്‌ഘാടനം ചെയ്യുകയായിരുന്നു അദ്ദേഹം.\nഭാരതത്തിന്റെ അഖണ്ഡത തകര്‍ത്ത്, അരക്ഷിതാവസ്‌ഥ സൃഷ്‌ടിച്ച് പ്രധാനമന്ത്രി നരേന്ദ്രമോദിയെ പുറത്താക്കി രാഷ്ര്‌ടം ശിഥിലീകരിച്ച് കാണാനാഗ്രഹിക്കുന്ന ചിദ്രശക്‌തികളാണ് പാര്‍ലമെന്റ് സ്‌തംഭിപ്പിക്കുന്നതെന്ന് കുമ്മനം പറഞ്ഞു.\nപ്രതിപക്ഷം ജനാധിപത്യത്തെ പിച്ചിച്ചീന്തുകയാണ്. ജനാധിപത്യവാദവും ജനാധിപത്യ വിരുദ്ധ വികാരവും തമ്മിലുള്ള ബലപരീക്ഷണമാണ് നടക്കുന്നത്. അടിയന്തരാവസ്‌ഥയ്‌ക്ക് സമാനമായ അന്തരീക്ഷം ഉണ്ടാക്കിതീര്‍ക്കുകയാണ് പ്രതിപക്ഷത്തിന്റെ ലക്ഷ്യം. ഇതിനായി പ്രതിപക്ഷകക്ഷികളെല്ലാം ഒരുമിക്കുകയാണ്. എല്ലാവര്‍ക്കും മോദിയെ താഴെയിറക്കുകയാണ് ലക്ഷ്യമെന്നും കുമ്മനം പറഞ്ഞു. ജനങ്ങളുടെ ഏതെങ്കിലും ജീവല് പ്രശ്‌നങ്ങളായി ബന്ധപ്പെട്ടാണോ പ്രതിപക്ഷം ഇപ്പോള് പാര്‍ലമെന്റ് സ്‌തംഭിപ്പിക്കുന്നത്. ആര്‍ക്കുവേണ്ടിയാണ് ഈ നടപടിയെന്ന് കോണ്‍ഗ്രസും സിപിഎമ്മും ഉള്‍പ്പെട്ട പ്രതിപക്ഷത്തിന് ജനങ്ങളോടു പറയാന് ബാധ്യതയുണ്ട്. പാര്‍ലമെന്റ് സ്‌ഥിരമായി സ്‌തംഭിപ്പിക്കുന്നതിലൂടെ ജനങ്ങളുടെ ജീവിക്കാനുള്ള അവകാശത്തെയാണ് ചോദ്യം ചെയ്യുന്നത്. എന്തു ധാര്‍മികതയാണ് പ്രതിപക്ഷത്തിനുള്ളതെന്ന് കുമ്മനം ചോദിച്ചു. ക്രമസമാധാനം ഏറ്റവും കൂടുതല് തകര്‍ന്ന സംസ്‌ഥാനമായി കേരളം മാറി. ജനങ്ങള്‍ക്ക് ജീവക്കാന് പറ്റാത്ത അവസ്‌ഥയായി. 23 മാസംകൊണ്ട് 1,75,000 ക്രിമിനല് കേസുകളാണ് രജിസ്‌റ്റര് ചെയ്‌തതെന്ന് കുമ്മനം പറഞ്ഞു.\nവികസനത്തിനുപകരം വിവാദമുയര്‍ത്തി പ്രധാനമന്ത്രി നരേന്ദ്രമോദിയെ അപകീര്‍ത്തിപ്പെടുത്താനാണ് പ്രതിപക്ഷം ശ്രമിക്കുന്നതെന്ന് വി. മുരളീധരന് പറഞ്ഞു. അതിന്റെ ഭാഗമാണ് നിരന്തരമായ പാര്‍ലമെന്റ് സ്‌തംഭനം. ബജറ്റ് പാസാക്കാന് അനുവദിക്കാതെ സമ്മേളനം അവസാനിപ്പിച്ച് വികസന പ്രവര്‍ത്തനം തടസ്സപ്പെടുത്തുകയാണ് പ്രതിപക്ഷത്തിന്റെ ലക്ഷ്യം. പാര്‍ലമെന്ററി പ്രവര്‍ത്തന ചരിത്രത്തിലില്ലാത്ത നടപടിയാണിതെന്ന് മുരളീധരന് പറഞ്ഞു. ശമ്പളം പറ്റിക്കൊണ്ടുള്ള പ്രതിഷേധ നാടകം അവസാനിപ്പിക്കേണ്ടിയിരിക്കുന്നതായി സുരേഷ്‌ഗോപി എംപി പറഞ്ഞു. ഇതിനു വേണ്ടിവന്നാല് നിയമം കൊണ്ടുവരണമെന്ന് അദ്ദേഹം സൂചിപ്പിച്ചു.\nമുതിര്‍ന്ന നേതാവ് കെ. രാമന്‍പിള്ള, ബിജെപി സംസ്‌ഥാന വൈസ് പ്രസിഡന്റ് പി.എന്. വേലായുധന് എന്നിവര് പ്രസംഗിച്ചു. ജില്ലാ പ്രസിഡന്റ് അഡ്വ എസ്. സുരേഷ് അധ്യക്ഷത വഹിച്ചു. ബി.ജെ.പി സംസ്‌ഥാന വൈസ് പ്രസിഡന്റുമാരായ പി.പി. വാവ, രാധാമണി, പി.എസ്.പി സംസ്‌ഥാന പ്രസിഡന്റ് കെ.കെ. പൊന്നപ്പന്, ബി.ജെ.പി സംസ്‌ഥാന സെക്രട്ടറിമാരായ സി. ശിവന്‍കുട്ടി, കൃഷ്‌ണകുമാര്, സംസ്‌ഥാന വക്‌താക്കളായ അഡ്വ ജെ.ആര്. പത്മകുമാര്,എം.എസ്. കുമാര്, രഘുനാഥ്, , ഒബിസി മോര്‍ച്ച സംസ്‌ഥാന പ്രസിഡന്റ് പുഞ്ചക്കരി സുരേന്ദ്രന്, ജനറല് സെക്രട്ടറി, ആര്.എസ്. മണിയന്, പട്ടികജാതിമോര്‍ച്ച സംസ്‌ഥാന പ്രസിഡന്റ് പി. സുധീര്, കൗണ്‍സിലര്‍മാര്, ജില്ലാ മണ്ഡലം ഭാരവാഹികള് തുടങ്ങിയവര് ഉപവാസത്തില് പങ്കെടുത്തു.


തൊട്ടടുത്ത വാതിലിനപ്പുറം ക്രിസ്തുവുണ്ട്; തടവുകാരെ സധൈര്യരാക്കി പേപ്പൽ കത്ത്::Syro Malabar News Updates തൊട്ടടുത്ത വാതിലിനപ്പുറം ക്രിസ്തുവുണ്ട്; തടവുകാരെ സധൈര്യരാക്കി പേപ്പൽ കത്ത്\nവത്തിക്കാൻ സിറ്റി: ഭാവിയെ പ്രതീക്ഷയോടെ കാണാനും മാറ്റങ്ങളുടെ പാതതുടരാനും ആഹ്വാനംചെയ്ത് കൊളംബിയയുടെ ഭാഗമായ ഗോർഗോന ദ്വീപിലെ തടവുകാർക്ക് ഫ്രാൻസിസ് പാപ്പയുടെ കത്ത്. കരുണയിൽ സമ്പന്നനായ ദൈവം എപ്പോഴും തൊട്ടടുത്ത വാതിലിനപ്പുറമുണ്ടെന്ന പ്രതീക്ഷയിലാണെന്ന് ഒർമിപ്പിച്ച പാപ്പ അവരെ സധൈര്യരാക്കി.\n‘തടവറയിലെ ജീവിതം അത്ര എളുപ്പമല്ല. എങ്കിലും ഭാവിയെ ആത്മവിശ്വാസത്തോടെ നോക്കാനും വിശ്വാസത്തിൽ നിലനിൽക്കാനും കരുണയിൽ സമ്പന്നനായ ദൈവം നിങ്ങൾക്കൊപ്പമുണ്ടെന്ന് തിരിച്ചറിയാനും സാധിക്കണം,’ പാപ്പ ഓർമിപ്പിച്ചു. നാമെല്ലാവരും പാപികളാണെന്നും നാം ജീവിതത്തിൽ തെറ്റുകൾ വരുത്തുന്നുവെന്ന് പറഞ്ഞ പാപ്പ, തെറ്റുകൾക്ക് നാമെല്ലാവരും ക്ഷമ ചോദിക്കുകയും ഇനി തെറ്റുകൾ വരുത്താതിരിക്കാനുള്ള യാത്രയിലാണെന്നും ഓർമിപ്പിച്ചു.\n‘എപ്പോഴും നാം തെറ്റ് ചെയ്യുന്നു. എന്നാൽ ദൈവം എപ്പോഴും നമ്മോടു ക്ഷമിക്കുന്നു,’ ഫ്രാൻസിസ് പാപ്പ കുറിച്ച ഈ വാക്കുകളിലൂടെ ദൈവകരുണയുടെ ആശ്വാസം അനുഭവിക്കുകയാണ് ഗോർഗോന ദ്വീപിലെ തടവുകാർ. ‘വീണ്ടെടുപ്പിന്റെയും പുനർവിദ്യാഭ്യാസത്തിന്റെയും’ പാതയെക്കുറിച്ച് സൂചിപ്പിച്ച പാപ്പ, അവരുടെ ഉപജീവനമാർഗമായി ലഭിക്കുന്ന മാന്യമായ ജോലിയിലൂടെ അവ സാധ്യമാക്കാമെന്നും വ്യക്തമാക്കി.\nഅവരുടെ ആന്തരീക നവീകരണത്തിന് സഹായിക്കുകയും പ്രോത്സാഹിപ്പിക്കുകയും ചെയ്യുന്ന ചാപ്ലൈന്മാരെയും അധ്യാപകരെയും അഭിനന്ദിക്കുകയുംചെയ്തു പാപ്പ. കത്ത് തടവുകാർക്ക് ആശ്വാസത്തോടൊപ്പം പുതിയ ജീവിതം നയിക്കാൻ പ്രചോദനം പകരുന്നതാണെന്നും തടവറയുടെ ഡയറക്ടർ കാർലോ മെസെർബോ വെളിപ്പെടുത്തി.


'ആരാണ് ആ പത്രപ്രവര്‍ത്തകന്? ടിപി സെന്‍കുമാര് മദ്യപാനിയാണോ എന്ന് ചോദിച്ച, ഗുണ്ടകളാല് മര്‍ദ്ദിക്കപ്പെട്ട വ്യക്തി'\n16 Jan 2020 4:00 PM GMT\nവെള്ളാപ്പള്ളി നടേശനെതിരായ വാര്‍ത്താസമ്മേളനത്തിനിടെ, ചോദ്യം ചോദിച്ചയാളോട് തട്ടിക്കയറിയ മുന് ഡിജിപി ടി പി സെന്‍കുമാറിന്റ നടപടിയില് വ്യാപക വിമര്‍ശനം. സെന്‍കുമാറിനെ ഡിജിപിയാക്കിയത് തനിക്ക് പറ്റിയ തെറ്റായിരുന്നെ ചെന്നിത്തലയുടെ പരാമര്‍ശത്തെക്കുറിച്ചുള്ള ചോദ്യമാണ് സെന്‍കുമാറിനെ ചൊടിപ്പിച്ചത്. ചോദ്യം ചോദിച്ച ആളോട് പത്രക്കാരനാണോ എന്ന് ചോദിച്ച സെന്‍കുമാര് പത്രക്കാരനല്ലെങ്കില് പുറത്ത് പോകാനും ആവശ്യപ്പെട്ടു. ഇയാള് മദ്യപിച്ചിട്ടുണ്ടോയെന്നും സെന്‍കുമാര് സംശയം പ്രകടിപ്പിച്ചു.\nസെന്‍കുമാര് ആക്ഷേപിച്ച വ്യക്തിയാരെന്ന് വിശദ്ധീകരിക്കുകയാണ് മാധ്യമ പ്രവര്‍ത്തകയായ ജിഷ എലിസബത്ത്. തന്റെ ഫേസ്ബുക്ക് പോസ്റ്റിലാണ് സെന്‍കുമാറിന്റെ നടപടിയെ അപലപിച്ചും പ്രസ് ക്ലബില് നടന്ന സംഭവത്തെക്കുറിച്ചും പറയുന്നത്. ആരാണ് ആ പത്രപ്രവര്‍ത്തകന്? എന്ന് തുടങ്ങുന്ന പോസ്റ്റില് സെന്‍കുമാര് അധിക്ഷേപിച്ച കടവില് റഷീദിനെ കുറിച്ചും വിശദീകരിക്കുന്നുണ്ട്.\nആരാണ് ആ പത്രപ്രവര്‍ത്തകന്?\nഇന്ന് തിരുവനന്തപുരം പ്രസ് ക്ലബിലെ വാര്ത്താസമ്മേളനത്തിനിടെ, ടിപി സെന്‍കുമാര് നിര്‍ദ്ദേശിച്ചതിനെ തുടര്‍ന്ന്, ഗുണ്ടകളാല് തത്സമയം മര്‍ദ്ദിക്കപ്പെട്ട ആ പത്രപ്രവര്‍ത്തകന് ആരാണ്?\nഅര്‍ബുദ രോഗത്തിന് ചികിത്സയില് ഉള്ള ആ പത്ര പ്രവര്ത്തകന് നേരെ ആണ് കയ്യേറ്റം ഉണ്ടായത്. അദ്ദേഹത്തിന്റെ അവശതയെ നോക്കി 'മദ്യപിച്ചതായി തോന്നി' എന്നൊക്കെ എല്ലാ അതിക്രമവും നടന്ന ശേഷം ന്യായീകരിക്കുന്നത് വക വെച്ചു കൊടുക്കേണ്ട ഒന്നല്ല\nപോലീസിന്റെ ശൈലി ഇതാണ്. ഇഷ്ടപ്പെടാത്ത ചോദ്യം ചോദിക്കുന്നയാളേ നോക്കി ആദ്യം ചോദിച്ചത് ' പത്രപ്രവര്‍ത്തകന് ആണോ' എന്ന്.\nപിന്നെ 'മദ്യപിച്ചിട്ടുണ്ടോ' എന്നു.\n'ഇവിടെ വാ' എന്ന ആജ്ഞ വേറെ. 'ധൈര്യം ഉണ്ടെങ്കില് ഇവിടെ വാ' എന്നാണ് അതിലെ ഒളിഞ്ഞിരിക്കുന്ന പരിഹാസം.\nകൂടെ ഉള്ളവരോട് 'പിടിക്ക്' എന്ന് അടുത്ത ആജ്ഞ. കേട്ടതും കേള്‍ക്കാത്തതും കൂടെ വന്ന ഗുണ്ടകള് ആ പത്രപ്രവര്‍ത്തകനെ കുത്തിന് പിടിച്ചു പുറത്തേക്കു തള്ളുന്നു.\nകാര്‍ഡ് ഉണ്ടോ എന്ന് ചോദിച്ചു എന്നതു വേറെ . കാര്‍ഡ് ഉണ്ടെങ്കിലേ പത്ര സമ്മേളനത്തില് ഇരിക്കാവൂ ? ഇയാളെന്താ രാഷ്ട്രപതി ആണോ, കാര്‍ഡ് കാണിച്ച് നമ്മള് കയറാന്?? (കടവില് റഷീദ് അക്രെഡിറ്റഡ് ജേര്‍ണലിസ്റ്റ് ആണെന്നത് വേറെ വസ്തുത)\nവാര്‍ത്താ സമ്മേളനം നടത്താന് വന്നയാള്, അതു മാന്യമായി നടത്തി പോകണം. പണ്ടത്തെ ഡിജിപി ആണെന്നും ഭരിക്കുന്ന പാര്‍ട്ടിയുടെ കയ്യൂക്കുള്ള ഭാരവാഹിയും ആണെന്ന തോന്നല് ഉണ്ടെങ്കില് ഉടന് ഇറങ്ങി പോകാനായിരുന്നു പറയേണ്ടിയിരുന്നത്.\nഇതിനെതിരെ ശക്തമായ പ്രതിഷേധം നമ്മള് അറിയിക്കണം. ഇതെന്താ വെള്ളരിക്ക പട്ടണമോ???\nമാധ്യമപ്രവര്‍ത്തകരുടെ സ്വന്തം ഇടത്തില് ഇതാണ് സ്ഥിതിയെങ്കില്, പൊതു സ്ഥലത്ത് എന്തായിരിക്കും ആഹ്വാനം??\nമദ്യപിച്ചിട്ടുണ്ടോ എന്നു ചോദിച്ചതിലൂടെ ആടിനെ പട്ടിയാക്കി, പിന്നെ പേപ്പട്ടിയാക്കി തല്ലി കൊല്ലാനാണ്.\nഇതു നമ്മള് ശക്തമായി പ്രതിഷേധിക്കേണ്ട ഒന്നാണ്.


സ്വന്തക്കാരെന്ന് പറഞ്ഞ് വരുന്ന 'അവതാരങ്ങളെ' സൂക്ഷിക്കണമെന്ന് പിണറായി | Pinarayi Vijayan welcomes entire malayalee community to his oath taking ceremony - Malayalam Oneindia\nസ്വന്തക്കാരെന്ന് പറഞ്ഞ് വരുന്ന 'അവതാരങ്ങളെ' സൂക്ഷിക്കണമെന്ന് പിണറായി\nPublished: May 24 2016, 10:56 [IST]\nതിരുവനന്തപുരം: ബുധനാഴ്ച സചത്യപ്രതിജ്ഞ ചെയ്ത് അധികാരമേല്‍ക്കുന്ന സര്‍ക്കാറിന് ജാതിമത വ്യത്യാസവും കക്ഷി രാഷ്ട്രീയ വ്യത്യാസവും ഉണ്ടാവില്ലെന്ന് നിയുക്ത മുഖ്യമന്ത്രി പിണറായി വിജയന്. തന്റെ സ്വന്തക്കാരെന്ന് പറഞ്ഞ് വരുന്ന 'അവതാരങ്ങളെ ' സൂക്ഷിക്കണെമെന്നും അദ്ദേഹം കൂട്ടിച്ചേര്‍ത്തു.\nസത്യപ്രതിജ്ഞ ചടങ്ങുകള് വിശദീകരിക്കാന് വിളിച്ചു ചേര്‍ത്ത പത്രസമ്മേളനത്തിലാണ് സര്‍ക്കാറിനെ കുറിച്ച് പിണറായി വ്യക്തമാക്കിയത്. ബുധനാഴ്ച സത്യപ്രതിജ്ഞ ചെയ്യുന്നത് എല്ലാവരുടേയും സര്‍ക്കാറാണ്. അതേ മനോഭാവത്തോടുള്ള പ്രതികരണം തിരിച്ചും പ്രതീക്ഷിക്കുന്നുണ്ടെന്നും പിണറായി സൂചിപ്പിച്ചു.\nബുധനാഴ്ച വൈകിട്ട് തിരുവനന്തപുരം സെന്‍ട്രല് സ്റ്റേഡിയത്തിലാണ് സത്യപ്രതിജ്ഞ. പരിമിതമായ സൗകര്യങ്ങളാണ് ഏര്‍പ്പെടുത്താന് സാധിച്ചിട്ടുള്ളത്. ഇതിനോട് ജനങ്ങള് സഹകരിക്കണം. ചടങ്ങിലേക്ക് പൊതു സമൂഹത്തിന്റെ സാന്നിധ്യം പ്രതീക്ഷിക്കുന്നുവെന്നും പിണറായി പറഞ്ഞു.\nജനങ്ങളുടെ സഹകരണമാണ് ജനാധിപത്യത്തെ ശക്തിപ്പെടുത്തുന്നത്. സമൂഹവും ഇക്കാര്യം മനസിലാക്കണം. ജനം പുറം തിരിഞ്ഞ് നിന്നാല് ജനാധിപത്യ പ്രക്രിയ പൂര്‍ണ്ണമാകില്ലെന്നും നീതി, സാഹോദര്യം, സമൃദ്ധി, പുരോഗതി എന്നിവയ്ക്കായി താന് പ്രവര്‍ത്തിക്കുമെന്നും പിണറായി പറഞ്ഞു.\npinarayi vijayan oath cpm ldf minister പിണറായി വിജയന് സത്യപ്രതിജ്ഞ സിപിഎം എല്‍ഡിഎഫ് മന്ത്രി\nPinarayi Vijayan welcomes entire malayalee community to his oath taking ceremony\nStory first published: Tuesday, May 24, 2016, 10:56 [IST]


ജിം കോർബറ്റും രൺഥംഭോറും സമ്മാനിക്കാത്ത ‘കടുവ ദർശനം’ നൽകി സുന്ദർബൻ; മനസ്സ് കുളിർപ്പിച്ച കാഴ്ചകളിലേക്ക്... | sunderbans | west bengal | travelogue\nTuesday 28 December 2021 03:18 PM IST : By Deepa Menon\nTuesday 28 December 2021 03:18 PM IST\nപശ്ചിമബംഗാളും, ബംഗ്ലാദേശും കൈകൾ കോർത്തുപിടിക്കുന്നിടത്ത് സുന്ദരമായൊരു വനമുണ്ട്. ഗംഗാ ബ്രഹ്മപുത്ര നദികളുടെ തലോടലേറ്റ് അഴിമുഖത്ത് സമൃദ്ധമായി വളർന്ന കണ്ടലിന്റെ കാട്, സുന്ദർബൻ. ഇന്ത്യയുടെ ആമസോൺ എന്ന വിശേഷണത്താൽ പ്രശസ്തമായ സുന്ദർബനിലേക്കാണ് ഈ യാത്ര. ലോകത്തെ ഏറ്റവും വലിയ കണ്ടൽവനമായ സുന്ദർബൻ, ഇന്ത്യൻ കടുവകളുടെ ആവാസകേന്ദ്രമാണ്. കൊൽക്കത്തയിൽ നിന്ന് ഏകദേശം ഏഴുമണിക്കൂർ യാത്രയേയുള്ളൂ സുന്ദർബൻസിലേക്ക്. ദസറ ആഘോഷിക്കാനായി കൂട്ടുകാരോടൊപ്പം കൊൽക്കത്ത ട്രിപ്പ് പ്ലാനിടുമ്പോൾ തന്നെ സുന്ദർബൻ സന്ദർശനം ഉറപ്പാക്കി. കാടിന്റെ തണുപ്പ് ആസ്വദിച്ച് നടന്ന ഇത്തിരി നേരത്തെ ഒത്തിരി കാഴ്ചകളിലേക്ക്...\nബംഗാളികളുടെ ഒരു കൊച്ചുവെനീസ് എന്നുവേണമെങ്കിൽ നമുക്ക് സുന്ദർബനിനെ വിശേഷിപ്പിക്കാം. അങ്ങനെ പറയാൻ ഒരു കാരണമുണ്ട്. വെനീസിനെ വച്ച് നോക്കുമ്പോൾ പതിനാറ് ദ്വീപിന്റെ കുറവേ സുന്ദർബൻസിനുള്ളൂ. അതായത് 102 ദ്വീപുകളുടെ കൂട്ടമാണ് ഇവിടം. സുന്ദരി എന്ന പേരിലറിയപ്പെടുന്ന കണ്ടൽ മരങ്ങൾ വളരുന്നതിനാലാണ് സുന്ദരവനം എന്നർഥം വരുന്ന സുന്ദർബൻ എന്ന പേരുവന്നത്. ടീം ഇന്ത്യ ബീക്കൻസ് സൊജേൻ എന്ന ടൂറിസം ഗ്രൂപ്പിന്റെ നേതൃത്വത്തിലാണ് ഞങ്ങൾ സുന്ദർബനിലേക്ക് പോകുന്നത്. അവിടമൊരു ജൈവമണ്ഡല സംവരണ മേഖല ആയതിനാൽ സഞ്ചാരികൾക്ക് പെട്ടെന്നങ്ങനെ കാടിനുള്ളിലേക്ക് കടന്നുകൂടാനോ കാഴ്ചകൾ കാണാനോ അനുമതിയില്ല. അതിന് ഒരു അംഗീകൃത ഗൈഡിന്റെ സഹായം കൂടിയേ തീരൂ. കൊൽക്കത്തയിലെ ബൊവാനിപ്പൂരിൽ നിന്നു തുടങ്ങിയ ഞങ്ങളുടെ യാത്ര നാലുമണിക്കൂർ പിന്നിട്ടപ്പോൾ ഗോഡ്കാലി എത്തി. ബംഗാളിന്റെ ഉൾപ്രദേശങ്ങളിലെ കാഴ്ചകളെല്ലാം തന്നെ ഏറെക്കുറേ കേരളത്തോട് സാമ്യമുള്ളതാണ്. ഗോഡ്കാലിയിൽ നിന്നാണ് സുന്ദർബനിലേക്കുള്ള യാത്ര ആരംഭിക്കുന്നത്. ഇനിയങ്ങോട്ട് വള്ളത്തിലാണ് യാത്ര. ഹോഗിൽ,ഗോമർ, ദുർഗാദുനി, ഗുംടി എന്നീ നദികളുടെ ഒഴുക്കിനൊപ്പം വള്ളം മുന്നോട്ടുനീങ്ങി.\nഅപർണസെനിന്റെ പ്രശസ്തമായ സിനിമയാണ് ദ് ജപ്പാനീസ് വൈഫ്, ഈ സിനിമയുടെ കുറേയേറെ ഭാഗങ്ങള് ചിത്രീകരിച്ചിരിക്കുന്നത് സുന്ദർബനിലാണ്. ഇവിടുത്തെ മണ്ണിന്റെയും മരത്തിന്റെയും വെള്ളത്തിന്റെയും ഒക്കെ ഭംഗി പൂർണമായും ആ സിനിമയിൽ പകർത്തിയിട്ടുണ്ടെന്ന് വള്ളം കണ്ടൽകാടിലേക്ക് അടുക്കും തോറും മനസ്സിലായി.\nസമയം നട്ടുച്ച, എങ്കിലും സായാഹ്നത്തിന്റെ പ്രതീതി. ബംഗാളിന്റെ സ്വാദിഷ്ഠമായ തനത് രുചി നുകർന്ന് യാത്ര തുടർന്നു. ഭക്ഷണത്തിൽ എടുത്തുപറയേണ്ട ഒന്ന് ഹിൽസാ മത്സ്യത്തിന്റെ രുചി തന്നെ.\nഊണിനു ശേഷമുള്ള യാത്ര സജ്നാഖലി വാച്ച് ടവറിലേക്കായിരുന്നു. അവിടെ നിറയെ മുതലകളും കഴുത്തുനീണ്ട ആമകളും സ്വൈര്യമായി വിഹരിക്കുന്നു. പ്രകൃതിയെയും ജീവജാലങ്ങളെയുമെല്ലാം സ്നേഹിക്കുന്ന ഒരാൾക്ക് മാത്രമേ സുന്ദർബനുമായി അടുക്കാൻ സാധിക്കുകയുള്ളൂ. കടുവയിൽ തുടങ്ങി പല നിറത്തിലുള്ള ഞണ്ടുകൾ വരെ നീണ്ടുനിൽക്കുന്ന ജൈവസമ്പന്നത. വാച്ച് ടവറിന്റെ പരിസരത്തായി തന്നെയാണ് കാഴ്ച ബംഗ്ലാവും മാൻഗ്രോവ് ഇന്റർപ്രെറ്റേഷൻ സെന്ററും സ്ഥിതി ചെയ്യുന്നത്. സുന്ദർബൻസിലെ കൗതുകമുണർത്തുന്ന കാഴ്ചകളിലൊന്ന് കണ്ടൽ വേരുകളാണ്. തമ്മിൽ കെട്ടിപുണർന്നിരിക്കുന്ന സ്റ്റിൽട് റൂട്ട്, നട്ടെല്ല് നിവർത്തി നിന്ന് ആധിപത്യം പ്രദർശിപ്പിക്കുന്ന ന്യൂമാറ്റോഫോർസ്, മനുഷ്യന്റെ കാൽമുട്ടുകൾ പോലെ തോന്നിക്കുന്ന നീറൂട്ട്, സർപ്പങ്ങളെ പോലെ വളഞ്ഞുപുളഞ്ഞു നിൽക്കുന്ന പ്ലാങ്ക് റൂട്ട്...ഇങ്ങനെ നീളുന്നു പട്ടിക. രണ്ടുദിവസമാണ് സുന്ദർബനിൽ ചെലവിടാൻ ഞങ്ങള് തീരുമാനിച്ചത്. ആദ്യത്തെ ദിവസം സായാഹ്നം വരെ അവിടെ ചുറ്റിയടിച്ചിട്ടും ഒറ്റക്കടുവയെ പോലും കാണാൻ കഴിഞ്ഞില്ല. വൈകീട്ട് അഞ്ചാകുമ്പോഴേക്കും സുന്ദർബനിൽ ഇരുട്ടുവീണു തുടങ്ങും. രാത്രി അവിടെ നിൽക്കാൻ അനുവാദമില്ല. ഞങ്ങൾ റിസോർട്ടിലേക്ക് മടങ്ങി.\nബോൺബീബി വാഴുന്ന സുന്ദർബൻ...\nകടുവയെ കണ്ടത് ഒരു ഒന്നൊന്നര സംഭവമാണെന്ന് ഞങ്ങൾക്ക് ശരിക്കും ബോധ്യപ്പെട്ടത് ഇതിനെ കുറിച്ച് അറിഞ്ഞ് അവിടുത്തെ തദ്ദേശവാസികളും വിനോദസഞ്ചാരികളും ആശ്ചര്യത്തോടെയും ഒരു പൊടിക്ക് അസൂയയോടെയും നോക്കിയപ്പോഴാണ്. സത്യം പറഞ്ഞാൽ മനസ്സിന് സുഖം നൽകുന്ന അസൂയ തന്നെയായിരുന്നു അത്.\nസുന്ദർബൻ കാടുകൾ ഒരനുഗ്രഹമാണ്. പ്രകൃതിയുടെ ഈ മായികലോകം ഒരിക്കലെങ്കിലും എല്ലാ സഞ്ചാരികളും കണ്ടിരിക്കണം.\nകൊൽക്കത്തയിൽ നിന്ന് 109 കിലോമീറ്റർ അകലെയാണ് സുന്ദർബൻസ്. യുനെസ്കോയുടെ ലോക പൈതൃകപട്ടികയിൽ ഇടം നേടിയ സുന്ദർബൻസിനെ കൊൽക്കത്തയുമായി ബന്ധിപ്പിക്കുന്ന റോഡ് മാർഗമുണ്ട്. രണ്ടുമണിക്കൂർ നീളുന്ന ഈ റോഡ് മാർഗം യാത്രയ്ക്കായി തെരഞ്ഞെടുക്കുന്നതാണ് ഉത്തമം. (റൂട്ട്: Kolkata-10 km >Tolly gunge – 14 km> Rajpur – 7km> Baruipur -27 km> Canning -18km> Basanti- 13 km> Gosaba- 14km> Sunderbans). സുന്ദർബനിൽ താമസസൗകര്യം ലഭ്യമല്ലാത്തതിനാൽ അതിരാവിലെ അവിടെ എത്തുന്ന രീതിയിൽ യാത്ര പ്ലാൻ ചെയ്യുന്നതാണ് നല്ലത്. കൊൽക്കത്തയിൽ നിന്ന് സുന്ദർബൻസിലേക്ക് ടാക്സി, ബസ് സർവീസുണ്ട്.


തലശ്ശേരി അണ്ടലൂർ കാവ് ഒരു ഓർമ്മ\nReporter: udayan pilathara\nതലശ്ശേരി അണ്ടലൂർ കാവിനെ പറ്റി കേട്ടറിഞ്ഞിട്ടും വായിച്ചറിഞ്ഞിട്ടും ഉണ്ടെങ്കിലും ഉത്സവത്തിന് പോകാൻ ഈ വർഷമാണ് അപ്രതീക്ഷിതമായി സാധിച്ചത് . സുഹൃത്ത് രാധാകൃഷ്ണന്റെ ഒരു കൂട്ടുകാരൻ ബൈജു ക്ഷേത്രത്തിനടുത്ത് താമസിക്കുന്നുണ്ട്. അയാളുടെ ക്ഷണവുമുണ്ടായിരുന്നു.\nഏതൊരു ഉത്സവ പറമ്പിന്റെ പരിസരങ്ങളിലും വഴിവക്കിലും കാണുന്ന അരോചക കാഴ്ചകളായ, അലസമായി നടക്കുന്ന മദ്യപാനികളേയും, അവിടവിടെ വലിച്ചെറിയപ്പെട്ട മദ്യക്കുപ്പികളും ഇവിടെ കാണാൻ സാധിച്ചില്ലാന്നുള്ളത് ആദ്യം തന്നെ എടുത്തു പറയട്ടെ . വണ്ടിയിലോ ഏതെങ്കിലും മറവിലോയിരുന്ന് മദ്യപിക്കുന്നതായി കണ്ടാൽ ക്രൂര മർദ്ദനമാണത്രേ.\nഎല്ലാ വർഷവും ഉത്സവത്തിന് എല്ലാ വീടുകളും പെയിന്റടിക്കും. ഇതിനായി പുറന്നാടുകളിൽ നിന്നു പോലും പെയിൻറർമാർ വരും.\nഉത്സവം തുടങ്ങിയാൽ മത്സ്യ മാംസാദികൾ നാട്ടിലൊരു വീട്ടിലും വെയ്ക്കാറില്ലത്രേ. ഉത്സവസമാപന ദിവസം മുക്കുവർ മീനുമായി വരുന്ന ഒരു ചടങ്ങുണ്ട്. അതിന് ശേഷം മാത്രമേ നാട്ടുകാർ മീൻ കൂട്ടുകയുള്ളൂ.\nമിക്ക ക്ഷേത്രങ്ങളിലും തെയ്യക്കോലങ്ങളിൽ മിക്കതും ശൈവാംശമാണെങ്കിൽ (വിഷ്ണുമൂർത്തി പോലുള്ളവയൊഴിച്ച്) അണ്ടല്ലൂർ കാവിൽ ഓരോ തെയ്യങ്ങളും രാമായണ കഥയിലെ കഥാപാത്രങ്ങളാണ്. അതുകൊണ്ടാണ് വിശ്വകർമ്മ ക്ഷേത്രങ്ങളിൽ (പ്രത്യേകിച്ച് ആശാരികോട്ടങ്ങൾ ) മാത്രം കെട്ടിയാടിയിരുന്ന ബാലി ഇവിടെ കെട്ടിയാടുന്നത്. ഇവിടുത്തെ ബാലി സുഗ്രീവ യുദ്ധം പ്രശസ്തമാണ്. താഴേക്കാവിലേക്കുള്ള ലങ്കാ യാത്രയും യുദ്ധവിജയവും വാനരൻമാരുടെ ആഹ്ളാദ പ്രകടനവും അണ്ടലൂർ കാവിലെ തെയ്യകാഴ്ചകളാണ്.\nഞങ്ങൾ ഉച്ചഭക്ഷണം കഴിച്ചിട്ടാണ് പോയിരുന്നതെങ്കിലും, ബൈജുവിന്റെ വീട്ടിൽ വച്ച്, ഊണ് കഴിക്കാൻ നിർബന്ധിച്ചു. എന്നിട്ട് അവൽ തിന്നാമെന്നും പറഞ്ഞു. എത്തിയ പാടെ വത്തക്ക കഷ്ണം തന്നിരുന്നു. ഇനിയൊന്നും വേണ്ടെന്ന് പറഞ്ഞെങ്കിലും അവൽ കഴിക്കാതെ പോകാൻ പാടില്ലെന്ന് പറഞ്ഞു. അതാണത്രേ അവിടുത്തെ രീതി. ആരു ചെന്നാലും ഏത് വീട്ടിലും അവൽ കിട്ടും. ഉത്സവ ദിവസങ്ങളിൽ വീടുകളിൽ മിക്ക ദിവസവും ഇത് മാത്രമായിരിക്കുമത്രേ ഭക്ഷണം.\nനെല്ല് വറുത്ത് ഓരോ വീട്ടുകാരും സ്വന്തമായി ഉണ്ടാക്കുന്ന മലർപ്പൊരിയാണ് അവലിന്റെ കൂടെ ചേർക്കുന്നത്.ഇതിനായി ടൺ കണക്കിന് നെല്ല് ഉത്സവത്തിന് മുന്നോടിയായി അണ്ടലൂരേക്ക് കൊണ്ടു വരുമത്രേ.കൂടാതെ ചെറുപഴം ,നെയ്യ് പഞ്ചസാര, ചുരണ്ടിയ തേങ്ങ. ഇവയൊക്കെ ഞങ്ങൾക്ക് ഒരു പാത്രത്തിൽ വെവ്വേറെ തന്നു. ഓരോരുത്തരുടെ സൗകര്യം പോലെ കുഴച്ച് തിന്നാം. അതീവ രുചികരമായ സാധനം. ഇത് ആർക്കും ഏത് വീട്ടിൽ ചെന്നാലും കിട്ടുമത്രേ.\nഅണ്ടല്ലർ കാവിനെ പറ്റി ഇത്ര മാത്രമെങ്കിലും കുറിക്കാതെ പോകരുതെന്ന് തോന്നിയതുകൊണ്ടാണ്\nഇവിടെ എല്ലാവീടും അമ്പലമാണെന്ന സകൽപ്പം ആണ് . പ്രസാദം വീട്ടിൽ തന്നെ ഉണ്ടാക്കും


ഒരു വില്ലന് വേണ്ടതെല്ലാം എന്റെ മുഖത്തും ശരീരത്തിലും ഉണ്ടായിരുന്നിരിക്കണം; അപ്പോള് സുന്ദരനല്ലെന്ന് സ്വയം ബോധ്യമുണ്ടായിരുന്നു;അഹങ്കാരം കൊണ്ട് പറയുന്നതല്ല, ഞാന് ഇത്രകാലം മലയാള സിനിമയില് നിന്നോളാം എന്ന് ആര്‍ക്കും വാക്ക് കൊടുത്തിട്ടില്ല: മോഹന്‍ലാലിന് പറയാനുള്ളത്Malayali Life | The Largest Malayalam Online Lifestyle Portal\nഒരു വില്ലന് വേണ്ടതെല്ലാം എന്റെ മുഖത്തും ശരീരത്ത...\nഒരു വില്ലന് വേണ്ടതെല്ലാം എന്റെ മുഖത്തും ശരീരത്തിലും ഉണ്ടായിരുന്നിരിക്കണം; അപ്പോള് സുന്ദരനല്ലെന്ന് സ്വയം ബോധ്യമുണ്ടായിരുന്നു;അഹങ്കാരം കൊണ്ട് പറയുന്നതല്ല, ഞാന് ഇത്രകാലം മലയാള സിനിമയില് നിന്നോളാം എന്ന് ആര്‍ക്കും വാക്ക് കൊടുത്തിട്ടില്ല: മോഹന്‍ലാലിന് പറയാനുള്ളത്\nWednesday 22 January 2020 09:44:13 AM\nമോഹന്‍ലാല് അഭിനയിച്ച്, പ്രേക്ഷകരുടെ മുന്നിലെത്തിയ ആദ്യത്തെ സിനിമ മഞ്ഞില് വിരിഞ്ഞ പൂക്കള് ആയിരുന്നു.ആദ്യചിത്രം പുറത്തിറങ്ങുമ്പോള് മോഹന്‍ലാലിന് 20 വയസ്സായിരുന്നു പ്രായം. ചിത്രത്തില് വില്ലന് വേഷമായിരുന്നു മോഹന്‍ലാലിന്.ശങ്കര് ആയിരുന്നു മോഹന്‍ലാലിന്റെ ആദ്യ ചിത്രത്തില് നായക കഥാപാത്രത്തെ അവതരിപ്പിച്ചത്. സംവിധാനം ചെയ്തത് ഫാസിലും. മഞ്ഞില് വിരിഞ്ഞ പൂക്കളിലെ വില്ലന് പരിവേഷത്തിന് ശേഷം നായകനായി മലയാള സിനിമയിലേക്ക് ചുവടുവച്ച നടന് മലയാളിയ്ക്ക് മുന്നില് മാറിമാറി വേഷമണിഞ്ഞ് മഹാനടനായി വളര്‍ന്നയാളാണ്. ഇപ്പോള് ആദ്യ ചിത്രം മുതല് ഇതുവരെയുള്ള സിനിമാ ജീവിതത്തെക്കുറിച്ച് മാതൃഭൂമി സ്റ്റാര് ആന്റ് സ്റ്റൈലിന് നല്കിയ അഭിമുഖത്തില് പങ്ക് വക്കുകയുണ്ടായി.\nഇപ്പോഴും ഓര്‍ക്കുമ്പോള് അദ്ഭുതകരമായ ഒരുകാര്യം ചെറുപ്പം മുതലേ എനിക്കുചുറ്റും സിനിമയുണ്ടായിരുന്നു എന്നതാണെന്നും കുടുംബത്തില് സിനിമയുമായി വിദൂരബന്ധമുള്ളവര് പോലുമില്ല. എന്നിട്ടും ഞാന് ആറാംക്ലാസിലും പത്താംക്ലാസിലും കോളേജിലും പഠിക്കുമ്പോള് മൂവി ക്യാമറയ്ക്ക് മുന്നില് ചെന്നുപെട്ടുവെന്നും നടന് പറയുന്നു.\n'മഞ്ഞില് വിരിഞ്ഞ പൂക്കളില്' വരുമ്പോള് സിനിമയില് സുന്ദരനായകന്മാരുടെ കാലമായിരുന്നു. അപകര്‍ഷത തോന്നിയിരുന്നോവെന്ന ചോദ്യത്തിന് ഞാനതിന് നായകനായിട്ടല്ലല്ലോ വന്നത്, വില്ലനായിട്ടല്ലേ? ഒരു വില്ലന് വേണ്ടതെല്ലാം എന്റെ മുഖത്തും ശരീരത്തിലും ഉണ്ടായിരുന്നിരിക്കണം. അപ്പോള് സുന്ദരനല്ലെന്ന് സ്വയം ബോധ്യമുണ്ടായിരുന്നു. പൂര്‍ണമായി ബോധ്യമുണ്ടായിരുന്നു. ഇപ്പോഴുമുണ്ടെന്ന നടന് പറഞ്ഞു.\nRead more topics: # മോഹന്‍ലാല്\nmohanlal says about cinima life


ഇന്ധന വിലവര്‍ധനവിന്റെ പേരില് നടക്കുന്നത് നികുതി ഭീകരത; പ്രതിപക്ഷ നേതാവ് വി.ഡി.സതീശന് | Leader of the Opposition VD Satheesanf says fuel price hike state sponsored tax terror – News18 Malayalam\nഇന്ധന വിലവര്‍ധനവിന്റെ പേരില് നടക്കുന്നത് നികുതി ഭീകരത; പ്രതിപക്ഷ നേതാവ് വി.ഡി.സതീശന്\nഡീറെഗുലേഷന് കൃത്യമായി നടപ്പാക്കിയിരുന്നെങ്കില് ലോകത്ത് തന്നെ ഏറ്റവും കുറഞ്ഞ വിലയ്ക്ക് പെട്രോളും ഡീസലും ലഭിക്കുന്ന രാജ്യമായി ഇന്ത്യ മാറിയേനെ.\nതിരുവനന്തപുരം: ഇന്ധന വിലവര്‍ധനവിന്റെ (fuel price hike) പേരില് കേന്ദ്ര- സംസ്ഥാന സര്‍ക്കാരുകള് നികുതി ഭീകരത നടത്തുകയാണെന്ന് പ്രതിപക്ഷ നേതാവ് വി.ഡി സതീശന്(VD Satheesan) നിയമസഭയിലായിരുന്നു അദ്ദേഹത്തിന്റെ പ്രതികരണം.\nഅധിക നികുതി വരുമാനത്തില് നിന്നും ഇന്ധന സബ്‌സിഡി നല്‍കാന് സംസ്ഥാന സര്‍ക്കാര് തയാറാകണം. യു.പി.എ സര്‍ക്കാരിന്റെ കാലത്ത് വിലനിര്‍ണയ അധികാരം (ഡീ റെഗുലേഷന്) എണ്ണകമ്പനികള്‍ക്ക് നല്‍കിയതാണ് വിലക്കയറ്റത്തിനു കാരണമെന്ന ന്യായവാദം ഉന്നയിക്കുന്ന സി.പി.എം മോദി സര്‍ക്കാരിനെ ന്യായീകരിക്കുകയാണ്.\nഅന്താരാഷ്ട്ര വിപണിയിലെ ക്രൂഡ് ഓയില് വിലയ്ക്ക് ആനുപാതികമായി പെട്രോളും ഡീസലും ഉപഭോക്താക്കള്‍ക്ക് ലഭ്യമാക്കാനാണ് ഡീ റെഗുലേഷന് നടപ്പാക്കിയത്. എന്നാല് ക്രൂഡ് ഓയില് വില കൂടുമ്പോള് ജനങ്ങളുടെ തലയില് വയ്ക്കുകയും കുറയുമ്പോള് ആ ആനുകൂല്യം ജനങ്ങള്‍ക്ക് നല്‍കാതെ നികുതി കൂട്ടുകയും ചെയ്യുന്ന സമീപനമാണ് കേന്ദ്ര സര്‍ക്കാരിന്റേതെന്ന് അദ്ദേഹം പറഞ്ഞു.\nപെട്രോളിന്റെ വില നിയന്ത്രണാധികാരം മാത്രമാണ് യു.പി.എ സര്‍ക്കാര് എണ്ണക്കമ്പനികള്‍ക്ക് നല്‍കിയത്. ഇന്ധന സബ്‌സിഡി ഇനത്തില് രണ്ടു ലക്ഷം കോടിയുടെ ബാധ്യത ഉണ്ടായതിനെ തുടര്‍ന്നായിരുന്നു തീരുമാനം. 2014 ല് മോദി സര്‍ക്കാര് ഡീസലിന്റെ വില നിര്‍ണയവും കമ്പനികള്‍ക്കു കൈമാറി. 2008 ല് ഒരു ബാരല് ക്രൂഡ് ഓയിലിന് 145 ഡോളറുണ്ടായിരുന്നപ്പോള് പെട്രോളിന് 50 രൂപയും ഡീസലിന് 34 രൂപയുമായിരുന്നു വില. ഇന്ന് 82 ഡോളറാണ് ക്രൂഡ് ഓയില് വില.\nഡീറെഗുലേഷന് അനുസരിച്ചാണെങ്കില് 30 രൂപയ്ക്ക് പെട്രോള് ലഭിക്കണം. ഡീറഗുലേഷനിലൂടെ ഏറ്റവും കുറഞ്ഞ നിരക്കില് ഡീസലും പെട്രോളും ലഭിക്കുമായിരുന്നു. ഇതിനെയാണ് നിങ്ങള് തെറ്റിദ്ധരിപ്പിക്കുന്നത്. എന്നാല് അന്താരാഷ്ട്ര മാര്‍ക്കറ്റില് ക്രൂഡ് ഓയില് വില കൂടുമ്പോള് ജനങ്ങളുടെ തലയില് വയ്ക്കും. കുറയുമ്പോള് ആ ആനുകൂല്യം ജനങ്ങള്‍ക്ക് നല്‍കാതെ നികുതി കൂട്ടും. 2014 ല് ബി.ജെ.പി അധികാരത്തില് നിന്നും ഇറങ്ങുമ്പോള്9രൂപയായിരുന്ന നികുതി 32 ശതമാനമായി വര്‍ധിപ്പിച്ചു. ഇത് നികുതി ഭീകരതയാണ്.\nഡീറെഗുലേഷന് കൃത്യമായി നടപ്പാക്കിയിരുന്നെങ്കില് ലോകത്ത് തന്നെ ഏറ്റവും കുറഞ്ഞ വിലയ്ക്ക് പെട്രോളും ഡീസലും ലഭിക്കുന്ന രാജ്യമായി ഇന്ത്യ മാറിയേനെ. ഡീറെഗുലേഷനാണ് പെട്രോള് ഡീസല് വില വര്‍ധനവിന് കാരണമെന്നു പ്രചരിപ്പിക്കുന്നവര് എല്.പി.ജി സിലിണ്ടര് വില കുതിച്ചുയരുന്നത് എങ്ങനെയെന്നു വ്യക്തമാക്കണം. എല്.പി.ജി വില തീരുമാനിക്കാനുള്ള അധികാരം ഇപ്പോഴും കേന്ദ്ര സര്‍ക്കാരിനു തന്നെയാണ്. 2020 ജൂണ് മുതല് എല്.പി.ജി സബ്‌സിഡി ആരുടെയെങ്കിലും ബാങ്ക് അക്കൗണ്ടുകളില് കിട്ടുന്നുണ്ടോ? കാര്യങ്ങള് അറിയാതെയാണ് സി.പി.എം യു.പി.എയെ കുറ്റപ്പെടുത്തുന്നത്. ആറു വര്‍ഷം കൊണ്ട് കേന്ദ്ര സര്‍ക്കാരിന്റെ നികുതി വരുമാനം 300 ശതമാനമായാണ് കുതിച്ചുയര്‍ന്നത്.\nകേന്ദ്ര സര്‍ക്കാര് നികുതി വര്‍ധിപ്പിക്കുന്നതിന് അനുസരിച്ച് അധിക വരുമാനം സംസ്ഥാനത്തിനും ലഭിക്കും. ഈ അധിക വരുമാനം ഉപയോഗിച്ച് ഇന്ധന സബ്‌സിഡി നല്‍കാന് സംസ്ഥാന സര്‍ക്കാര് തയാറാകണം. ഉമ്മന് ചാണ്ടി മുഖ്യമന്ത്രിയായിരുന്ന കാലത്ത് മൂന്നു തവണ നികുതി വരുമാനം വേണ്ടെന്നു വച്ചിട്ടുണ്ട്. കേന്ദ്രത്തില് യു.പി.എ സര്‍ക്കാര് അധികാരത്തിലിരിക്കുമ്പോള് ഇന്ധനവില വര്‍ധനവിനെതിരെ സി.പി.എം അഞ്ച് ഹര്‍ത്താലുകളാണ് നടത്തിയത്. ഇപ്പോള് ഹര്‍ത്താലോ സമരമോ ഇല്ല. 10 കൊല്ലം കഴിയുമ്പോള് നിങ്ങള് ഇതൊക്കെ മറക്കുന്നത് എങ്ങനെയാണ്? അവിടെ നികുതി കൂട്ടുമ്പോള് ഇവിടെയും വരുമാനം വര്‍ധിക്കുമെന്ന സന്തോഷത്തിലാണ് നിങ്ങള്.\nസ്‌കൂള് കുട്ടികള്‍ക്കു വേണ്ടി സര്‍വീസ് നടത്തുന്ന കെ.എസ്.ആര്.ടിസിയില് യാത്ര ചെയ്യാന് ദിവസേന 157 രൂപ നല്‍കണം. അധിക നികുതി വരുമാനത്തില് നിന്നും ഇതിന് സബ്‌സിഡി നല്‍കിക്കൂടേ? കോവിഡ് പ്രതിസന്ധിയില് കഷ്ടപ്പെടുന്ന മത്സ്യത്തൊഴിലാളികളും ഓട്ടോറിക്ഷാ തൊഴിലാളികളും ഉള്‍പ്പെടെയുള്ളവര്‍ക്ക് അധിക നികുതി വരുമാനത്തില് നിന്നും ഇന്ധന സബ്‌സിഡി നല്‍കാന് സംസ്ഥാനം തയാറാകണം.\nകേന്ദ്ര സര്‍ക്കാര് നികുതി വര്‍ധിപ്പിക്കുമ്പോള് അതിന് ആനുപാതികമായി സംസ്ഥാനത്തിന് ലഭിക്കുന്ന അധിക വരുമാനം ഉപയോഗിച്ച് ഇന്ധന സബ്‌സിഡി പോലും നല്‍കാന് തയാറാകാത്തവര് ഡീ റെഗുലേഷന് നല്ലതാണെന്നെങ്കിലും സമ്മതിക്കണമെന്നും പറഞ്ഞു.


ഇന്ത്യന് പേസാക്രമണം, ഇത്രയും മികച്ചതായതിന് കാരണമുണ്ട്... പറഞ്ഞത് ബാലാജി - Malayalam MyKhel\n» എന്തൊരു പേസാക്രമണം... ഇന്ത്യയുടെത് ഏറ്റവും മികച്ചത്, പിന്നില് ഒരാളെന്ന് ബാലാജി\nPublished: Friday, August 30, 2019, 14:54 [IST]\nമുംബൈ: ബാറ്റിങായിരുന്നു മുമ്പ് ഇന്ത്യയുടെ ഏറ്റവും വലിയ കരുത്തെങ്കില് ഇപ്പോള് പേസ് ബൗളിങിലും ശ്രദ്ധേയമായ പ്രകടനമാണ് നാട്ടിലും വിദേശത്തും ടീം കാഴ്ച വച്ചു കൊണ്ടിരിക്കുന്നത്. ലോകത്തിലെ തന്നെ ഏറ്റവു മികച്ച പേസ് ബൗളിങ് നിരയിലൊന്നായി ഇപ്പോഴത്തെ ഇന്ത്യന് പേസാക്രമണത്തെ വിശേഷിപ്പിക്കപ്പെട്ടു കഴിഞ്ഞു.\nഇന്ത്യന് പേസ് ബൗളിങിന്റെ കുന്തമുനയായി ജസ്പ്രീത് ബുംറ മാറിയപ്പോള് മുഹമ്മദ് ഷമി, ഭുവനേശ്വര് കുമാര്, ഇഷാന്ത് ശര്‍മ എന്നിവരും തങ്ങളുടെ റോളുകള് ഭംഗിയാക്കുന്നുണ്ട്. ഇന്ത്യന് പേസ് ബൗളിങിനെ വാനോളം പുകഴ്ത്തി രംഗത്തു വന്നിരിക്കുകയാണ് മുന് പേസര് എല് ബാലാജി.\nഏറ്റവും മികച്ച പേസ് നിര\nഇന്ത്യക്കു ഇപ്പോഴുള്ള ഏറ്റവും മികച്ച ബൗളിങ് നിരയാണെന്നു ബാലാജി ചൂണ്ടിക്കാട്ടി. വളരെ സന്തുലിതമാണ് ഇന്ത്യയുടെ പേസ് ബൗളിങ് നിര. ടീമിലെ പേസര്‍മാരെല്ലാം വ്യത്യസ്തരാണ്. അതുകൊണ്ടാണ് ഇതു ടീമിനു വളരെയധികം ഗുണം ചെയ്യുന്നത്.\nമികച്ച പേസര്‍മാരുടെ വരവ് ഇന്ത്യന് ക്രിക്കറ്റിന് പുത്തനുണര്‍വാണ് നല്‍കിയിരിക്കുന്നത്. പേസര്‍മാര് തമ്മില് തന്നെ ഒരു മല്‍സരത്തിനും ഇതു വഴിയൊരുക്കിയിട്ടുണ്ടെന്നു ബാലാജി വിശദമാക്കി.\nജസ്പ്രീത് ബുംറയെപ്പോലെ പ്രതിഭയുള്ളതാരങ്ങള കണ്ടെത്തിയാല് അവരെ സംരക്ഷിക്കേണ്ടത് വളരെ പ്രധാനമാണെന്നു ബാലാജി പറയുന്നു. ടീമിന് വളരെ വിലപ്പെട്ട താരമാണ് ബുംറ. അതുകൊണ്ടു തന്നെ അമിത ജോലിഭാരം നല്‍കാതെ താരത്തെ സംരക്ഷിക്കേണ്ടതുണ്ട്.\nബുംറയെയും ടീമിലെ മറ്റുള്ളവരെയും ഇതേ രീതിയില് പരിഗണിച്ചാല് പേസ് ബൗളിങിനെക്കുറിച്ച് അടുത്ത അഞ്ചു വര്‍ഷത്തേക്കു ഇന്ത്യക്കു ചിന്തിക്കേണ്ടതില്ല. വിദേശത്തു നിരവധി ജയങ്ങള് നേടിത്തരാന് ഈ പേസ് നിരയ്ക്കു കഴിയുമെന്നും ബാലാജി വിശദമാക്കി.\nനായകന് വിരാട് കോലിയുടെ പിന്തുണയും തീരുമാനങ്ങളുമാണ് ഇത്രയും മികച്ച പേസ് ബൗളിങ് നിരയെ വാര്‍ത്തെടുക്കാന് ഇന്ത്യയെ സഹായിച്ചതെന്നു ബാലാജി അഭിപ്രായപ്പെട്ടു. തന്റെ ബൗളര്‍മാരെ ഏറ്റവും മികച്ച രീതിയില് ഉപയോഗിക്കാന് അദ്ദേഹത്തിനു കഴിഞ്ഞു.\nമികച്ച താരങ്ങളെ ലഭിച്ചാലും അവരെ വേണ്ട രീതിയില് ഉപയോഗപ്പെടുത്തിയാല് മാത്രമേ ടീമിനു ഗുണം ചെയ്യുകയുള്ളൂ. ഇക്കാര്യത്തില് കോലി തന്റെ റോള് ഭംഗിയാക്കി. ഇന്ത്യയുടെ പേസ് ബൗളിങ് നിര ഇത്രയും മികച്ചതാക്കി മാറ്റിയത് കോലി തന്നെയാണെന്നും ബാലാജി പ്രശംസിച്ചു.\nകോലിക്ക് മുമ്പ് ടീമിന്റെ ക്യാപ്റ്റനായിരുന്ന എംഎസ് ധോണിക്കു ഇത്രയും മികച്ചൊരു പേസ് ബൗളിങ് യൂണിറ്റുണ്ടായിരുന്നില്ലെന്നു ബാലാജി ചൂണ്ടിക്കാട്ടി. ഇന്ത്യന് ക്രിക്കറ്റില് ഒരു യുഗത്തിന്റെ പരിണാമ ഘട്ടത്തിവാണ് ധോണി ചുമതലയേറ്റത്. മികച്ച സ്പിന്നര്‍മാരെ വളര്‍ത്തിക്കൊണ്ടു വരാന് ധോണിക്കായിട്ടുണ്ട്. എന്നാല് പേസ് ബൗളര്‍മാര് ഉയര്‍ന്നു വന്നത് കഴിഞ്ഞ രണ്ടോ, മൂന്നോ വര്‍ഷത്തിനിടെയാണെന്നും ബാലാജി കൂട്ടിച്ചേര്‍ത്തു.


അതീവ ജാഗ്രതാ നിർദേശം: വ്യാഴാഴ്ച നാല് ജില്ലകളിൽ റെഡ് അലർട്ട് പ്രഖ്യാപിച്ചു | Metro Journal Online\nതെക്കുകിഴക്കൻ ബംഗാൾ ഉൾക്കടലിൽ രൂപം കൊണ്ട ന്യൂനമർദം അതിതീവ്ര ന്യൂനമർദമായി മാറി. ഇത് ബുറേവി ചുഴലിക്കാറ്റായി നാളെ രൂപം പ്രാപിക്കും. ബുധനാഴ്ചയോടെ ചുഴലിക്കാറ്റ് ശ്രീലങ്കൻ തീരത്ത് പ്രവേശിക്കും.\nന്യൂനമർദത്തിന്റെ ഫലമായി കേരളത്തിൽ വരും ദിവസങ്ങളിൽ അതിശക്തമായ മഴയും കാറ്റുമുണ്ടാകും. വ്യാഴാഴ്ച തിരുവനന്തപുരം, കൊല്ലം, പത്തനംതിട്ട, ആലപ്പുഴ ജില്ലകളിൽ റെഡ് അലർട്ട് പ്രഖ്യാപിച്ചിട്ടുണ്ട്. അന്നേ ദിവസം കോട്ടയം, ഇടുക്കി, എറണാകുളം ജില്ലകളിൽ ഓറഞ്ച് അലർട്ടായിരിക്കും\nനാളെ തിരുവനന്തപുരം, കൊല്ലം ജില്ലകളിൽ യെല്ലോ അലർട്ട് പുറപ്പെടുവിച്ചിട്ടുണ്ട്. ബുധനാഴ്ച നാലു ജില്ലകളിൽ ഓറഞ്ച് അലർട്ടും മൂന്നു ജില്ലകളിൽ യെല്ലോ അലർട്ടും പുറപ്പെടുവിച്ചു. തിരുവനന്തപുരം, കൊല്ലം, പത്തനംതിട്ട, ഇടുക്കി ജില്ലകളിലാണ് ഓറഞ്ച് അലർട്ട്.\n← രാജസ്ഥാനിൽ ബിജെപി വനിതാ എംഎൽഎ കൊവിഡ് ബാധിച്ച് മരിച്ചു\nകൊവിഡ് വ്യാപനം: കേന്ദ്രസർക്കാർ വെള്ളിയാഴ്ച സർവകക്ഷി യോഗം വിളിച്ചു →


മണിച്ചിമിഴ് - Manichimizh: സത്തം പോടാതെ - ഒരു നിരൂപണം\nവളരെ അവിചാരിതമായാണ് "സത്തം പോടാതെ" എന്ന തമിഴ് സിനിമയുടെ ഡി.വി.ഡി എണ്റ്റെ കയ്യില് കിട്ടുന്നത്. നോക്കിയപ്പോള് നായകന് പൃഥ്വിരാജ്, നായിക പത്മപ്രിയ.\nഎന്നാല് ഒന്നു കണ്ടു കളയാം എന്നുകരുതിയായണത് കാണാനിരുന്നത്. നായികാ കഥാപാത്രമായ ഭാനു (പത്മപ്രിയ) റെയില്‍വേയില് ഹോക്കി കളിക്കാരനായി ജോലി നോക്കുന്ന രത്നവേലിനെ (നിതിന് സത്യ) കല്യാണം കഴിക്കുന്നതോടെയാണ് കഥ ആരംഭിക്കുന്നത്. രത്നവേല് ഒരു സ്ഥിരം മദ്യപാനിയായിരുന്നു. ഇതു മൂലം അയാള്‍ക്കൊരിക്കലും കുട്ടികളൂണ്ടാകുകയുമില്ല. ഇതൊക്കെ മറച്ചുവച്ചു കൊണ്ടാണ് അയാള് ഭാനുവിനെ കല്യാണം കഴിക്കുന്നത്. ഭാനുവിണ്റ്റെ മാതാപിതാക്കളും കുട്ടികള്‍ക്കായി നിര്‍ബന്ധിക്കുമ്പോള് അവര് ഒരു ഗൈനക്കോളജിസ്റ്റിനെ (സുഹാസിനി) കാണുന്നു. ഒരിക്കലും കുട്ടികളുണ്ടാകില്ല എന്ന കാര്യം തനിക്കറിയില്ലായിരുന്നുവെന്ന് രത്നവേല് കള്ളം പറയുന്നു. വീട്ടുകാറ് വിവാഹമോചനത്തിന് നിറ്‍ബന്ധിക്കുന്നുവെങ്കിലും, തികച്ചും നിഷ്കളങ്കയായ ഭാനു അതിനു സമ്മതിക്കുന്നില്ല. ഒടുവില് വീട്ടുകാരുടേയും ഭാനുവിണ്റ്റെയും നിറ്‍ബന്ധത്തിനു വഴങ്ങി ഒരു കുട്ടിയെ അവറ് ദത്തെടുക്കുന്നു. കുട്ടി തണ്റ്റെ ബലഹീനതയെ ഓറ്‍മ്മിപ്പിക്കുന്നു എന്നു പറഞ്ഞ് കുട്ടിയെ ഒഴിവാക്കുവാന് അയാള് ഭാനുവിനെ നിറ്‍ബന്ധിക്കുന്നു. ഒടുവില് ഭാനു അതിനു സമ്മതിക്കുന്നു. പക്ഷേ രത്നവേലിണ്റ്റെ കൌണ്‍സിലറില് (നാസറ്) നിന്നും രത്നവേലിണ്റ്റെ ഭൂതകാലം മനസ്സിലാക്കുന്ന ഭാനു, താന് അകപ്പെട്ടിരിക്കുന്ന കുരുക്ക് മനസ്സിലാക്കുകയും രത്നവേലിനെ ചോദ്യം ചെയ്യുകയും ചെയ്യുന്നു. എന്നാല് രത്നവേല് അതി ക്രൂരമായി അവളെ മര്‍ദ്ദിക്കുന്നു. ഒടുവില് വീട്ടുകാരുടെ സഹായത്തോടെ അവള് വിവാഹമോചനം നേടുന്നു. അതിനു ശേഷം അവള് പുരുഷന്‍മാരെ വെറുക്കാന് തുടങ്ങുന്നു. ആ അവസരത്തിലാണ് രവിചന്ദ്രന് (പൃഥ്വിരാജ്) അവളുടെ ജീവിതത്തിലേക്ക് കടന്നു വരുന്നത്. ഭാനുവിണ്റ്റെ സഹോദരണ്റ്റെ (രാഘവ്) സുഹൃത്തുക്കള് എന്ന നിലയില് രവിയായും ചന്ദ്രനായും രണ്ടു വ്യക്തിത്വത്തിലൂടെ അയാള് ഭാനുവിനെ പരിചയപ്പെടുന്നു. രവി അവളെ നേരില്‍കണ്ട് സംസാരിക്കുകയും ചന്ദ്രന് ഫോണിലൂടെ സംസാരിച്ച് ശല്യപ്പെടുത്തുകയും ചെയ്യുന്നു. ചന്ദ്രനുമായുള്ള വിവാഹത്തിന് വീട്ടുകാറ് നിറ്‍ബന്ധിക്കുമ്പോള്, രവിയായി അയാള് പതുക്കെ അവളുടെ ജീവിതത്തിലേക്ക് കടന്നു വരുന്നു. വലിയൊരു തകറ്‍ച്ചയില് നിന്നും അയാള് അവളെ ജീവിതത്തിലേക്ക് മടക്കിക്കൊണ്ട് വരുന്നു. അവരുടെ കല്യാണം കഴിഞ്ഞു മാത്രമാണ് രവിയും ചന്ദ്രനും ഒരാളാണെന്ന കാര്യം അവള് തിരിച്ചറിയുന്നത്. സന്തോഷകരമായി ജീവിതം തുടങ്ങുന്ന അവറ്, രവിചന്ദ്രണ്റ്റെ ജോലി സംബന്ധമായി കൊച്ചിയിലേക്ക് സ്ഥലം മാറുന്നു. അപ്രതീക്ഷിതമായി രത്നവേല് അവരുടെ ജീവിതത്തിലേക്ക് കടന്നു വരുന്നതോടെ സംഭ്രമ ജനകമായ നിമിഷങ്ങളിലേക്ക് കഥ നീങ്ങുകയായി. ലോകത്തിനു മുന്നില് ഭാനു മരിച്ചുവെന്നു വരുത്തി, അവളെ തട്ടിക്കൊണ്ടുപോയി ശബ്ദം കടക്കാത്ത അറയില് സൂക്ഷിക്കുന്നു, രത്നവേല്.. അവിടെ നിന്നും രവിചന്ദ്രന് അവളെ കണ്ടത്തി രക്ഷിക്കുന്ന കഥയാണ് സത്തം പോടാതെ.\nഈ ചിത്രം സംവിധാനം ചെയ്തിരിക്കുന്നത് വസന്ത് ആണ്. സംഗീതം യുവന് ശങ്കറ് രാജ. വളരെ മനോഹരമായി തന്നെ എല്ലാവരും തങ്ങളുടെ കഥാപാത്രങ്ങളെ അഭിനയിച്ചിരിക്കുന്നു. കഥ മുഴുവന് സമയവും ചുറ്റിപറ്റി നില്‍ക്കുന്നത് ഭാനുവിനേയാണ്. വളരെ ഭംഗിയായി തന്നെ പത്മപ്രിയ ഭാനുവിനെ അവതരിപ്പിച്ചിരിക്കുന്നു. പൃഥ്വിരാജിണ്റ്റെ രവി-ചന്ദ്രന് എന്നിങ്ങനെ ഇരട്ടവ്യക്തിത്വത്തിലുള്ള പ്രകടനവും അഭിനന്ദനമറ്‍ഹിക്കുന്നു. ചിത്രത്തിണ്റ്റെ അവസാന രംഗങ്ങളിലും പൃഥ്വിയുടെ അഭിനയം മികവുറ്റതാണ്. പക്ഷെ നായികാനായകന്‍മാരെ കടത്തിവെട്ടുന്ന പ്രകടനം വില്ലനായി അഭിനയിച്ച നിതിന് സത്യയുടേതാണ്. അതിമനോഹരമായ ഭാവാഭിനയം കാഴ്ചവെച്ച അയാള് എല്ലാ രംഗങ്ങളിലും ഒരു പടി മുന്നില് തന്നെയായിരുന്നു. അവസാന രംഗങ്ങളിലെ മാനസികരോഗിയായുള്ള പ്രകടനം നിതിനിലെ മികച്ച നടനെയാണ് പുറത്ത് കൊണ്ടുവരുന്നത്. ഇമ്പമാറ്‍ന്ന ഗാനങ്ങളൊരുക്കിയിരിക്കുന്ന യുവന് ശങ്കറ് രാജ, കഥയ്ക്കനുസരിച്ചാണ് ഈണങ്ങള് പകറ്‍ന്നിരിക്കുന്നതെന്ന് വ്യക്തമാണ്. 90 കളില് ആന്ധ്രാപ്രദേശില് നടന്ന കഥയെ ആസ്പദമാക്കിയാണ് വസന്ത് ഈ സിനിമ നിറ്‍മ്മിച്ചിരിക്കുന്നത്. പക്ഷേ തമിഴ് പശ്ചാത്തലത്തിലേക്കതിനെ മാറ്റിയപ്പോള് നടത്തിയിരിക്കുന്ന പാത്ര സൃഷ്ടി വളരെ മികച്ചതാണെന്നു തന്നെ പറയാം. ഈ ചിത്രത്തിനെ ഛായാഗ്രഹണം പല രംഗങ്ങളിലും മികച്ച നിലവാരം പുലറ്‍ത്തിയിരിക്കുന്നു. ചിത്രീകരണത്തിനായി തിരഞ്ഞെടുത്ത സ്ഥലങ്ങളുമെല്ലാം ചിത്രത്തിണ്റ്റെ കഥയോട് തൊട്ടുരുമ്മി നില്‍ക്കുന്നവയായിരുന്നു.\nനല്ലൊരിതിവൃത്തത്തെ ഒരു മികച്ച ചിത്രമായി മാറ്റിയിരിക്കുന്നു വസന്ത്. ഇതിലെ പ്രകടനം പൃഥ്വിക്കും പത്മപ്രിയക്കും നിതിനും ഇനിയും മികച്ച അവസരങ്ങള് ഒരുക്കുമെന്നത് തീറ്‍ച്ച...\nസംവിധാനം : വസന്ത്\nനിര്‍മ്മാണം: ശങ്കര് - ശെന്തില് നാഥന്\nസംഗീതം: യുവന് ശങ്കര് രാജ\nഅഭിനേതാക്കള്: പൃഥ്വിരാജ്, പത്മപ്രിയ, നിതിന് സത്യ, നാസര്, സുഹാസിനി, രാഘവ്\nഎഴുതിയത് പിള്ളാച്ചന് at 2:59:00 AM\nവിഭാഗങ്ങള് : ആസ്വാദനം, മലയാളം\nHaree | ഹരീ Thursday, January 31, 2008 at 3:53:00 AM PST\nഅപ്പോളിതിനി വി.സി.ഡി. വരുമ്പോള് കാണാമല്ലേ?\nsivakumar ശിവകുമാര് Thursday, January 31, 2008 at 8:46:00 AM PST\nഇങ്ങനെയൊരു ആസ്വാദനം തയ്യാറാക്കിയതിനു നന്ദി..\nജയകൃഷ്ണന് Tuesday, February 5, 2008 at 1:33:00 AM PST\nChathathinokkume Jeevichirikkilum.... Friday, October 16, 2009 at 4:15:00 AM PDT\nvery good movie.. pathmapriya has doneavery good job.. i have seen it more than5times and havingacopy with me ... tamil film field has so much to say...\nChathathinokkume Jeevichirikkilum.... Monday, October 19, 2009 at 3:46:00 AM PDT\nTamil cinema ekkalathum nalla prameyangal avatharippichirunnu... athu pole nalla oru prameyam aanu ee cinemayudeyum.. njan palathavan ee cinema kandu.. oru copy njan vangi sookshichittum undu...


Bharathan's Vaishali (1988) | A Cinematic Magic | Geethu Nair\nPosted By: Geethu Nair 09/02/2019\nഇന്ദ്രനീലിമയോലുന്ന വിസ്മയത്തിന് മുപ്പത്തിയൊന്ന് വയസ്. ചുട്ടുപഴുത്ത് വരുണ്ടുണങ്ങി നില്‍ക്കുന്ന അംഗരാജ്യത്തിലേക്ക് മഴ പെയ്യിക്കാനായി ഋഷ്യശൃംഗനെ കൂട്ടിക്കൊണ്ട് വന്ന അഭൗമ സൗന്ദര്യമുള്ള വൈശാലിയെ മലയാളി അത്ര പെട്ടെന്നൊന്നും മറക്കില്ല. 1988 ആഗസ്റ്റ് 25 ന് വൈശാലി റിലീസാകുമ്പോള് അന്ന് വരെ മലയാളി കണ്ട സിനിമാ സമവാക്യങ്ങളെല്ലാം മാറി മറിയുകയായിരുന്നു. പിന്നീട് നടന്നത് ചരിത്രം. ഇന്ദ്രനീലിമയോലുന്ന അനുരാഗതരംഗങ്ങളും അറിയാത്ത പൊരുളുകളും ഒക്കെയായി പുരാണത്തിലെ വൈശാലിയെ ഭരതനെന്ന സംവിധായകന് തന്റെ നിറക്കൂട്ടുകള് കൊണ്ട് അടയാളപ്പെടുത്തിയപ്പോള് മലയാളം കണ്ട എവര്‍ഗ്രീന് ക്ലാസിക്കുകളിലൊന്നായി അത് മാറി.\nഅംഗരാജ്യത്തിലെ കൊടുംവരള്‍ച്ചയ്ക്ക് പരിഹാരമായി സത്രീ സാമിപ്യമുണ്ടാകാത്ത മുനികുമാരനെ കൊണ്ട് യാഗം അനുഷ്ഠിക്കണമെന്ന് രാജഗുരു നിര്‍ദേശം നല്‍കുന്നു. അതിനായി സ്വപിതാവായ വിഭാണ്ഡകനെയല്ലാതെ മറ്റാരേയും കണ്ടിട്ടില്ലാത്ത ഋഷ്യശൃംഗനെന്ന മുനികുമാരനെ കൂട്ടിക്കൊണ്ടുവരാനുള്ള നിയോഗം മാലിനിയെന്ന ദേവദാസിയുടെ മകള് വൈശാലിയിലെത്തുന്നു. ദൗത്യം നിറവേറ്റുന്നതിനായി മാലിനിയും തോഴിമാരുമൊത്ത് വൈശാലി വിഭാണ്ഡകാശ്രമത്തിലേക്ക് പുറപ്പെടുന്നു. കൗശലത്തില് ഋഷ്യശൃംഗന് മുന്നിലെത്തപ്പെട്ട വൈശാലി ഒരു സ്ത്രീയാണെന്ന് പോലും അദ്ദേഹത്തിന് മനസിലാക്കാന് സാധിച്ചില്ല. ക്രമേണ ഋശ്യശൃംഗന് വൈശാലിയില് അനുരക്തനാകുന്നു. ഒടുവില് വൈശാലിയാല് ആകൃഷ്ടനായി ഋശ്യശൃംഗന് അവരോടൊപ്പം പിതാവറിയാതെ ലോമപാദരാജ്യത്തെത്തുന്നു. ഇതിനകം ഋശ്യശൃംഗന്റെ നിഷ്‌കളങ്കതയിലും സ്‌നേഹത്തിലും കീഴ്‌പ്പെട്ട് വൈശാലിയും അവനില് അനുരക്തയായിക്കഴിഞ്ഞിരുന്നു.\nവൈശാലി എന്ന ദേവദാസി പെണ്‍കുട്ടിയുടെ കഥ പറയുന്ന ഈ മനോഹര ചിത്രം\nലോമപാദരാജ്യത്തെത്തിയ ഋശ്യശൃംഗനെ, രാജഗുരുവിന്റെ ഉപദേശപ്രകാരം തന്ത്രപൂര്‍വ്വം വൈശാലിയില് നിന്നകറ്റി രാജപുത്രിയായ ശാന്തയുടെ സമീപത്തെത്തിക്കുന്നു. യാഗത്തിന്റെ ഒരുക്കങ്ങള് നടത്തുകയും ശാന്തയെ ഋശ്യശൃംഗനെക്കൊണ്ടു വിവാഹം കഴിപ്പിക്കുവാന് രാജഗുരുവിന്റെ പ്രേരണയില് രാജാവ് തീരുമാനിക്കുകയും ചെയ്യുന്നു. ഋശ്യശൃംഗന് ഈ ചതി തിരിച്ചറിയുന്നില്ല. അവന് ആള്‍ക്കൂട്ടത്തിനിടയില് വൈശാലിയെ തിരയുന്നുണ്ടെങ്കിലും കാണുവാന് സാധിക്കുന്നില്ല. ഋശ്യശൃംഗന്റെ യാഗത്തിനൊടുവില് അതിശക്തമായ മഴ പെയ്യുന്നതോടെ ജനങ്ങള് ആനന്ദനൃത്തമാടുന്നു. ആഘോഷാരവങ്ങള്‍ക്കിടയില് രാജകിങ്കരന്മാരാലും ജനക്കൂട്ടത്തിന്റെ ആഹ്ലാദത്തിമിര്‍പ്പിനാലും ദൂരേക്ക് അകറ്റിമാറ്റപ്പെടുന്ന വൈശാലിയും, മാതാവും ഭ്രാന്തമായ ആ ആഘോഷത്തിമിര്‍പ്പുകള്‍ക്കിടയില് ഒറ്റപ്പെട്ടില്ലാതാകുന്നതോടെയാണ് ചിത്രം അവസാനിക്കുന്നത്.\nഒരു നാടിന്റെ മുഴുവന് കണ്ണീരിനും പരിഹാരം കാണാന് തയ്യാറായി മുന്നോട്ട് വന്ന വൈശാലി എന്ന ദേവദാസി പെണ്‍കുട്ടിയുടെ കഥ പറയുന്ന ഈ മനോഹര ചിത്രം ഒരര്‍ത്ഥത്തില് നിഷ്‌കളങ്കമായ പ്രണയത്തിന്റേയും ത്യാഗത്തിന്റേയും കഥ കൂടിയാണ്. വൈശാലി മഹാഭാരതത്തിലെ ഒരു പൊന്‍മുത്താണ്. ഒരു ചിത്രകാരന്റെ കരവിരുതോടെയാണ് ഭരതന് വൈശാലിയെ തന്റെ ക്യാന്‍വാസിലൊതുക്കിയത്. സിനിമയിലെ ഓരോ സീനുകളുടേയും സ്‌കെച്ചുകള് വരച്ചെടുത്ത് ആദ്യമേ തന്റെ വൈശാലിയെ ഭരതന് ചിത്രീകരിച്ചത് മനസിലായിരുന്നു. തുടര്‍ന്ന് വൈശാലിയെന്ന കഥാപാത്രത്തെ അവതരിപ്പിക്കാനുള്ള പെണ്‍കുട്ടിയെ തേടിയലഞ്ഞു. ഒടുവില് ആ അന്വേഷണം എത്തി നിന്നത് സുപര്‍ണയെന്ന പഞ്ചാബി പെണ്‍കുട്ടിയിലായിരുന്നു. മുന്‍പൊരിക്കല് പോലും സുപര്‍ണയെ കണ്ടിട്ടില്ലാത്ത ഭരതന് സിനിമയ്ക്കായി വരച്ച വൈശാലിയുടെ ചിത്രങ്ങള്‍ക്ക് പോലും സുപര്‍ണയുടെ മുഖച്ഛായയുണ്ടായിരുന്നുവെന്നതാണ് സത്യം. വൈശാലിയെന്ന ഒറ്റചിത്രം കൊണ്ട് സുപര്‍ണ കേരളക്കരയൊട്ടാകെ ഒരുപാട് ആരാധകരെ സൃഷ്ടിച്ചു. സുപര്‍ണയെന്നാല് ഇന്നും മലയാളിക്ക് വൈശാലി സുപര്‍ണയാണ്.\nവൈശാലിയുടെ ക്ലൈമാക്സില് ഒരു മഴ പെയ്യാന് ഒരു യാഗം നടക്കുന്നുണ്ട്. യാഗ വേദിയിലെ ഹോമകുണ്ഡത്തില് നിന്നുയരുന്ന പുക മഴയായി പെയ്തുവെന്നാണ് മിത്ത്. മൂന്ന് ക്യാമറ വെച്ചായിരുന്നു ഈ രംഗം ഷൂട്ട് ചെയ്തത്. ഒര്‍ജിനലായിരുന്നു യാഗത്തില് ചൊല്ലിയ മന്ത്രവും. അപ്പോഴതാ കുറച്ച് പെട്ടന്ന് നിലയക്കാത്ത മഴ പെയ്യുന്നു. അങ്ങനെയാണ് ചിത്രത്തിന്റെ ക്ലൈമാക്സ് ഷൂട്ട് ചെയ്തത്. യാതൊരു സാങ്കേതികവിദ്യകളും വളര്‍ന്നിട്ടില്ലാത്ത അന്നത്തെ കാലത്ത് വൈശാലി പോലെയൊരു സിനിമ ഭരതന് എന്ന സംവിധാകയന്റെ മിടുക്ക് ഒന്ന് കൊണ്ട് മാത്രമാണ്. വൈശാലിയും കൂട്ടരും കാട്ടിലേക്കെത്തുന്ന അരയന്നത്തോണി മറിഞ്ഞ് അപകടമുണ്ടായതും, ഷൂട്ടിംഗ് ഇടവേളയില് സഞ്ജയുടെ മുഖത്ത് പുലി മാന്തിയതുമൊക്കെ അന്ന് വലിയ വാര്‍ത്തയായിരുന്നു.\nഋഷ്യശൃംഗനായി സഞ്ജയും, ലോമപാദനായി ബാബു ആന്റണിയും രാജഗുരുവായി നെടുമുടി വേണുവും വിഭാണ്ഡകനായി ശ്രീരാമനും മാലിനിയായി ഗീതയും തങ്ങളുടെ വേഷങ്ങള് ഉജ്ജ്വലമാക്കി. ഇന്ദ്രനീലിമയോലും എന്ന ഗാനം ചിത്രീകരിച്ച ഇടുക്കി ഡാമിനോട് ചേര്‍ന്നുള്ള ഗുഹ ഇന്നും സഞ്ചാരികളുടെ ഇഷ്ടകേന്ദ്രമാണ്. വൈശാലി ഗുഹയെന്ന പേരില് ഇന്നും അത് അറിയപ്പെടുന്നു.\nഒ.എന്.വി. കുറുപ്പ് രചിച്ച് ബോംബെ രവി സംഗീതസംവിധാനം നിര്‍വ്വഹിച്ച അഞ്ചുഗാനങ്ങളാണ് ഈ ചിത്രത്തിലുള്ളത്. മികച്ച ഗാനരചയിതാവിനുള്ള ആ വര്‍ഷത്തെ ദേശീയ അവാര്‍ഡും കേരളസംസ്ഥാന അവാര്‍ഡും ലഭിച്ചു. ഇന്ദുപുഷ്പം ചൂടി നില്‍ക്കും രാത്രി എന്ന ഗാനത്തിന് ദേശീയ അവാര്‍ഡും കേരളസംസ്ഥാന അവാര്‍ഡും ആ വര്‍ഷം കെ.എസ് ചിത്രയെ തേടിയെത്തി.\nചലച്ചിത്ര മേഖല നിലനില്‍ക്കുന്നിടത്തോളം കാലം ഭരതനും വൈശാലിയും മലയാളസിനിമയുടെ മകുടത്തില് ഇന്ദുപുഷ്പം ചൂടി വിലസി നില്‍ക്കുമെന്ന കാര്യത്തില് സംശയമില്ല.\nഒരു സിനിമ ഭ്രാന്തി\nBe the first to comment on "Bharathan’s Vaishali (1988) | A Cinematic Magic | Geethu Nair"


തല മുട്ടി മുഴച്ചാല് ഉടന് പരിഹാരമിതാ | Home Remedies for Swelling on the Head - Malayalam BoldSky\n» തല മുട്ടി മുഴച്ചാല് ഉടന് പരിഹാരമിതാ\nUpdated: Tuesday, August 22, 2017, 15:16 [IST]\nതണുപ്പ് മാത്രമല്ല ഇത്തരം പ്രശ്‌നങ്ങള്‍ക്ക് പരിഹാരം കാണാന് ഇളം ചൂട് വെള്ളവും സഹായിക്കും. എവിടെയാണോ തട്ടിയത് ആ ഭാഗത്ത് ചെറു ചൂടുവെള്ളം കൊണ്ട് തടവുന്നത് വേദനയെ ഇല്ലാതാക്കാന് സഹായിക്കുന്നു.\nതല ഉയര്‍ത്തി കിടക്കുക\nഇത്തരം ഇടികളോ തട്ടലുകളോ ഉണ്ടായാല് ഉടന് തന്നെ തല ഉയര്‍ത്തി വെച്ച് കിടക്കാം. ഇത് നെറ്റി വീങ്ങുന്ന വേദനയില് നിന്ന് ആശ്വാസം നല്‍കും.\nആപ്പിള് സിഡാര് വിനീഗര് നല്ലൊരു പരിഹാരമാണ് ഇത്തരം പ്രശ്‌നങ്ങള്‍ക്ക്. വെള്ളത്തില് അല്‍പം ആപ്പിള് സിഡാര് വിനീഗര് മിക്‌സ് ചെയ്ത് ഇത് വേദനയുള്ള ഭാഗത്ത് ഉരസുക. ഇത്തരത്തില് ചെയ്യുന്നത് വേദന മാറ്റുകയും വീക്കം കുറക്കുകയും ചെയ്യുന്നു. ദിവസവും രണ്ട് മൂന്ന് ദിവസം ഇത്തരത്തില് ചെയ്യുക. ഇത് ചെയ്യുന്നത് പാടുപോലും മാറ്റിത്തരുന്നു.\nആവണക്കെണ്ണ കൊണ്ടും ഇത്തരം പ്രശ്‌നങ്ങള്‍ക്ക് പരിഹാരം കാണാം. ആവണക്കെണ്ണയും തേനും മിക്‌സ് ചെയ്ത് ഇടിച്ച ഭാഗത്ത് പുരട്ടുക. അരമണിക്കൂറിനു ശേഷം ഇത് കഴുകിക്കളയണം. വേദനയും നീറ്റലും പുകച്ചിലും ഇല്ലാതാക്കാന് ഇത് സഹായിക്കും.\nഏത് പ്രശ്‌നങ്ങള്‍ക്കും പരിഹാരം കാണാന് മഞ്ഞളിന് കഴിയും. അല്‍പം മഞ്ഞള് വെളിച്ചെണ്ണയില് മിക്‌സ് ചെയ്ത് മുഴക്കുന്ന ഭാഗത്ത് തേച്ച് പിടിപ്പിക്കാം. ഇത് നെറ്റിയിലെ നീരിനെ ഇല്ലാതാക്കാന് സഹായിക്കുന്നു.\nHome Remedies for Swelling on the Head\nHome Remedies for Swelling on the Head from an Injury read on...


ലോക് ഡൗണിൽ പട്ടാളം കാവൽ നിൽക്കുന്ന മലേഷ്യയിലെ കൊറോണ കാഴ്ചകൾ ഇങ്ങനെയാണ് - Janayugom Online\nApril 06, 2020, 2:50 pm\n2020 ജനുവരി അവസാനം ആണ് മലേഷ്യയിൽ ആദ്യമായി കോവിഡ് 19 സ്ഥിരികരിക്കുന്നത്. മലേഷ്യയുടെ ഏതോ ഒരു കോണിൽ വൈറസ് വന്നതിന് ഇപ്പോഴേ മുണ്ട് മടക്കി കുത്തി നടക്കേണ്ടണ്ടല്ലോ എന്ന മട്ടിൽ ആയിരുന്നു ഞാൻ ഉൾപ്പടെയുള്ള ഭൂരിപക്ഷം ആളുകളുടേയും നിലപാട്. സാധാരണ പോലെ ജോലിയും മറ്റു കാര്യങ്ങളുമെല്ലാം തുടർന്നു കൊണ്ടേ ഇരുന്നു. ആ സമയത്താണ്, കൃത്യമായി പറഞ്ഞാൽ ഫെബ്രുവരി ആദ്യദിവസങ്ങളിൽ ജോലി കഴിഞ്ഞു വന്ന എനിക്ക് പെട്ടെന്നു തളർച്ചപോലെ തോന്നി. കൂട്ടത്തിൽ പനിയും. ലക്ഷണങ്ങൾ കണ്ട് ഞാൻ നിശ്ചയിച്ചു എന്നെയും കോവിഡ് ബാധിച്ചു. മകൻ നാട്ടിൽ ആയത് കൊണ്ട് അവന്റെ അരികിലേക്ക് പോകാൻ ദിവസങ്ങൾ എണ്ണിയിരുന്ന സമയമായിരുന്നു. ഓരോ പ്രവാസിയെയും പോലെ വല്ലാതെ മനസ് തളർന്ന സമയം. ഫ്ലാറ്റിൽ പോയി വിശ്രമിച്ച ശേഷം ആശുപത്രിയിലേക്ക് പോയി. എന്നാൽ ഡോക്ടർ പരിശോധിച്ച് കാര്യങ്ങൾ ചോദിച്ചറിഞ്ഞ ശേഷം “പേടിക്കേണ്ടതില്ല, ഇതു സാധാരണ ഇൻഫെക്ഷൻ ആണ് ” എന്നു പറഞ്ഞ ശേഷമാണ് സമാധാനമായത്. ആദ്യമേ തന്നെ സത്യസന്ധമായ വാർത്തകൾ വായിച്ചതും, മെഡിക്കൽ രംഗത്തെ സുഹൃത്തുകളുടെയും കൂടപ്പിറപ്പുകളുടെയും അടുത്തു നിന്ന് കിട്ടിയ അറിവുകളും ഉള്ളത് കൊണ്ട് പുറത്തിറങ്ങുമ്പോൾ കൂടുതൽ ശ്രദ്ധിക്കാൻ തുടങ്ങി.\nപുറത്തു ഇറങ്ങിയാൽ മുഖത്തു തൊടില്ല. ലിഫ്റ്റ്, ബസ് മുതൽ കാശിൽ തൊട്ടാൽ വരെ സോപ്പ് ഇട്ടു കൈ കഴുകേണം എന്നൊക്കെ തീരുമാനിച്ചു മുൻപോട്ടു നീങ്ങി. മാസ്ക് വെച്ചു ഓഫീസിൽ പോകുമ്പോൾ പലരും “ഇതിന്റെയൊക്കെ ആവശ്യം ഉണ്ടോ..” എന്ന രീതിയിലുള്ള ചോദ്യങ്ങളും “വരാൻ ഉള്ളത് ആണേൽ വരും” എന്ന ക്ലിഷേ ഡയലോഗുകളും പറയാൻ തുടങ്ങി. അത് കുറെ കേട്ടു കഴിഞ്ഞപ്പോൾ ഇതിന്റെ ഒന്നും ആവിശ്യമില്ലായെന്ന് എനിക്കും തോന്നി തുടങ്ങി. കാരണം അപ്പോൾ പൊതു ഗതാഗതം ഉപയോഗിക്കുന്ന ഒരു 10–20% ആളുകൾ മാത്രമായിരുന്നു മാസ്ക് വയ്ക്കുന്നത്. ഫെബ്രുവരി അവസാനത്തോടെ കോവിഡ് 19 കേസുകൾ ദിവസം 1 —2മാത്രമാണ് ഉണ്ടായിരുന്നത്. അതോടെ വൃത്തിയും, ശ്രദ്ധയും കൈവിട്ടില്ലെങ്കിലും രോഗം വരുമെന്ന പേടിയെല്ലാം ഉപേക്ഷിച്ച് വീണ്ടും പഴയ ജീവിത രീതിയിൽ തുടർന്നു. എന്നാൽ വളരെ പെട്ടെന്നായിരുന്നു മലേഷ്യയുടെ ജീവിത ശൈലി തന്നെ മാറ്റിമറിച്ച വാർത്ത പുറത്ത് വന്നത്. ഫെബ്രുവരി 27 മുതൽ മാർച്ച് 1 വരെ മലേഷ്യയിലെ ക്വാലാലംപുരിൽ ബ്രൂണൈ, ഫിലിപ്പൈൻസ്, സിംഗപുർ ‚ഇന്തോനേഷ്യ എന്നിങ്ങനെ പല രാജ്യങ്ങളിൽ നിന്നും വന്ന ആളുകൾ ചേർന്ന് ഒരു പൊതുപരിപാടി നടക്കുകയുണ്ടായി. അതിൽ പങ്കെടുത്ത് മടങ്ങിയ ഒരാൾ ബ്രൂണെയിൽ പോസിറ്റീവ് ആയി കണ്ടെത്തിയെന്നും തുടർന്ന് മലേഷ്യയിലും പലരും രോഗബാധിതരെന്ന വാർത്ത പടർന്നു.\nവെറും 1–2 ദിവസം കൊണ്ട് എല്ലാം തകിടം മറിഞ്ഞത് പോലെയായി. ഏകദേശം 1500 വിദേശി ഉൾപ്പടെ 16,000 ആളുകൾ ആ പരിപാടിയിൽ പങ്കെടുത്തിരുന്നു. രോഗം ബാധിച്ചവരുടെ എണ്ണം 35,41,190 എന്നിങ്ങനെ മാർച്ച് 13,14,15 ദിവസങ്ങളിൽ റിപ്പോർട്ട് ചെയ്തതോടെ രാജ്യം ലോക്കഡോൺ ആകുന്നു, എല്ലാവരും3മാസത്തേക്ക് വീട്ടു സാധനങ്ങൾ വാങ്ങി വയ്ക്കണം, ആർക്കും പുറത്തു ഇറങ്ങാൻ പറ്റില്ല തുടങ്ങി സ്ഥിരം പേടിപ്പിക്കുന്ന സന്ദേശങ്ങളും പരന്ന് തുടങ്ങി.തൊട്ടു പുറകെ ആളുകൾ കടകളിലേക്ക് ഓടി കൂടി. അന്ന് തന്നെ ഡോക്ടർസ് അസോസിയേഷൻ ഉൾപ്പടെ ലോക്കഡോൺ വേണ്ടി വരുമെന്ന നിർദേശം മുൻമ്പോട്ടു വെച്ചു. മാർച്ച് 16 രാത്രിയിൽ പ്രധാനമന്ത്രി മലേഷ്യൻ സമയം 10 ആയപ്പോൾ മാർച്ച് 18 മുതൽ മാർച്ച് 31 വരെ ണ് ‑മൊമെന്റ് കണ്ട്രോൾ ഓർഡർ അഥവാ യാത്ര നിയന്ത്രണം ആഹ്വാനം ചെയ്തു. ലോക്ക്ഡോൺ എന്നു പറഞ്ഞാൽ ആളുകൾ ചൈനയിലെ സ്ഥിതി ചിന്തിച്ച് കൂടുതൽ പേടിക്കും എന്നതിനാലാവാം ഇങ്ങനെ ഒരു പേര് കൊടുത്തത്. അതു ഒരു വലിയ വ്യത്യാസം ഉണ്ടാക്കി എന്നുള്ളതും വസ്തുതയാണ്. അവശ്യസാധനം, സേവനം ഒഴികെ ബാക്കി ഒന്നും പ്രവർത്തിക്കാൻ അനുവാദമില്ലായിരുന്നു.\nഎന്നാൽ മാർച്ച് 15ന് നൂറിന് മുകളിൽ കേസുകൾ തുടങ്ങി പിന്നെ ഈ നിമിഷം വരെ എന്നും 100–200 കേസുകൾ റിപ്പോർട്ട് ചെയ്തു കൊണ്ടിരിക്കുന്നു.3ദിവസങ്ങളിൽ 200 ന് മുകളിലും. അതുകൊണ്ട് തന്നെ എംസിഒ മാർച്ച് 31 എന്നുള്ളത് ഏപ്രിൽ 14 വരെ നീട്ടുകയുണ്ടായി. പോലീസിനെ സഹായിക്കാൻ മിലിറ്ററി ഇറങ്ങി. വീടിനു വെളിയിൽ ഒരാളെയും കാണരുത് എന്ന രീതിയിലേക്ക് മാറി. വീട്ടു സാധനങ്ങൾ വാങ്ങാൻ ഒരാൾക്കു മാത്രം ഒരു വീട്ടിൽ നിന്ന് പുറത്തു പോകാവൂ. 10km വെളിയിൽ പോകണമെങ്കിൽ പോലീസ് അനുവാദം വാങ്ങേണം, പുറത്തു പോകുമ്പോൾ താമസ സ്ഥലം തെളിയിക്കാൻ യൂട്ടിലിറ്റി ബില്ല് കൈയിൽ കരുതണം, കടകളുടെ പ്രവർത്തന സമയം രാവിലെ 8 മുതൽ രാത്രി 8 വരെയാക്കി, സാധനം വാങ്ങുവാൻ ക്യൂവിൽ നിൽകുമ്പോൾ 1മീറ്റർ ദൂരം പാലിക്കണം. എംസിഒ വന്നതോടൊപ്പം സിംഗപുരിലേക്കുള്ള ബോർഡർ അടയ്ക്കുവാനിടയായി.\nഅത് മൂലം ആയിരങ്ങൾ തിരികെ വീട്ടിലെത്താനാവാതെ അവിടെ കുടുങ്ങി പോയി. പല വീടുകളിലും മാതാപിതാക്കളില്ലാതെ മക്കൾ ആയ മാരോടൊപ്പം ആയിരിക്കുന്നു എന്നതും പലർക്കും മാനസിക ബുദ്ധിമുട്ടുകൾ ഉണ്ടാക്കുന്നുണ്ട്. ജോഗിങിന് പോയവർക്ക് പിഴയും, കൃത്യമായി കാരണം ഇല്ലാതെ പുറത്തു കൂടെ നടക്കുന്നവർക്ക് ജയിൽ ശിക്ഷ വരെ ലഭിക്കുന്നുണ്ട്. അങ്ങനെ അക്ഷരാർത്ഥത്തിൽ എല്ലാവരെയും വീട്ടിൽ തന്നെ ഇരുത്താൻ മലേഷ്യൻ ഗവണ്മെന്റ് എല്ലാ നടപടിയും എടുക്കുകയുണ്ടായി. അതു വിജയം കാണുകയും ചെയ്തതായി വേണം മനസിലാക്കുവാൻ. പുതിയ കേസുകൾ കൂടുമ്പോഴും ദിവസവും 60–122 വരെ ആളുകളുടെ രോഗം ഭേദമാക്കാൻ കഴിയുന്നു എന്നത് മലേഷ്യയിലെ മുന്നിൽ നിന്ന് നയിക്കുന്നവരുടെ എടുത്തു പറയേണ്ട ശ്രമഫലം തന്നെയാണ്.അതോടൊപ്പം ഗവണ്മെന്റ് കൊണ്ടുവന്ന സാമ്പത്തിക പാക്കേജ് ആൾക്കാരിൽ ഒരുപാട് ആശ്വാസത്തിന് കാരണമായി.\nഏപ്രിൽ പകുതിയോടെ രോഗികളുടെ സംഖ്യ 5000–6000 വരെ എത്തിയേക്കാം എന്ന സർവ്വേ നിലനിൽക്കുമ്പോഴും, ഇനി കേസുകൾ കുറയുന്നില്ലെങ്കിൽ മാത്രം എംസിഒ ഏപ്രിൽ അവസാനം വരെ നീട്ടേണ്ടി വരും എന്ന നിലയിൽ ഗവണ്മെന്റ് ഏപ്രിൽ 10ന് തീരുമാനം എടുക്കാൻ തീരുമാനിച്ചിരിക്കുന്നു.ഇതു തരണം ചെയ്താലും വരുന്ന6മാസത്തോളം കാലം എല്ലാ പരിപാടികൾക്കും നിയന്ത്രണം ഉണ്ടാവും എന്ന സൂചനയും ഗവണ്മെന്റ് നല്കിയിട്ടുണ്ട്. അനേകം മലയാളികൾ ഇനിയും മലേഷ്യയിൽ കുടുങ്ങി കിടപ്പുണ്ടെങ്കിലും മലയാളീ അസോസിയേഷൻ ഒരുപാട് കരുതലോടെ അവരോട് കൂടെ ഉണ്ട്. കരഞ്ഞ് കൊണ്ട് വിഡിയോയിൽ വന്ന് സഹായമഭ്യർത്ഥിച്ച യുവാവിന് മണിക്കൂറുകൾക്കുള്ളിൽ തന്നെ വേണ്ട സഹായമെത്തിച്ചത് ഒരു ഉദാഹരണം മാത്രമാണ്. എല്ലാം ഉടനെ ശരിയാകും നാട്ടിൽ പോകേണ്ടവർക്ക് അതിന് കഴിയും എന്ന പ്രതീക്ഷയിൽ എല്ലാവരുമായിരിക്കുന്നു. ഏപ്രിൽ5വരെയുള്ള കണക്കനുസരിച്ച് — 3622 കേസുകൾ ഇതുവരെ റിപ്പോർട്ട് ചെയ്തു, അതിൽ 1005 ആളുകൾ രോഗ മുക്തരായി, 61 ജീവൻ ഇതുവരെ നഷ്ടപ്പെട്ടു. കണക്കറ്റ ജീവൻ നഷ്ടപ്പെടാതെ തന്നെ കൊറോണയിൽ നിന്ന് മുക്തി നേടുവാൻ മലേഷ്യയ്ക്കും ഇന്ത്യയ്ക്കുമെല്ലാം കഴിയട്ടെ എന്ന് ആഗ്രഹിക്കുന്നു.\nEnglish Summary: How corona affects malaysia\nmalasia corona threat\nലാബിൽനിന്നാണോ വൈറസ് പൊട്ടിപ്പുറപ്പെട്ടതെന്ന് പഠനം വേണം; ശാസ്ത്രജ്ഞർ\nസൗദി ഹജ്ജ് തീര്‍ത്ഥാടനം റദ്ദാക്കാൻ സാധ്യത


വിസ്മയമായി സ്വര്‍ണ്ണക്കടല്... ഇത് സ്വപ്നമോ അതോ സത്യമോ! | Golden Sea Luoping China\nവിസ്മയമായി സ്വര്‍ണ്ണക്കടല്... ഇത് സ്വപ്നമോ അതോ സത്യമോ!\nമനോരമ ലേഖകൻ October 14, 2020 09:18 AM IST\nചൈനയിലെ കിഴക്കൻ യുനാനിലെ ലൂപ്പിംഗ് കൗണ്ടിയില് വസന്തകാലത്തെത്തുന്ന ഒരു സഞ്ചാരിയെ സംബന്ധിച്ചിടത്തോളം സ്വപ്നമേത്, സത്യമേത് എന്ന് തിരിച്ചറിയാന് അല്‍പ്പം സമയമെടുക്കും. കണ്ണെത്താദൂരത്തോളം സ്വര്‍ണ്ണവര്‍ണ്ണമാര്‍ന്ന് പരന്നുകിടക്കുന്ന കനോല പുഷ്പങ്ങളുടെ കാഴ്ച കണ്ട് ഇത് ഭൂമിയിലെ സ്വര്‍ഗമോ എന്ന് ആരും വിസ്മയിച്ചുപോകും. മലനിരകളുടെ പശ്ചാത്തല ദൃശ്യവും കൂടിയാകുമ്പോള് ആ കാഴ്ചയ്ക്ക് കൈവരുന്ന പൂര്‍ണ്ണതയും മനോഹാരിതയും ഭൂമിയിലെ മറ്റൊരു വസന്തകാല ദൃശ്യത്തോടും ഉപമിക്കാനാവാത്തത്ര സുന്ദരമായി മാറുന്നു.\nചൈനയില് ഭക്ഷണാവശ്യങ്ങള്‍ക്കായി ഉപയോഗിക്കപ്പെടുന്ന എണ്ണ നിര്‍മിക്കുന്നതും കടുക് വര്‍ഗ്ഗത്തില് പെടുന്നതുമായ ഒരു സസ്യമാണ് കനോല. ഇതിന്‍റെ കൃഷി നടക്കുന്ന പാടങ്ങളാണ് ഈ കാഴ്ച ഒരുക്കുന്നത്. കനോല ഉള്‍പ്പെടുന്ന റേപ്സീഡ് ഓയിലുകളുടെ നിര്‍മ്മാണത്തില് ലോകത്ത് ഒന്നാം സ്ഥാനമാണ് ചൈനയ്ക്കുള്ളത്. നാലാം സ്ഥാനത്തുള്ള ഇന്ത്യ പ്രതിവര്‍ഷം 2,473,000 ടണ് ഓയില് ആണ് പ്രതിവര്‍ഷം നിര്‍മിക്കുന്നത്.\nലോകമെമ്പാടുമുള്ള ഫോട്ടോഗ്രാഫര്‍മാരുടെ പറുദീസയാണ് വസന്തകാലത്ത് ഈ പ്രദേശം. ഇവിടത്തെ സൂര്യോദയക്കാഴ്ചയാണ് ഏറ്റവും പ്രധാനം. അരുണവര്‍ണ്ണമാര്‍ന്ന സൂര്യരശ്മികള് മഞ്ഞക്കടല് പോലെ കിടക്കുന്ന പുഷ്പങ്ങളില് പതിക്കുമ്പോള് സ്വര്‍ണ്ണം ഉരുക്കിയൊഴിച്ചതാണോ എന്ന് തോന്നിപ്പോകും.\nചൈനയിലെ കിഴക്കൻ യുനാൻ പ്രവിശ്യയിലെ ക്വിജിംഗ് സിറ്റിയിലാണ് ലൂപ്പിംഗ് കൗണ്ടി സ്ഥിതിചെയ്യുന്നത്. ഇതിനു കിഴക്ക് വശത്തായി ഗുയിഷോ പ്രവിശ്യയും തെക്കുകിഴക്ക് ഭാഗത്ത് ഗ്വാങ്‌സി ഷുവാങ് സ്വയംഭരണ പ്രദേശവുമുണ്ട്. അധികമാരുടെയും ശ്രദ്ധയില്‍പ്പെടാതെ കിടന്ന ഈ പ്രദേശം ഫോട്ടോഗ്രാഫര്‍മാര് പകര്‍ത്തിയ കനോല തോട്ടങ്ങളുടെ മനോഹര ചിത്രങ്ങള് കണ്ടാണ് ലോകം മുഴുവന് പ്രശസ്തമായത്.\nലൂപ്പിംഗിൽ നിന്ന് ഇവിടേക്ക് എളുപ്പത്തിൽ എത്തിച്ചേരാം. ഇതിനായി ബസ് സര്‍വീസുകള് ധാരാളമുണ്ട്. നൂറു വർഷം പഴക്കമുള്ള ലിംഗി ക്ഷേത്രവും ഈ മലനിരകളിലൊന്നിലാണ് സ്ഥിതിചെയ്യുന്നത്. സഞ്ചാരികള്‍ക്ക് ഇവിടവും സന്ദര്‍ശിക്കാം.\nതേനീച്ചവളര്‍ത്തലും തേൻ ഉൽ‌പന്നങ്ങളുടെ വില്പ്പനയുമാണ് ഇവിടത്തെ മറ്റൊരു പ്രത്യേകത. ജിഞ്ചിഫെംഗ്, നയന് ഡ്രാഗണ് വെള്ളച്ചാട്ടം, ദ്യോയി നദി, ലുബുജ് മലയിടുക്ക് എന്നിവയും ഇവിടെ സഞ്ചാരികളെ കാത്തിരിക്കുന്ന മറ്റു ചില ആകര്‍ഷണങ്ങളാണ്. ഒരിടത്തു നിന്നും മറ്റൊരിടത്തേക്ക് യാത്ര ചെയ്യുന്നതിനായി മിനിബസ്, മോട്ടോര് റിക്ഷ സംവിധാനങ്ങള് ലഭ്യമാണ്.\nസാധാരണയായി എല്ലാ വർഷവും ജനുവരിയിൽ സഞ്ചാരികള്‍ക്കായി ലൂപ്പിംഗ് കനോല ഫ്ലവർ ടൂറിസം ഫെസ്റ്റിവൽ ഉണ്ടാവാറുണ്ട്. ജൂണ് വരെ പൂക്കള് നിലനില്‍ക്കുമെങ്കിലും ഫെബ്രുവരി മുതൽ മാർച്ച് വരെയുള്ള സമയമാണ് ഇവിടം സന്ദര്‍ശിക്കാന് ഏറ്റവും അനുയോജ്യം.\nEnglish Summary: Canola Flowers in Luoping, China


heavy rains in kerala കേരളത്തിൽ ശക്തമായ മഴയ്ക്ക് സാധ്യത; ഇടുക്കിയിൽ ഓറഞ്ച് അലർട്ട്; 11 ജില്ലകളിൽ യെല്ലോ\nകേരളത്തിൽ ശക്തമായ മഴയ്ക്ക് സാധ്യത; ഇടുക്കിയിൽ ഓറഞ്ച് അലർട്ട്; 11 ജില്ലകളിൽ യെല്ലോ\nജൂലൈ 17 വരെ സംസ്ഥാനത്ത് അതിശക്തമായ മഴയ്ക്ക് സാധ്യതയുണ്ടെന്ന് കേന്ദ്ര കാലാവസ്ഥ നിരീക്ഷണ കേന്ദ്രത്തിന്റെ മുന്നറിയിപ്പ്. ഇടുക്കിയിൽ ഓറഞ്ച് അലർട്ട് പ്രഖ്യാപിച്ചു. 11 ജില്ലകളിൽ യെല്ലോ അലർട്ടും പ്രഖ്യാപിച്ചു. താഴ്ന്ന പ്രദേശങ്ങൾ, നദീതീരങ്ങൾ, ഉരുൾപൊട്ടൽ-മണ്ണിടിച്ചിൽ സാധ്യതയുള്ള മലയോര പ്രദേശങ്ങൾ തുടങ്ങിയ ഇടങ്ങളിലുള്ളവർ അതീവ ജാഗ്രത പാലിക്കണം.\nജൂലൈ 13ന് ഇടുക്കിയില് ഓറഞ്ച് അലര്‍ട്ട് പ്രഖ്യാപിച്ചു. ശക്തമായതോ അതിശക്തമായതോ ആയ മഴയാണ് പ്രവചിക്കപ്പെട്ടിരിക്കുന്നത്.\nകെ.എസ്.ഡി.എം.എ. പുറപ്പെടുവിച്ച മുന്നറിയിപ്പ്:\n2021 ജൂലൈ 13: ഇടുക്കി\nജില്ലയിൽ കേന്ദ്ര കാലാവസ്ഥ വകുപ്പ് ഓറഞ്ച് അലേർട്ട് പ്രഖ്യാപിച്ചിരിക്കുന്നു. ശക്തമായതോ അതിശക്തമായതോ ആയ മഴയാണ് പ്രവചിക്കപ്പെട്ടിരിക്കുന്നത്. ഒറ്റപ്പെട്ടയിടങ്ങളിൽ 24 മണിക്കൂറിൽ 115.6 mm മുതൽ 204.4 mm വരെ മഴ ലഭിക്കാനുള്ള സാധ്യതയാണ് അതിശക്തമായ മഴ എന്നത് കൊണ്ട് അർത്ഥമാക്കുന്നത്.\nയെല്ലോ അലർട്ട് പ്രഖ്യാപിച്ച ജില്ലകൾ\n2021 ജൂലൈ 13: കൊല്ലം, പത്തനംതിട്ട, കോട്ടയം, എറണാകുളം, തൃശൂർ, പാലക്കാട്, മലപ്പുറം, കോഴിക്കോട്, വയനാട്, കണ്ണൂർ, കാസർഗോഡ്.\n2021 ജൂലൈ 14: കോട്ടയം, എറണാകുളം, ഇടുക്കി, തൃശൂർ, മലപ്പുറം, കോഴിക്കോട്, വയനാട്, കണ്ണൂർ, കാസർഗോഡ്.\n2021 ജൂലൈ 15: ആലപ്പുഴ, എറണാകുളം, ഇടുക്കി, തൃശൂർ, മലപ്പുറം, കോഴിക്കോട്, വയനാട്, കണ്ണൂർ, കാസർഗോഡ്.\n2021 ജൂലൈ 16: പത്തനംതിട്ട, ആലപ്പുഴ, കോട്ടയം, എറണാകുളം,ഇടുക്കി, തൃശൂർ, മലപ്പുറം, കോഴിക്കോട്, വയനാട്, കണ്ണൂർ, കാസർഗോഡ്.\n2021 ജൂലൈ 17: കോട്ടയം, എറണാകുളം, ഇടുക്കി, തൃശൂർ, പാലക്കാട്, മലപ്പുറം, കോഴിക്കോട്, കണ്ണൂർ, കാസർഗോഡ്.\nകഴിഞ്ഞ ദിവസങ്ങളില് വലിയ അളവില് മഴ ലഭിച്ച പ്രദേശങ്ങളില് മഴ തുടരുന്ന സാഹചര്യത്തില് താഴ്ന്ന പ്രദേശങ്ങള്, നദീതീരങ്ങള്, ഉരുള്‍പൊട്ടല്-മണ്ണിടിച്ചില് സാധ്യതയുള്ള മലയോര പ്രദേശങ്ങള് തുടങ്ങിയ ഇടങ്ങളിലുള്ളവര് അതീവ ജാഗ്രത പാലിക്കണമെന്ന് കാലാവസ്ഥ നിരീക്ഷണകേന്ദ്രം നിര്‍ദേശിച്ചു.\nRead more on: heavy rain in kerala | kerala\nകുതിരാൻ തുരങ്കം തുറക്കുന്നതിൽ അനിശ്ചിതത്വം,ഉദ്ഘാടനം നീണ്ടേക്കും\nസിബിഎസ്ഇ പ്ലസ്ടു ഫല പ്രഖ്യാപനം ഇന്ന് ഉച്ചക്ക് രണ്ട് മണിക്ക്\nലിംഗ മഹത്വത്തിൽ കേരള പൊലീസ് മാതൃക; കേരളത്തിൽ ജോലി ചെയ്യാനായതിൽ സന്തോഷം; ഋഷിരാജ് സിംഗ്\nഓണക്കിറ്റ് വിതരണം ശനിയാഴ്ച മുതൽ\nരഞ്ജിനി ഹരിദാസിനെതിരെ തൃക്കാക്കര നഗരസഭാധ്യക്ഷയുടെ പരാതി\nകല്ലായി റെയില്‍പാളത്തില് സ്‌ഫോടക വസ്തുക്കള് കണ്ടെത്തി\nആശങ്കയായി രാജ്യത്തെ കൊവിഡ് കേസുകള്; പകുതിയോളം കേരളത്തില് നിന്ന്


റെയ്ഡ് വിവരം അടുത്ത ദിവസം തന്നെ ചൈത്ര കോടതിയെ അറിയിച്ചുരുന്നുവെന്ന് എ ഡി ജിപിയുടെ റിപ്പോര്‍ട്ട്. ചട്ടങ്ങള് പാലിച്ചതിനാല് കര്‍ക്കശ നടപടിക്ക് സാധ്യതയില്ലെന്ന് സൂചന. എന്നാല് നടപടി വേണമെന്ന കര്‍ക്കശ നിലപാടിലാണ് സിപിഎം ജില്ലാ നേതൃത്വം.\nThiruvananthapuram, First Published Jan 27, 2019, 11:06 PM IST\nതിരുവനന്തപുരം: സി പി എം ജില്ലാ കമ്മിറ്റി ഓഫീസിൽ പരിശോധന നടത്തിയ എസ് പി ചൈത്ര തെരേസ ജോണിനെതിരായ അന്വേഷണ റിപ്പോർട്ട് എഡിജിപി നാളെ ഡിജിപിക്ക് നൽകും. ചൈത്രെക്കെതിരെ കടുത്ത നടപടി വേണമെന്നാണ് സിപിഎം ആവശ്യപ്പെടുന്നത്. റെയ്ഡ് വിവരങ്ങൾ പിറ്റേ ദിവസം തന്നെ ചൈത്ര മജിസ്ട്രേറ്ററിനെ അറിയിച്ചിരുന്നു.\nമെഡിക്കൽ കോളേജ് പൊലീസ് സ്റ്റേഷൻ ആക്രണ കേസിലെ പ്രതികളായ ഡി വൈ എഫ് ഐ പ്രവർത്തകർ ജില്ലാ കമ്മിറ്റി ഓഫീസിൽ ഒളിവിൽ കഴിയുന്നുവെന്ന വിവരത്തിൻറെ അടിസ്ഥാനത്തിലാണ് 24ന് രാത്രി ചൈത്ര തെരേസയുടെ നേതൃത്വത്തിൽ റെയ്ഡ് നടന്നത്. എസ്പിക്കെതിരെ ജില്ലാ സെക്രട്ടറി ആനാവൂർ നാഗപ്പൻ മുഖ്യമന്ത്രിക്കും ഡി ജി പിക്കും നൽകിയ പരാതിയിലാണ് അന്വേഷണം. ആദ്യം കമ്മീഷണർക്ക് നൽകിയ അന്വേഷണം ഐ ജിയുടെ ചുമതല വഹിക്കുന്ന എ ഡി ജി പി മനോജ് എബ്രഹാമിന് മുഖ്യമന്ത്രിയുടെ നിർദ്ദേശ പ്രകാരം കൈമാറുകയായിരുന്നു.\nപ്രതികളായവർ ഒളിവിൽ കഴിയുന്നവെന്ന വ്യക്തമായ വിവരം ലഭിച്ചതിന്‍റെ അടിസ്ഥാനത്തിലായിരുന്നു പരിശോധനയെന്നാണ് ചൈത്ര നൽകിയിട്ടുള്ള വിശദീകരണം. ഓഫീസിലേക്ക് തള്ളി കയറാൻണ ശ്രമിച്ചില്ലെന്നും ചെറുത്തുനിൽപ്പുണ്ടായില്ലെന്ന മൊഴിയാണ് ഒപ്പമുണ്ടായിരുന്ന പൊലീസുകാർ നൽകിത്. പക്ഷെ ആരെയും പാർട്ടി ഓഫീസിൽ നിന്നും കസ്റ്റഡയിലെടുക്കാൻ കഴിയാതെ പോയതാണ് എസ്പിക്കെതിരെ സി പി എം ആയുധമാക്കുന്നത്. ഇതിന് കാരണം റെയ്ഡ് വിവരം സി പി എം നേതാക്കൾക്ക് പൊലീസിൽ നിന്നും ചോർന്ന് കിട്ടിയതാണെന്ന സൂചനയുമുണ്ട്. ചൈത്രക്കെതിരെ കർശന നടപടിവേണമെന്ന് സി പി എം ജില്ലാ നേതൃത്വത്തിൻറെ ആവശ്യം. ചൈത്രയുടെ നടപടികൾ നടപടിക്രമം പാലിക്കാതെയാണെന്ന് സി പി എം വിമർശിക്കുമ്പോൾ റെയ്ഡിന് പിറ്റേന്ന് തന്നെ എല്ലാ കാര്യങ്ങളും ചൈത്ര മജിസ്ട്രേറ്റിനെ അറിയിച്ചിരുന്നു.\nLast Updated Jan 27, 2019, 11:21 PM IST


(Mani C Kappan announces new party today)|നാഷണലിസ്റ്റ് കോണ്‍ഗ്രസ് കേരള (എന്‍സികെ); പുതിയ പാര്‍ട്ടി പ്രഖ്യാപിച്ച് മാണി സി കാപ്പന്|\nനാഷണലിസ്റ്റ് കോണ്‍ഗ്രസ് കേരള (എന്‍സികെ); പുതിയ പാര്‍ട്ടി പ്രഖ്യാപിച്ച് മാണി സി കാപ്പന്\n22 Feb 2021 10:10 AM GMT\nപുതിയ പാര്‍ട്ടി പ്രഖ്യാപിച്ച് മാണി സി കാപ്പന്. നാഷണലിസ്റ്റ് കോണ്‍ഗ്രസ് കേരള (എന്‍സികെ) എന്നാണ് പാര്‍ട്ടിയുടെ പേര്. തിരുവനന്തപുരത്തായിരുന്നു പാര്‍ട്ടി പ്രഖ്യാപനം. എന്‍സികെയെ യുഡിഎഫില് ഘടകകക്ഷിയാക്കണമെന്നാണ് കാപ്പന് ആവശ്യപ്പെട്ടിരിക്കുന്നത്. പാലായ്ക്കു പുറമേ രണ്ട് സീറ്റുകള് കൂടി ആവശ്യപ്പെടുമെന്നും കാപ്പന് വ്യക്തമാക്കി.\nകോണ്‍ഗ്രസില് ചേരാനില്ലെന്നും യുഡിഎഫില് ഘടകകക്ഷിയായി സഹകരിക്കാനാണ് ഉദ്ദേശിക്കുന്നതെന്നും കാപ്പന് നേരത്തെയും വ്യക്തമാക്കിയിരുന്നു. കോണ്‍ഗ്രസില് ചേര്‍ന്ന് പ്രവര്‍ത്തിക്കണമെന്നത് മുല്ലപ്പള്ളി രാമചന്ദ്രന്റെ അഭിപ്രായം മാത്രമാണ്. കോണ്‍ഗ്രസില് ചേരില്ലെന്നും യുഡിഎഫില് ഘടകക്ഷിയാക്കണം എന്നതുമാണ് തന്റെ നിലപാട്. ഇക്കാര്യം ഹൈക്കമാന്‍ഡിനെ അറിയിച്ചിട്ടുണ്ട്. പുതിയ പാര്‍ട്ടിയുമായി മുന്നോട്ടു പോകുമ്പോള് മൂന്ന് സീറ്റോളം ലഭിക്കുമെന്നാണ് പ്രതീക്ഷയെന്നും കാപ്പന് അറിയിച്ചിരുന്നു.\nപാലാ സീറ്റുമായി ബന്ധപ്പെട്ട അഭിപ്രായ ഭിന്നതക്കൊടുവിലാണ് കാപ്പന് എന്‍സിപിയും എല്‍ഡിഎഫും വിട്ടത്. പിന്നാലെ പ്രതിപക്ഷ നേതാവ് രമേശ് ചെന്നിത്തല നയിക്കുന്ന ഐശ്വര്യ കേരള യാത്രയുടെ വേദിയിലെത്തിയ കാപ്പനെ യുഡിഎഫ് നേതൃത്വം സ്വാഗതം ചെയ്തിരുന്നു. പാലാ സീറ്റില് കാപ്പന് തന്നെ മത്സരിക്കുമെന്ന് വ്യക്തമാക്കിയ കോണ്‍ഗ്രസ് നേതൃത്വം പാര്‍ട്ടിയില് ചേരട്ടെയെന്ന അഭിപ്രായവും പങ്കുവെച്ചിരുന്നു. ഘടകകക്ഷിയാക്കുന്ന കാര്യത്തില് യുഡിഎഫിലെ മറ്റു കക്ഷികളുമായി ആലോചിച്ചശേഷം തീരുമാനമെടുക്കാമെന്നുമായിരുന്നു കെപിസിസി പ്രസിഡന്റ് മുല്ലപ്പള്ളി രാമചന്ദ്രന് ഉള്‍പ്പെടെയുള്ളവരുടെ നിലപാട്.


കൊൽക്കത്തയ്‌ക്ക് ജയം | Sports | Deshabhimani | Wednesday May 16, 2018\nകൊൽക്കത്ത > ഐപിഎലിൽ രാജസ്ഥാൻ റോയൽസിനെ ആറ് വിക്കറ്റിന് തോൽപ്പിച്ച് കൊൽക്കത്ത നൈറ്റ് റൈഡേഴ്സ് പ്ലേ ഓഫ് സാധ്യത സജീവമാക്കി. തോൽവിയോടെ രാജസ്ഥാന്റെ പ്രതീക്ഷ മങ്ങി. 143 റൺ ലക്ഷ്യവുമായി ഇറങ്ങിയ കൊൽക്കത്ത രണ്ടോവർ ശേഷിക്കെ ജയം നേടി. ക്രിസ് ലിൻ (42 പന്തിൽ 45), ക്യാപ്റ്റൻ ദിനേശ് കാർത്തിക് (28 പന്തിൽ 31) എന്നിവർ കൊൽക്കത്ത നിരയിൽ തിളങ്ങി. ആദ്യം ബാറ്റ് ചെയ്ത രാജസ്ഥാൻ 19 ഓവറിൽ 142ന് പുറത്തായി.\nമിന്നുന്ന തുടക്കത്തിനുശേഷമാണ് രാജസ്ഥാൻ തകർന്നടിഞ്ഞത്. ആദ്യ അഞ്ചോവറിൽ ഒരു വിക്കറ്റ് നഷ്ടത്തിൽ 63 റണ്ണാണ് രാജസ്ഥാൻ അടിച്ചുകൂട്ടിയത്. പക്ഷേ, തുടക്കം നിലനിർത്താൻ രാജസ്ഥാന് കഴിഞ്ഞില്ല. നാല് വിക്കറ്റെടുത്ത സ്പിന്നർ കുൽദീപ് യാദവിന് മുന്നിൽ രാജസ്ഥാൻ തകർന്നു.\nജോസ് ബട്ലറും (22 പന്തിൽ 39) രാഹുൽ ത്രിപാഠിയുമാണ് രാജസ്ഥാന് മികച്ച തുടക്കം നൽകിയത്. രണ്ടാമത്തെ ഓവറിൽ പ്രദീദ് കൃഷ്ണയെ 19 റണ്ണിന് ശിക്ഷിച്ച് ത്രിപാഠി തുടങ്ങി. അടുത്ത ഓവറിൽ ശിവം മാവിയെ ബട്ലർ 28 റണ്ണിന് ശിക്ഷിച്ചു. എന്നാൽ ത്രിപാഠി പോയതോടെ രാജസ്ഥാൻ തകർന്നു. അജിൻക്യ രഹാനെയെയും (12 പന്തിൽ 11) ബട്ലറെയും പുറത്താക്കി കുൽദീപ് കൊൽക്കത്തയ്ക്ക് മുൻതൂക്കം നൽകി. സഞ്ജു സാംസൺ (10 പന്തിൽ 12) നിരാശപ്പെടുത്തി.\nഇന്ന് മുംബൈ ഇന്ത്യൻസും കിങ്സ് ഇലവൻ പഞ്ചാബും തമ്മിൽ ഏറ്റുമുട്ടും.


Anushka goes onaholiday - Malayalam Filmibeat\nഅഭിനയിച്ച് ബോറടിച്ചു അനുഷ്ക ഇടവേളയെടുക്കുന്നു\n| Published: Wednesday, August 27, 2014, 14:49 [IST]\nഎന്നും സ്‌കൂളിലേയ്ക്ക് പോകുന്ന കുട്ടികള്‍ക്കും വേനലവധിയും, ഓണാവധിയും ക്രിസ്മസ് അവധിയുമൊക്കെയുണ്ട്. അപ്പോള് വര്‍ഷം മുഴുവന് ഷൂട്ടിംഗ് തിരക്കിലില് അകപ്പെടുന്ന താരങ്ങളോ. അതേ അവര്‍ക്കും അവധിയൊക്കെ ആകാമല്ലോ. ഷൂട്ടിംഗ് തിരക്കുള് മാറ്റിവച്ച് നടി അനുഷ്‌ക ഷെട്ടി അവധിക്കാലം ചെലവഴിയ്ക്കാന് പോകുന്നതാണ് പുതിയ വാര്‍ത്ത.\nഎന്തിനേറെ പറയുന്നു തമിഴിലും തെലുങ്കിലുമൊക്കെ കൈ നിറയെ ചിത്രങ്ങളാണ് താരത്തിന്. ഇതിനിടയില് അല്‍പ്പമൊന്നു റിലാക്‌സ് ചെയ്യാന് ഇപ്പോഴാണത്രേ സമയം കിട്ടിയത്. സിനിമയ്ക്ക് പത്ത് ദിവസത്തെ ഇടവേള നല്‍കിയിരിയ്ക്കുകയാണ് അനുഷ്‌ക. യാത്രകള്‍ക്കും മറ്റുമായാകും താരം ഈ ദിവസങ്ങള് മാറ്റി വയ്ക്കുക.\nബാഹുബലി, ലിങ്ക, തല 55 എന്നീ ചിത്രങ്ങളില് അഭിനയിക്കുകയാണ് അനുഷ്‌ക. ലിങ്കയുടെ ഷൂട്ടിംഗ് കര്‍ണാകടയില് പുരോഗമിയ്ക്കുന്നതിനിടെയാണ് അനുഷ്‌ക അവധിയെടുക്കുന്നത്. എന്തായാവും തിരക്കിനിടയില് ധൃതിപെട്ട് അനുഷ്‌ക ഇടവേളയെടുക്കുന്നതിനെച്ചൊല്ലിയും ഗോസിപ്പുകള് ഉണ്ടാകുമെന്ന് ഉറപ്പ്.\nRead more about: anushka shetty shooting film holiday actress അനുഷ്ക ഷെട്ടി ചിത്രീകരണം സിനിമ അവധി നടി\nAnushka goes onaholiday\nStory first published: Wednesday, August 27, 2014, 14:49 [IST]


ഇടുക്കിയുടെ നെഞ്ചിലേറി എല്‍ഡിഎഫ്; അഞ്ചില് നാലിലും ഇടത് തരംഗം, എം എം മണിക്ക് 38,305 വോട്ടിന്‍റെ ലീഡ് | kerala assembly election 2021 idukki district result\nഇടുക്കിയുടെ നെഞ്ചിലേറി എല്‍ഡിഎഫ്; അഞ്ചില് നാലിലും ഇടത് തരംഗം, എം എം മണിക്ക് 38,305 വോട്ടിന്‍റെ ലീഡ്\nദേവികുളം, ഉടമ്പൻ ചോല, ഇടുക്കി, പീരുമേട് എന്നീ മണ്ഡലങ്ങളിലാണ് ഇടത് മുന്നണി വിജയിച്ചത്. തൊഴുപുഴയില് മാത്രമേ യുഡിഎഫിന് നേടാന് കഴിഞ്ഞോള്ളൂ.\nIdukki, First Published May 2, 2021, 6:22 PM IST\nഇടുക്കി: നിയമസഭാ തെരഞ്ഞെടുപ്പില് ഇടുക്കി ജില്ലയിൽ രാഷ്ട്രീയക്കാറ്റ് ഇടത്തോട്ട് തന്നെ. ജില്ലയിലെ അഞ്ച് സീറ്റിൽ നാലിലും ഇടതു മുന്നണി വിജയം കൊയ്തു. ദേവികുളം, ഉടമ്പൻ ചോല, ഇടുക്കി, പീരുമേട് എന്നീ മണ്ഡലങ്ങളിലാണ് ഇടത് മുന്നണി വിജയിച്ചത്. തൊഴുപുഴയില് മാത്രമേ യുഡിഎഫിന് നേടാന് കഴിഞ്ഞൊള്ളൂ. ഉടമ്പൻ ചോലയിൽ വിജയിച്ച മന്ത്രി എം എം മണി 38,305 വോട്ടിന്‍റെ മികച്ച ഭൂരിപക്ഷമാണ് നേടിയത്.\nജില്ലയില് മൂന്ന് മണ്ഡലങ്ങളിലാണ് യുഡിഎഫ് മത്സരിച്ചത്. രണ്ടിടത്ത് കേരള കോണ്‍ഗ്രസായിരുന്നു. ഇതില് തൊടുപുഴയില് മാത്രമാണ് മുന്നണിക്ക് വിജയം നേടാന് കഴിഞ്ഞത്. നിലവിലുണ്ടായിരുന്ന മൂന്ന് സിറ്റിംഗ് സീറ്റിന് പുറമേ ഇടുക്കി മണ്ഡലവും എല്‍ഡിഎഫ് പിടിച്ചെടുത്തത് ഇടത് മുന്നണിക്ക് പൊന്‍തൂവലായി. ഉടുമ്പന്‍ചോലയില് മന്ത്രി എം എം മണി ചരിത്ര വിജയമാണ് നേടിയത്. മണിക്കെതിരെ മത്സരിച്ച ഇ എം അഗസ്തി പരാജയം സമ്മതിച്ച് തല മൊട്ടയടിക്കുമെന്ന് വരെ പ്രഖ്യാപിച്ചു. ദേവികുളത്ത് 7848 വോട്ടിന്‍റെ ഭൂരിപക്ഷത്തില് എ രാജ വിജയിച്ചു. സിപിഐ മത്സരിച്ച പീരുമേട് മണ്ഡലത്തില് 1835 വോട്ടിന്റെ ഭൂരിപക്ഷമാണ് വാഴൂര് സോമന് ലഭിച്ചത്. ഇടുക്കി നിയോചകമണ്ഡലത്തിൽ നിന്ന് വിജയിച്ച റോഷി അഗസ്റ്റിനും കേരളാകോണ്‍ഗ്രസിന്‍റെ മാനം കാത്തു.\nകേരളാ കോൺഗ്രസുകളുടെ അഭിമാനപോരാട്ടം നടന്ന ഇടുക്കി മണ്ഡലത്തിൽ 5573 വോട്ടിന്‍റെ ഭൂരിപക്ഷത്തിലാണ് ജനവിധി റോഷി അഗസ്റ്റിന് ഒപ്പം നിന്നത്. മുന്നണി സമവാക്യങ്ങൾ മാറി മറിഞ്ഞ തെരഞ്ഞെടുപ്പിൽ കേരളാ കോൺഗ്രസ് ജോസഫ് വിഭാഗത്തിന്‍റെ കരുത്തരിൽ പ്രമുഖനായ ഫ്രാൻസിസ് ജോര്‍ജ്ജിനോട് ഏറ്റുമുട്ടിയാണ് റോഷി അഗസ്റ്റിൻ വിജയം ഉറപ്പിക്കുന്നത്. കഴിഞ്ഞ നാല് തവണയും യുഡിഎഫിന് ഒപ്പം നിന്ന് വോട്ട് തേടിയ റോഷി അഗസ്റ്റിൻ ഇത്തവണ ഇടത് പാളയത്തിലെത്തിയെങ്കിലും ഇടുക്കിയിലെ വോട്ടര്‍മാര് കൈ വിട്ടില്ല. മുന്നണി മാറ്റത്തിന് ശേഷം നടന്ന നിര്‍ണ്ണായക തെരഞ്ഞെടുപ്പിൽ പാലാ നഷ്ടപ്പെട്ടപ്പോഴാണ് റോഷിയുടെ അഭിമാന ജയമെന്നതാണ് ശ്രദ്ധേയം. തൊഴുപുഴയില് 20259 വോട്ടിന്‍റെ ഭൂരിപക്ഷത്തിലാണ് യുഡിഎഫ് സ്ഥാനാര്‍ത്ഥി പി ജെ ജോസഫ് ജില്ലയിലെ ഏക മണ്ഡലം നേടിയത്.\nLast Updated May 2, 2021, 6:40 PM IST


29 November, 2021 08:26:27 AM\nതിരുവനന്തപുരം: ജോസ് കെ. മാണി രാജിവച്ച ഒഴിവിലേക്കുള്ള രാജ്യസഭാ ഉപതെരഞ്ഞെടുപ്പ് ഇന്നു നടക്കും. എൽഡിഎഫ് സ്ഥാനാർഥിയായി കേരള കോണ്‍ഗ്രസ്- എമ്മിലെ ജോസ്.കെ. മാണിയും യുഡിഎഫ് സ്ഥാനാർഥിയായി കോണ്‍ഗ്രസിലെ ശൂരനാട് രാജശേഖരനുമാണു മത്സരിക്കുന്നത്. നിയമസഭയിലെ ഇപ്പോഴത്തെ അംഗസംഖ്യപ്രകാരം ജോസ് കെ. മാണിക്കു വിജയിക്കാനാകും.\nഇന്നു രാവിലെ ഒൻപതു മുതൽ വൈകുന്നേരം നാലുവരെയാണു തെരഞ്ഞെടുപ്പ്. ഇപ്പോഴത്തെ സഭയിൽ എൽഡിഎഫിന് 99 അംഗങ്ങളും യുഡിഎഫിന് 41 പേരുമാണുള്ളത്. മുന്നണികൾ വിപ്പ് നൽകിയ സാഹചര്യത്തിൽ അംഗങ്ങൾ വോട്ട് രേഖപ്പെടുത്തിയ ശേഷം പാർട്ടിയുടെ ഇൻ ഹൗസ് ഏജന്‍റിനെ കാണിക്കേണ്ടതുണ്ട്.\nഎൽഡിഎഫിന് സി.കെ. ഹരീന്ദ്രനും ഐ.ബി. സതീഷും യുഡിഎഫിന് അൻവർ സാദത്തും സജീവ് ജോസഫുമാണ് ഇൻഹൗസ് ഏജന്‍റുമാർ. വൈകുന്നേരം അഞ്ചിന് വോട്ടെണ്ണും. അരമണിക്കൂറിനുള്ളിൽ ഫലപ്രഖ്യാപനം നടത്തും. യുഡിഎഫ് പിന്തുണയോടെയാണ് 2018ൽ ജോസ് കെ. മാണി രാജ്യസഭയിലെത്തിയത്. കേരള കോണ്‍ഗ്രസ്- എം യുഡിഎഫ് വിട്ട് ഇടതുമുന്നണിയുടെ ഭാഗമായതോടെ രാജ്യസഭാംഗത്വം രാജിവച്ചു. തുടർന്നാണ് ഉപതെരഞ്ഞെടുപ്പു വേണ്ടി വന്നത്. 2024 വരെയാണ് കാലാവധി.


കുറച്ചത് 12 കിലോ; കുടവയറും പോയി! ഷാഹിദ പറയുന്നു ആ സീക്രട്ട്സ് | Weight loss diet | Weight loss | Belly Fat\nരേഖ അഭിലാഷ് September 19, 2019 08:54 AM IST\nമധ്യവയസ്സു പിന്നിട്ടിരിക്കുന്നു, ഇനി എന്ത് ഡയറ്റും ശരീരഭാരവുമൊക്കെ എന്നു ചിന്തിക്കുന്നവർ ഒട്ടനവധിയാണ്. അങ്ങനെയുള്ളവർക്ക് ഒരു പ്രചോദനമാണ് കോഴിക്കോടുകാരി ഷാഹിദ റസാഖ്. മനസ്സിലാകാത്തവർക്കായി ഒന്നുകൂടെ പരിചയപ്പെടുത്താം നമ്മുടെ പ്രിയ തിരക്കഥാകൃത്തായിരുന്ന ടി. എ റസാഖിന്റെ പ്രിയപത്നിയും ന്യൂനപക്ഷക്ഷേമ വകുപ്പിൽ എൽഡി ക്ലർക്കുമാണ് കോഴിക്കോട് കണ്ണഞ്ചേരി സ്വദേശിയായ ഷാഹിദ.\nവയസ്സ് 41 ആയില്ലേ, ഇനി എന്ത് വണ്ണം കുറയ്ക്കൽ എന്നു പറയുന്നവരുടെ മനസ്സിലേക്കാണ് ആറു മാസം കൊണ്ട് 12 കിലോ കുറച്ച് ആരോഗ്യപ്രശ്നങ്ങളും അകറ്റി ഷാഹിദ നടന്നു കയറിയിരിക്കുന്നത്. ഇതൊക്കെ എങ്ങനെ സാധിച്ചു എന്നല്ലേ... ഷാഹിദയുടെ വാക്കുകളിൽത്തന്നെ അറിയാം ആ സീക്രട്ട്സ്.\nഡിഗ്രിക്കു പഠിക്കുന്ന ഒരു മകളും മെഡിക്കൽ കോഴ്സിനായി തയാറെടുക്കുന്ന ഒരു മകനും അമ്മയും അടങ്ങിയതാണ് കുടുംബം. ഈ വർഷം തുടങ്ങുമ്പോൾ എന്റെ ശരീരഭാരം 80 കിലോയായിരുന്നു. ശരീരഭാരം കൂടുതലായിരുന്നെന്നു മാത്രമല്ല പിസിഒഡി, അലർജി, നടക്കാനും പടികൾ കയറാനുമുള്ള ബുദ്ധിമുട്ട്, കാൽമുട്ടുവേദന തുടങ്ങിയ ആരോഗ്യപ്രശ്നങ്ങളുമുണ്ടായിരുന്നു. കുനിഞ്ഞു നിന്ന് വീടു വൃത്തിയാക്കാൻവരെ കാൽമുട്ടു വേദന വില്ലനായിരുന്നു. ശരീരഭാരം കുറച്ചാൽ കാൽമുട്ടു വേദനയ്ക്ക് ശമനം കിട്ടുമെന്ന ബോധ്യമുണ്ടായിരുന്നു. അതെങ്ങനെ എന്ന അന്വേഷണത്തിനിടയിലാണ് ഫെയ്സ്ബുക്കിൽ അ‍ഞ്ജു ഹബീബിന്റെ വെയ്റ്റ് ലോസ് ഗ്രൂപ്പ് ശ്രദ്ധയിൽപ്പെടുന്നത്.\nഅങ്ങനെ ഫെബ്രുവരിയിൽ തുടങ്ങിയ ഗ്രൂപ്പിൽ ഞാനും ചേർന്നു. ചേരുമ്പോഴുള്ള ശരീരഭാരം 80 കിലോയായിരുന്നു. ആദ്യമേതന്നെ എന്തൊക്കെയായിരിക്കും ചെയ്യേണ്ടത് എന്ന അറിവു കിട്ടിയിരുന്നതിനാൽ വേണ്ട മുന്നൊരുക്കങ്ങളോടൊയാണ് ഗ്രൂപ്പിൽ ചേർന്നത്.\nഎന്റെ തണ്ണീർമത്തൻ 'വയർ' ദിനങ്ങൾ; മെയ്ക് ഓവർ രഹസ്യം വെളിപ്പെടുത്തി കോസ്റ്റ്യൂം ഡിസൈനർ\nമധുരവും വറുത്ത പലഹാരങ്ങളും ഉപേക്ഷിച്ചപ്പോൾതന്നെ ഒരു കിലോ കുറഞ്ഞു. അതോടെ എന്റെ ആത്മവിശ്വാസം ഇരട്ടിച്ചു. ഗ്രൂപ്പ് ആക്ടീവ് ആയതോടെ പല പുതിയ അറിവുകളും ലഭിച്ചു. എന്താണു കഴിക്കേണ്ടത്, അതു കഴിച്ചാലുള്ള കുഴപ്പം എന്താണ്, ഗുണം എന്താണ്, ശരീരത്തിലേക്ക് എത്ര ഇൻടേക്ക് വേണം, പ്രോട്ടീൻ, കാർബോഹൈഡ്രേറ്റ്, ഫാറ്റ് ഇവ എത്ര വേണം തുടങ്ങിയ കാര്യങ്ങളെല്ലാം കൃത്യമായി മനസ്സിലായി. നമുക്കു വേണ്ട കാലറി ലിമിറ്റ് എത്രയെന്ന് അവർ പറഞ്ഞുതരും.\nഇഷ്ടമുള്ള ഭക്ഷണം കഴിക്കാമെന്നതാണ് ഏറ്റവും വലിയ പ്രത്യേകത, പക്ഷേ അതിന്റെ അളവ് ഒന്നു കുറയ്ക്കണമെന്നു മാത്രം. ഒപ്പം കുറച്ച് വ്യായാമങ്ങളും. ജിമ്മിൽ പോയുള്ള വർക്ക്ഔട്ട് വേണ്ട, പകരം നമുക്കു വീട്ടിൽതന്നെ ചെയ്യാവുന്ന വ്യായാമങ്ങളാണുള്ളത്. എന്നെപ്പോലുള്ള ജോലിക്കാർക്ക് ചിലപ്പോൾ ജിമ്മിൽ പോകാനുള്ള സമയം കിട്ടിയെന്നു വരില്ല. അങ്ങനെയുള്ളവർക്ക് ഇതൊരു വലിയ സഹായമായിരുന്നു. പച്ചക്കറികളും സാലഡും കൂടുതൽ കഴിച്ച് ചോറിന്റെ അളവു കുറച്ചു. റെസിസ്റ്റന്റ് ബാൻഡും ഡംബെല്ലും ഉപയോഗിച്ചുള്ള വ്യായാമങ്ങൾ തനിയെ ചെയ്തു. ഇതിനിടയിൽ നോമ്പും തുടങ്ങി. അങ്ങനെ മൂന്നു മാസമായപ്പോഴേക്കും 80–ൽ നിന്ന് 71 ആയിരുന്നു.\nഇടയ്ക്ക് കുറച്ച് ഭക്ഷണം കൂടുതൽ കഴിക്കുമ്പോൾ ഓർക്കും പടച്ചോനേ... ഇങ്ങനെ കഴിക്കാൻ പാടില്ലല്ലോന്ന്. ഭക്ഷണരീതിയിൽ അങ്ങനെ എപ്പോഴും ഒരു ശ്രദ്ധ ഉണ്ടായിരുന്നു. പൊതുവേ എല്ലാം തുടങ്ങിവയ്ക്കും, എന്നാൽ അത് എത്രത്തോളം മുന്നോട്ടു കൊണ്ടുപോകും എന്ന സംശയം ഉണ്ടായിരുന്നതിനാൽ ആരോടുംതന്നെ ഇതിനെക്കുറിച്ച് പറഞ്ഞിരുന്നില്ല. മെലിയാനും തുടങ്ങി, മുളപ്പിച്ച പയറും കടലയുമൊക്കെ കഴിക്കുന്നതും കണ്ടപ്പോൾ എന്താ സംഭവമെന്നു സഹപ്രവർത്തകർ ചോദിച്ചുതുടങ്ങി.\nദിഷ പത്താനിയുടെ ഫിറ്റ്നസ് രഹസ്യങ്ങളില് ഏറ്റവും പ്രധാനം ഇതാണ്\nവെയ്റ്റ്‌ലോസ് മാത്രമല്ല, ശരീരത്തിൽ ആവശ്യമില്ലാത്ത ഫാറ്റ് എല്ലാം പുറത്തുകളയാൻ സാധിക്കും എന്നതാണ് ഏറ്റവും വലിയ മേൻമ. നല്ല കുടവയറും എനിക്കുണ്ടായിരുന്നു. റസാഖ് ഉള്ള സമയത്തു പറയുമായിരുന്നു നീ നിത്യഗർഭിണി ആണല്ലോ, എപ്പോഴും ഒരു നാലുമാസം ഗർഭം പറയുംന്ന്. അതുകൊണ്ടുതന്നെ പുറത്തൊക്കെ പോകുമ്പോൾ ചുരിദാർ മാത്രമേ ഇടുള്ളായിരുന്നു. അതും വയറൊക്കെ ഷാൾ ഉപയോഗിച്ച് പുതച്ച് വയ്ക്കും. ഈ ഗ്രൂപ്പിൽ ചേർന്നതോടെ ആദ്യം കുറഞ്ഞുതുടങ്ങിയത് എന്റെ വയറാണ്. മാത്രമല്ല പിസിഒഡി പ്രശ്നത്തിനും നല്ല മാറ്റമുണ്ട്. കാൽമുട്ടു വേദന, നടക്കുമ്പോഴുള്ള ശ്വാസം തിങ്ങൽ എന്നിവയും മാറിക്കിട്ടി, ഇപ്പോൾ കാൽമുട്ടു വേദന വരുന്നുണ്ടോ എന്നറിയാൻ നാലുനില കെട്ടിടത്തിന്റെ ലിഫ്റ്റ് ഉപയോഗിക്കാതെ പടികൾ കയറി ഇറങ്ങും, കുനിഞ്ഞു നിന്ന് തൂത്തു വാരൽ, തുണി അലക്കൽ ഒക്കെ ചെയ്തു നോക്കുന്നുണ്ട്. മുട്ടുവേദന എന്ന പ്രശ്നം തോന്നാതെ ഇവയെല്ലാം ഈസിയായി ചെയ്യാൻ പറ്റുമെന്ന് ഞാനൊരിക്കലും കരുതിയിരുന്നതല്ല.\nരാവിലെ എഴുന്നേറ്റ ഉടൻ ഒരു ഗ്ലാസ്സ് ഗ്രീൻടീ. പ്രാതലിന് രണ്ടു സ്പൂൺ ഓട്സ് ഒപ്പം കുറച്ച് ഡ്രൈഫ്രൂട്സ്, പിന്നെ രണ്ടോ മൂന്നോ മുട്ടയുടെ വെള്ള മാത്രം വച്ചുള്ള ഓംലെറ്റ്. 11മണിക്ക് മധുരം ചേർക്കാത്ത ബ്ലാക്ടീയും പുഴുങ്ങിയ മുട്ടയുടെ വെള്ളയും. ഉച്ചയ്ക്ക് 100 ഗ്രാം ചോറ്, 150–200 ഗ്രാം മുരിങ്ങ ഇല തോരൻ, ചെറിയ മീനുകൾ കറിവച്ചത്, മിക്സഡ് വെജിറ്റബിൾ സാലഡ്.4മണിക്ക് ബ്ലാക്ടീയും കടലയോ മുറുക്കോ ബിസ്കറ്റോ എന്തെങ്കിലും കഴിക്കും.7മണിയോടു കൂടി കൊഴുപ്പു നീക്കിയ ഒരു ഗ്ലാസ്സ് പാൽ കുടിച്ച ശേഷം അര മുതൽ മുക്കാൽ മണിക്കൂർവരെ വർക്ക്ഔട്ട്. രാത്രി വീണ്ടും ഓട്‌സും മുട്ടയുടെ വെള്ളയും, അല്ലെങ്കിൽ രണ്ടു ചപ്പാത്തി ഇങ്ങനെയായിരുന്നു ഭക്ഷണക്രമം. ഇതിനു പുറമേ ഒരു ദിവസം നാലു ലീറ്റൽ വെള്ളം കുടിക്കും.\nഇപ്പോൾ കാണുന്ന പരിചയക്കാരൊക്കെ ചോദിക്കുന്നത് അയ്യോ, ഇതെന്തു പറ്റി ഷുഗർ ഉണ്ടായിരുന്നോ... ഇങ്ങനെ മെലിഞ്ഞെ, കവിൾ ഒട്ടിപ്പോയല്ലോ, കഴുത്തു നീണ്ടു എന്നൊക്കെയാണ്. എന്നാൽ ചിലർ പറയും ആ പൊണ്ണത്തടിയൊക്കെ പോയി ഒന്ന് ഒതുങ്ങിയല്ലോ എന്നും. എല്ലാ കമന്റ്സും ഞാൻ പോസിറ്റീവായാണ് എടുക്കുന്നത്.\nവീട്ടിൽ നിന്നും നല്ല സപ്പോർട്ട് ആയിരുന്നു. ആദ്യം മക്കളായിരുന്നു പ്രോത്സാഹനം, ചോറൊക്കെ കുറച്ചു കഴിക്കുമ്പോൾ അമ്മയ്ക്ക് ആദ്യം വലിയ പ്രശ്നമായിരുന്നു. എന്നാൽ പിന്നീട് മാറ്റങ്ങൾ കണ്ടു തുടങ്ങിയപ്പോൾ ഏററവും വലിയ പ്രോത്സാഹനം തന്നതും അമ്മയായിരുന്നു.


പൊലീസ് കസ്റ്റഡിയില് യുവാവ് മരിച്ച കേസില് 10 ലക്ഷം നഷ്ടപരിഹാരം | Muhimmath\nHome » Kerala » പൊലീസ് കസ്റ്റഡിയില് യുവാവ് മരിച്ച കേസില് 10 ലക്ഷം നഷ്ടപരിഹാരം\nപൊലീസ് കസ്റ്റഡിയില് യുവാവ് മരിച്ച കേസില് 10 ലക്ഷം നഷ്ടപരിഹാരം\nWritten By Muhimmath News on Tuesday,6September 2016 | 20:18\nകൊച്ചി: നെയ്യാറ്റിന്‍കര കുളത്തൂര് വെങ്കടമ്പ് പുതുവല് പുത്തന് വീട്ടില് ശ്രീജീവ്(27) പൊലീസ് കസ്റ്റഡിയില് മരിച്ച കേസില് 10 ലക്ഷം രൂപ നഷ്ടപരിഹാരം നല്‍കുമെന്ന് സര്‍ക്കാര്. നഷ്ടപരിഹാര തുക ശ്രീജീവിന്റെ അമ്മക്കും സഹോദരനും നല്‍കാനും അഡീഷ്ണല് ചീഫ് സെക്രട്ടറി നളിനി നെറ്റോ ഉത്തരവ് നല്‍കി.\nശ്രീജീവിന്റെ കസ്റ്റഡി മരണത്തെ കുറിച്ച് പൊലീസ് കംപ്‌ളയിന്റ് അതോറിറ്റി നടത്തിയ അന്വേഷണത്തിന്റെയും ശിപാര്‍ശയുടെയും അടിസ്ഥാനത്തിലാണ് ചീഫ് സെക്രട്ടറി ഉത്തരവിറക്കിയത്. നഷ്ടപരിഹാര തുക ആരോപണവിധേയരായ പൊലീസ് ഉദ്യോഗസ്ഥരില് നിന്ന് ഈടാക്കാന് നടപടി സ്വീകരിക്കണമെന്ന് ഉത്തരവില് ഡി.ജി.പിയോട് ആവശ്യപ്പെട്ടിട്ടുണ്ട്.\n2014 മേയ് 19 നാണ് മൊബൈല് മോഷണവുമായി ബന്ധപ്പെട്ട് പാറശ്ശാല പൊലീസ് ശ്രീജീവിനെ കസ്റ്റഡിലെടുത്തത്. കസ്റ്റഡിയിലിരിക്കെ ശ്രീജീവ് മരിക്കുകയായിരുന്നു. വിഷം കഴിച്ച് മരിച്ചെന്നായിരുന്നു പൊലീസിന്റെ വിശദീകരണം. ഇതില് ദുരൂഹതയുണ്ടെന്ന് ആരോപിച്ച് സഹോദരന് ശ്രീജിത്ത് പൊലീസ് കംപ്‌ളയിന്റ് അതോറിറ്റിക്ക് പരാതി നല്‍കുകയായിരുന്നു.\nഅതോറിറ്റി നടത്തിയ അന്വേഷണത്തില് ക്രൂരമായ മര്‍ദനമേറ്റ ശ്രീജീവിന് പൊലീസുകാര് ബലമായി വിഷം നല്‍കുകയായിരുന്നുവെന്ന് കണ്ടത്തെി. തുടര്‍ന്ന് ഇതിന് ഉത്തരവാദികളായ ഉദ്യോഗസ്ഥരെ മാറ്റി നിര്‍ത്തി വിശദമായ അന്വേഷണം നടത്തണമെന്നും നഷ്ടപരിഹാരം ഇവരില് നിന്ന് ഈടാക്കണമെന്നും അതോറിറ്റി സര്‍ക്കാറിനോട് ശിപാര്‍ശ ചെയ്യുകയായിരുന്നു. ഈ ശിപാര്‍ശ അംഗീകരിച്ചാണ് അഡീഷ്ണല് ചീഫ് സെക്രട്ടറി ഉത്തരവിറക്കിയത്.


13 മിനിട്ട് വൈകി; മത്സരിക്കണ്ട | Muthalakkotam\nമുതലക്കോടം: പതിമൂന്ന് മിനിട്ട് വൈകിയതിന് വിദ്യാർഥികളെ മത്സരിക്കാൻ അനുവദിച്ചില്ലെന്ന് പരാതി. ബുധനാഴ്ച രാവിലെ 8.30-ന് നടന്ന സീനിയർ ആൺകുട്ടികളുടെ ഡിസ്‌കസ് മത്സരത്തിലാണ് കായികതാരങ്ങളുടെ അവസരം നിഷേധിച്ചത്.\nആദ്യം ജൂനിയർ മത്സരം നടക്കുമെന്നായിരുന്നു വിദ്യാർഥികൾക്ക് ലഭിച്ച അറിയിപ്പ്. എന്നാൽ, അപ്രതീക്ഷിതമായി ആദ്യം സീനിയർ മത്സരമാണ് നടന്നത്. ഇതുകാരണമാണ് മത്സരാർഥികൾ വൈകിയത്. സഹമത്സരാർഥികൾ ഒരിക്കൽകൂടി മത്സരിക്കാൻ തയ്യാറാണെന്ന് എഴുതി ഒപ്പിട്ട് നൽകിയിട്ടും സംഘാടകർ വേണ്ട നടപടിയെടുത്തില്ലെന്നാണ് ആക്ഷേപം.\nആ ബെഡല്ല ഈ ബെഡ്\nമുതലക്കോടം: ബുധനാഴ്ച നടന്ന പോൾവാൾട്ട് മത്സരത്തിന് ഉപയോഗിച്ചത് ഹൈജമ്പിന്റെ ബെഡ്. പോൾവാൾട്ട് ബെഡിന് ഹൈജമ്പ് ബെഡിനേക്കാൾ ഉയരം വേണം. കൂടുതൽ സുരക്ഷാ സംവിധാനങ്ങളും ആവശ്യമാണ്. കുട്ടികൾക്ക് പരിക്കുണ്ടാകാതിരിക്കാൻ വേണ്ടിയാണ് ഇത്തരം ബെഡ് ഉപയോഗിക്കുന്നത്. കുട്ടികൾക്ക് പരിക്കേൽക്കാൻ സാധ്യതയുണ്ടായിട്ടും ഹൈജമ്പ് ബെഡ് ഉപയോഗിച്ചതിനെതിരേ പ്രതിഷേധമുയർന്നിട്ടുണ്ട്.\nമുതലക്കോടം: കായികമേളക്കെത്തിയ വിദ്യാർഥികളുടെ ബാഗിൽനിന്ന് പണവും വിലപിടിപ്പുള്ള വസ്തുക്കളും നഷ്ടമായി. പോലീസെത്തി സി.സി.ടി.വി. ദൃശ്യങ്ങൾ പരിശോധിച്ചെങ്കിലും കള്ളനെ കണ്ടെത്താനായില്ല. തുടർന്ന് പോക്കറ്റടിക്കാരെ സൂക്ഷിക്കണമെന്ന് അനൗൺസ് ചെയ്തു. പോക്കറ്റടി നടത്തുന്നവർ പിൻമാറണമെന്ന് ഒരുപദേശവും.


കള്ളവോട്ട് ചെയ്തവര്‍ക്കെതിരെ ക്രിമിനല് കേസെടുക്കുകയാണ് വേണ്ടത് റീപോളിങ് നടത്തുന്നത് തെറ്റായ കീ‍ഴ്വ‍ഴക്കം സൃഷ്ടിക്കും l KAIRALINEWSONLINE.COM |\nകള്ളവോട്ട് ചെയ്തവര്‍ക്കെതിരെ ക്രിമിനല് കേസെടുക്കുകയാണ് വേണ്ടത് റീപോളിങ് നടത്തുന്നത് തെറ്റായ കീ‍ഴ്വ‍ഴക്കം സൃഷ്ടിക്കും – Kairalinewsonline.com\nന്യൂസ് ഡെസ്ക്4months ago kodiyeri balakrishnan Comments\nകണ്ണൂർ: ഒരു കള്ളവോട്ടിന്റെ പേരിൽ റീപോളിങ‌് നടത്തുന്നത‌് തെറ്റായ കീഴ‌്‌വഴക്കം സൃഷ്ടിക്കുമെന്ന‌് സിപിഐ എം സംസ്ഥാന സെക്രട്ടറി കോടിയേരി ബാലകൃഷ്ണൻ. ആൾമാറാട്ടം നടത്തി ആരെങ്കിലും വോട്ടു ചെയ‌്തിട്ടുണ്ടെങ്കിൽ അവർക്കെതിരെ ക്രിമിനൽ കേസെടുക്കുകയാണു വേണ്ടത‌്.\nഅതിനു പകരം ആ ബൂത്തിൽ വോട്ടു ചെയ‌്ത ആയിരം പേരെയും ശിക്ഷിക്കേണ്ടതുണ്ടോയെന്ന‌് തെരഞ്ഞെടുപ്പു കമീഷൻ പരിശോധിക്കണം. ഇങ്ങനെ വന്നാൽ ഏതു ബൂത്തിലും ആക്ഷേപം വരാം.\nകേരളത്തിലെ മുഴുവൻ ബൂത്തുകളിലും റീപോളിങ‌് നടത്തേണ്ട സാഹചര്യമാണുണ്ടാവുക–- കോടിയേരി പറഞ്ഞു. കണ്ണൂർ നായനാർ അക്കാദമിയിൽ മാധ്യമങ്ങളോടു സംസാരിക്കുകയായിരുന്നു അദ്ദേഹം.\nറീപോളിങ‌് നടക്കുന്ന ഏഴു ബൂത്തിലും എൽഡിഎഫ‌് നില മെച്ചപ്പെടുത്തും. എല്ലായിടത്തും കഴിഞ്ഞ തവണത്തെക്കാൾ അനുകൂല സ്ഥിതിയാണുള്ളത‌്. യുഡിഎഫ‌് നേതാക്കൾ റീപോളിങ്ങിനെ എതിർക്കുന്നത‌് അവർക്ക‌് തിരിച്ചടിയുണ്ടാകുമെന്നുറപ്പായതിനാലാണ‌്.\nഞങ്ങൾ എതിർക്കുന്നില്ല. അവസാനഘട്ടത്തിൽ റീപോളിങ‌് നടത്താൻ തീരുമാനിച്ചതിനെയാണ‌് വിമർശിച്ചത‌്. മൂന്നു ബൂത്തുകളിൽ 17ന‌് വൈകിട്ട‌് നാലിനാണ‌് റിപോളിങ‌് പ്രഖ്യാപിച്ചത‌്. പ്രചരണത്തിന‌് കിട്ടിയത‌് രണ്ടു മണിക്കൂർ മാത്രം. ദൂരസ്ഥലങ്ങളിൽനിന്നു വരേണ്ട വോട്ടർമാർക്കൊന്നും എത്താനാവില്ല.\nവേണ്ടത്ര അവധാനതയോടെയല്ല തെരഞ്ഞെടുപ്പു കമീഷൻ തീരുമാനമെടുത്ത‌്. ആദ്യം പ്രഖ്യാപിച്ച നാലു ബൂത്തുകൾക്കൊപ്പം തന്നെ ഈ മൂന്നു ബൂത്തുകളിലും പ്രഖ്യാപിക്കാമായിരുന്നു.\nപർദ ധരിച്ച‌് വോട്ടു ചെയ്യാൻ വരുന്നതിനോട‌് എതിർപ്പില്ലെന്നും എന്നാൽ മുഖം മറച്ച‌് വോട്ടു ചെയ്യുന്നത‌് തെറ്റാണെന്നും കോടിയേരി ചോദ്യത്തിനു മറുപടി നൽകി. കേരളത്തിൽ വളരെക്കാലമായി സ‌്ത്രീകൾ പർദ ധരിച്ച‌് വോട്ടുചെയ്യുന്നുണ്ട‌്.\nഈ സൗകര്യം ആർമാറാട്ടം നടത്തി വോട്ടു ചെയ്യാൻ മുസ്ലിംലീഗുകാർ ദുരുപയോഗപ്പെടുത്തുന്നുവെന്നത‌് വസ‌്തുതയാണ‌്.\nപോളിങ‌് ഏജന്റുമാരോ ഉദ്യോഗസ്ഥരോ ആവശ്യപ്പെട്ടാൽ മുഖാവരണം മാറ്റി യഥാർഥ വോട്ടറാണെന്നു വെളിപ്പെടുത്താൻ ഏത‌് വോട്ടർക്കും ബാധ്യതയുണ്ട‌്. ഇക്കാര്യത്തിൽ ശരിയായ തീരുമാനമാണ‌് തെരഞ്ഞെടുപ്പു കമീഷൻ എടുത്തത‌്.\nഇത‌് മതത്തിന്റെ പ്രശ‌്നമല്ല. മുഖം മറച്ച‌് വോട്ടുചെയ്യാമെന്നു വന്നാൽ നാളെ മറ്റു മതത്തിൽപ്പെട്ടവരും ഇങ്ങനെ വന്നേക്കും. ഇതിന്റെ പേരിൽ മുസ്ലിംലീഗുകാർ വർഗീയവിഷം തുപ്പുന്ന പ്രചാരണം നടത്തുന്നത‌് മനസ്സിലാക്കാം.\nഎന്നാൽ പ്രതിപക്ഷ നേതാവ‌് അടക്കമുള്ള കോൺഗ്രസ‌് നേതാക്കളും നടത്തിയാലോ. എസ‌്ഡിപിഐയുടെയും ജമാഅത്തെ ഇസ്ലാമിയുടെയും ഏജന്റുമാരായാണ‌് കോൺഗ്രസ‌് നേതാക്കൾ പ്രവർത്തിക്കുന്നത‌്.\nഅങ്ങേയറ്റത്തെ രാഷ‌്ട്രീയ അധഃപതനമാണിത‌്. തലശേരിയിൽ മുൻ നഗരസഭാംഗം സി ഒ ടി നസീറിന‌് വെട്ടേറ്റ സംഭവത്തിൽ സിപിഐ എമ്മിനു പങ്കില്ലെന്നും കോടിയേരി ചോദ്യത്തോടു പ്രതികരിച്ചു.\nഅയാളെ ശത്രുപക്ഷത്തു നിർത്തേണ്ട ആവശ്യം സിപിഐ എമ്മിനില്ല. കൊതുകിനെ കൊല്ലാൻ ആരെങ്കിലും തോക്കെടുക്കുമോ–- അദ്ദേഹം ചോദിച്ചു.\nമരട് ഫ്ളാറ്റ് ഉടമകള്‍ക്ക് പിന്തുണയുമായി കോടിയേരി; സിപിഐഎം ഒപ്പമുണ്ടാകും, സാധ്യമായതെല്ലാം സര്‍ക്കാര് ചെയ്യും\nമരടിലെ ഫ്ളാറ്റുകളില് താമസിക്കുന്നവര്‍ക്കുവേണ്ടി സിപിഐഎം ഇടപെടും- കോടിയേരി\nപാലാ ഉപതെരഞ്ഞെടുപ്പ്: യോജിച്ച സ്ഥാനാര്‍ഥിയെ നിര്‍ത്താന് പോലും യുഡിഎഫിന് കഴിഞ്ഞിട്ടില്ലെന്ന് കോടിയേരി\n« ഇറാന് പ്രശ്‌നം രൂക്ഷം: വിമാനങ്ങള്‍ക്ക് മുന്നറിയിപ്പ്\nഅര്‍ണോള്‍ഡിന്റെ ഇടുപ്പില് ചാടി തൊഴിച്ച് യുവാവ്; പിന്നീട് സംഭവിച്ചത് #WatchVideo »\nകശ്മീരിലെ കുട്ടികളെ സഹായിക്കണമെന്ന് യുഎന്നിനോട് ആവശ്യപെട്ട് മലാല


എച്ച്ഡിഎഫ്‌സി ബാങ്ക് -എച്ച്ഡിഎഫ്‌സി ലയനം; ധനകാര്യ ഓഹരികളില് വമ്പന് കുതിപ്പ്; സെന്‍സെക്‌സില് 1,335 പോയിന്റ് മുന്നേറ്റം\nSat Jun 25 2022 07:30:35 GMT+0530 (India Standard Time)\nഎച്ച്ഡിഎഫ്‌സി ലിമിറ്റഡ് എച്ച്ഡിഎഫ്‌സി ബാങ്കുമായി ലയിക്കുകയാണെന്ന പ്രഖ്യാപനമാണ് പ്രധാന സൂചികകളെ പഴയ പ്രതാപത്തിലേക്ക് ഉയര്‍ത്തിയത്. നിഫ്റ്റി നിര്‍ണായകമായ 18,000 നിലവാരവും സെന്‍സെക്‌സ് 60,000 നിലവാരവും ഭേദിച്ച് മുന്നേറി.\nBY SRF4 April 2022 6:05 PM GMT\nSRF4 April 2022 6:05 PM GMT\nന്യൂഡല്‍ഹി: സ്വകാര്യ ധനകാര്യ മേഖലയിലെ വമ്പന്മാരായ എച്ച്ഡിഎഫ്‌സി ഗ്രൂപ്പ് ഓഹരികളുടെ അപ്രതീക്ഷിത ലയന പ്രഖ്യാപനത്തില് ഓഹരി വിപണിയില് വമ്പന് കുതിപ്പ്. എച്ച്ഡിഎഫ്‌സി ലിമിറ്റഡ് എച്ച്ഡിഎഫ്‌സി ബാങ്കുമായി ലയിക്കുകയാണെന്ന പ്രഖ്യാപനമാണ് പ്രധാന സൂചികകളെ പഴയ പ്രതാപത്തിലേക്ക് ഉയര്‍ത്തിയത്. നിഫ്റ്റി നിര്‍ണായകമായ 18,000 നിലവാരവും സെന്‍സെക്‌സ് 60,000 നിലവാരവും ഭേദിച്ച് മുന്നേറി. ഇതോടെ കഴിഞ്ഞ ഒരു മാസത്തിനിടെ നിക്ഷേപകരുടെ ആസ്തി മൂല്യത്തിലും 30 ലക്ഷം കോടിയിലേറെ വര്‍ധന കൈവരിച്ചു. ക്രൂഡ് ഓയില് വില 105 ഡോളറിന് താഴേക്കെത്തിയതും റഷ്യയും ഉെ്രെകന് സമാധാന ചര്‍ച്ചയില് പുരോഗതിയുണ്ടെന്ന റിപ്പോര്‍ട്ടുകളും വിപണിയുടെ അന്തരീക്ഷത്തിന് കുളിര്‍മയേകി.\nഒടുവില് എന്‍എസ്ഇയുടെ മുഖ്യ സൂചികയായ നിഫ്റ്റി 383 പോയിന്റ് കുതിച്ചുയര്‍ന്ന് 18,053ലും ബിഎസ്ഇയുടെ അടിസ്ഥാന സൂചികയായ സെന്‍സെക്‌സ് 1,335 പോയിന്റ് മുന്നേറി 60,612ലുമാണ് ഇന്ന് വ്യാപാരം പൂര്‍ത്തിയാക്കിയത്. തിങ്കളാഴ്ചത്തെ ഉയര്‍ന്ന നിലവാരത്തിന് സമീപത്താണ് പ്രധാന സൂചികകള് വ്യാപാരം പൂര്‍ത്തിയാക്കിയതെന്നും ശ്രദ്ധേയം. ഇന്നത്തെ വ്യാപാരത്തിനിടെ നിഫ്റ്റി സൂചിക 18,114ല് ഉയര്‍ന്ന നിലവാരവും 17,791ല് താഴ്ന്ന നിലവാരവും രേഖപ്പെടുത്തി. അതേസമയം, എന്‍എസ്ഇയിലെ ബാങ്ക് ഓഹരികളുടെ പൊതു സൂചികയായ നിഫ്റ്റിബാങ്ക് 1,487 പോയിന്റ് ഉയര്‍ന്ന് 38,635ലും വ്യാപാരം പൂര്‍ത്തിയാക്കി.\n2024 സാമ്പത്തിക വര്‍ഷത്തോടെ സ്വകാര്യ മേഖലയിലെ മുന്‍നിര ബാങ്കിംഗ് സ്ഥാപനമായ എച്ച്ഡിഎഫ്‌സി ബാങ്കും ഭവന വായ്പ ദാതാവായ എച്ച്ഡിഎഫ്‌സി ലിമിറ്റഡും തമ്മിലുള്ള ലയനം പൂര്‍ത്തിയാക്കാനാണ് ലക്ഷ്യമിടുന്നത്. എച്ച്ഡിഎഫ്‌സിയുടെ 25 ഓഹരികള് കൈവശമുളളവര്‍ക്ക് എച്ച്ഡിഎഫ്‌സി ബാങ്കിന്റെ 42 ഓഹരികള് ലഭിക്കും. ഇതോടെ എച്ച്ഡിഎഫ്‌സിയുടെ ഓഹരിയുടമകള്‍ക്ക്, എച്ച്ഡിഎഫ്‌സി ബാങ്കിന്റെ ഓഹരി വിഹിതത്തില് ആകെ 41 ശതമാനം പങ്കാളിത്തം ലഭിക്കും. നിലവിലെ വിപണി വില അടിസ്ഥാനമാക്കിയാല് ലയത്തിന് ശേഷം എച്ച്ഡിഎഫ്‌സി ബാങ്കിന്റെ വിപണി മൂല്യം 13.5 ലക്ഷം കോടി രൂപ കവിയും.


ഗ്രഹങ്ങളുടെ സ്ഥാനം നിങ്ങളുടെ ജീവിതത്തിൽ എന്ത് സ്വാധീനം ചെലുത്തും, ഈ രാശിക്കാർക്ക് ലാഭവും നഷ്ടവും ഉണ്ടാകും\nHome ASTROLOGY ഗ്രഹങ്ങളുടെ സ്ഥാനം നിങ്ങളുടെ ജീവിതത്തിൽ എന്ത് സ്വാധീനം ചെലുത്തും, ഈ രാശിക്കാർക്ക് ലാഭവും നഷ്ടവും ഉണ്ടാകും\nഗ്രഹനില – രാഹു ടോറസിൽ ആണ്. കർക്കടക രാശിയിൽ ചന്ദ്രൻ സ്വയം മാറുന്നു. തുലാം രാശിയിലാണ് ചൊവ്വ. സൂര്യൻ, ബുധൻ, കേതു എന്നിവർ ധനു രാശിയിലാണ്. ശുക്രൻ ധനു രാശിയിലാണ്. ശനി മകരത്തിലും വ്യാഴം കുംഭത്തിലും സഞ്ചരിക്കുന്നു.\nമേടം രാശി – സ്ഥിതി പഴയതിലും അൽപ്പം മെച്ചമാണ്. ഭൂമി, കെട്ടിടം, വാഹനം എന്നിവ വാങ്ങും. ആരോഗ്യം മികച്ചതാണ്. പ്രണയത്തിന്റെയും കുട്ടികളുടെയും സ്ഥിതി ഇപ്പോഴും അത്ര നല്ലതല്ല. ശ്രദ്ധ ആവശ്യമാണ്. മറ്റെല്ലാം ഒരു മെച്ചമാണ്. ശിവനെ ആരാധിക്കുന്നത് തുടരുക.\nടോറസ് -വളരെ ശക്തനായി തുടരും. ശക്തി ഫലം ചെയ്യും. ബിസിനസ്സ് ലാഭം ഉണ്ടാക്കും. ആരോഗ്യനില നല്ലതാണ്. പ്രണയത്തിലും ബിസിനസ്സിലും സ്ഥിതി നല്ലതാണ്. ഇണയുടെ അവസ്ഥ വളരെ നല്ലതാണ്. സൂര്യദേവന് വെള്ളം സമർപ്പിക്കുക.\nമിഥുനം – പണത്തിന്റെ വരവ് വർദ്ധിക്കും. ചൂതാട്ടം, വാതുവെപ്പ്, ലോട്ടറി എന്നിവയിൽ പണം നിക്ഷേപിക്കരുത്. ആരോഗ്യനില നല്ലതാണ്. ബന്ധത്തിൽ പ്രണയം മാറുന്നതായി തോന്നുന്നു. കുട്ടികളേ, ബിസിനസ്സ് സാഹചര്യങ്ങൾ നല്ലതാണ്. കാളിയെ ആരാധിക്കുന്നത് തുടരുക.\nകര്‍ക്കിടകം- നക്ഷത്രങ്ങളെപ്പോലെ തിളങ്ങുന്നു. ആരോഗ്യം മെച്ചപ്പെടും. പ്രണയ നില വളരെ നല്ലതാണ്. ബിസിനസ്സ് സ്ഥിതി വളരെ മെച്ചപ്പെട്ടു. കോപം നിയന്ത്രണത്തിലാക്കുക. ബജ്‌റംഗ് ബാലിയെ ആരാധിക്കുന്നത് തുടരുക.\nചിങ്ങം- അൽപ്പം ആശങ്കാജനകമായ ഒരു ലോകം സൃഷ്ടിക്കപ്പെടുന്നു. മനസ്സ് അൽപ്പം വിഷമിക്കും. ആരോഗ്യം നല്ലതാണ്, പക്ഷേ മാനസിക സമ്മർദ്ദം നിലനിൽക്കും. പ്രണയ സാഹചര്യം വളരെ മികച്ചതാണ്. ഒരു ബിസിനസ്സ് കാഴ്ചപ്പാടിൽ, സാഹചര്യം വളരെ മികച്ചതാണെന്ന് പറയപ്പെടും. മഞ്ഞ വസ്തു അടുത്ത് വയ്ക്കുക.\nകന്നി – പ്രതീക്ഷിച്ച വിജയം വന്നുചേരും. മുടങ്ങിയ പണം തിരികെ ലഭിക്കും. പുതിയ വരുമാന സ്രോതസ്സുകൾ സൃഷ്ടിക്കപ്പെടും. നല്ല വാർത്തകൾ ലഭിക്കും. ആരോഗ്യം നല്ലതാണ്. പ്രണയത്തിലും ബിസിനസ്സിലും സ്ഥിതി വളരെ നല്ലതാണ്. പച്ച നിറമുള്ള കാര്യം അടുത്ത് വയ്ക്കുക.\nതുലാം – ഭരണത്തിന് ഭരണകക്ഷിയുടെ പിന്തുണ ലഭിക്കും. ഉന്നത ഉദ്യോഗസ്ഥർ സന്തുഷ്ടരായിരിക്കും. ബിസിനസ്സ് നേട്ടങ്ങൾ ലഭിക്കും. ആരോഗ്യം നല്ലതാണ്. ബിസിനസ്സ് കാഴ്ചപ്പാടിൽ നിന്ന് ഒരു പുതിയ സാഹചര്യം കൈവരിക്കാൻ കഴിയും. പ്രണയ നില വളരെ നല്ലതാണ്. ശനിദേവനെ ആരാധിക്കുക.\nവൃശ്ചികം – ഭാഗ്യം നിങ്ങളെ പിന്തുണയ്ക്കും. യാത്രകൾ ഗുണം ചെയ്യും. മുടങ്ങിക്കിടക്കുന്ന ജോലികൾ തുടരും. ആരോഗ്യം ശരാശരിയാണ്. പ്രണയത്തിന്റെ അവസ്ഥ മുമ്പത്തേക്കാൾ മികച്ചതാണ്. ബിസിനസ്സ് കാഴ്ചപ്പാടിൽ നല്ല സ്ഥാനം. ശിവന് ജലാഭിഷേകം നടത്തുക. നന്നായിരിക്കും.\nധനു – മുറിവ് സംഭവിക്കാം. നിങ്ങൾക്ക് എന്തെങ്കിലും കുഴപ്പത്തിൽ അകപ്പെടാം. ആരോഗ്യകാര്യത്തിൽ ശ്രദ്ധിക്കുക. പ്രണയത്തിന്റെ അവസ്ഥ മുമ്പത്തേക്കാൾ മികച്ചതാണ്. ബിസിനസ്സ് കാഴ്ചപ്പാടിൽ ചില പുതിയ സാഹചര്യങ്ങൾ ഉണ്ടാകാം. സൂര്യദേവന് ജലം അർപ്പിക്കുന്നത് തുടരുക.\nമകരം – ഭരണപക്ഷത്തുനിന്നും സഹകരണം ഉണ്ടാകും. ഉന്നത ഉദ്യോഗസ്ഥർ സന്തുഷ്ടരായിരിക്കും. പങ്കാളിയുടെ പിന്തുണ ലഭിക്കും. തൊഴിലിൽ പുരോഗതിയുണ്ടാകും. കാളിയെ ആരാധിക്കുന്നത് തുടരുക.\nകുംഭം -ശത്രുക്കളെ കീഴടക്കും. ജോലി തടസ്സങ്ങൾ നീങ്ങും. ആരോഗ്യം അസ്വസ്ഥമാകും. സ്നേഹം, ബിസിനസ്സ് സാഹചര്യം മികച്ചതായിരിക്കും. വെളുത്ത വസ്തുക്കൾ ദാനം ചെയ്യുക.\nമീനം രാശി-നല്ല സമയമായിരിക്കും. മനസ്സ് സന്തോഷിക്കും. വികാരഭരിതരായി തെറ്റായ തീരുമാനങ്ങൾ എടുക്കരുത്. ബിസിനസ്സ് സാഹചര്യങ്ങൾ അനുകൂലമായിരിക്കും. ശിവനെ ആരാധിക്കുന്നത് തുടരുക.\nPrevious articleബുധനാഴ്ച ഈ രാശിക്കാർക്ക് ഭാഗ്യത്തിന്റെ നക്ഷത്രങ്ങൾ തിളങ്ങും, നവംബർ 24 ലെ നിങ്ങളുടെ ദിവസം എങ്ങനെയായിരിക്കുമെന്ന് ജ്യോതിഷിയിൽ നിന്ന് അറിയുക\nNext article55 ഇഞ്ച് സ്മാർട്ട്, ആൻഡ്രോയിഡ് ടിവികളിൽ 37,000 രൂപ വരെ കിഴിവ്, നവംബർ 28 വരെ മികച്ച ഓഫറുകൾ\nവൃഷ്ടി പ്രദേശത്ത് മഴ; മുല്ലപ്പെരിയാര് അണക്കെട്ടില് ജലനിരപ്പ് കൂടുന്നു\nബംഗാളിലെ ക്യാമ്പസുകളില് ചുവപ്പ്, യൂണിയന് തിരഞ്ഞെടുപ്പ് ഇനി ഇല്ല ?\nശബരിമലയില് സ്ത്രീകള് പ്രവേശിക്കണമെന്നായിരുന്നു ആർ.എസ്.എസിന്‍റെ ഭൂരിപക്ഷ അഭിപ്രായം; വെളിപ്പെടുത്തലുമായി അയ്യപ്പ ധർമ്മ സംരക്ഷണ സമിതി ചെയർമാൻ


ജാഗ്രത: അതിജീവനത്തിന് പുതുചരിത്രം ഇടതുപക്ഷകുതിപ്പിന് കരുത്ത്\n1977 മാര്‍ച്ച് 30 കേരള നിയമസഭയുടെ ചരിത്രത്തിലെ അവിസ്മരണീയ ദിനമാണ്. അടിയന്തരാവസ്ഥയുടെ കാളരാത്രികളില് തനിക്കുണ്ടായ പൈശാചികമായ അനുഭവങ്ങള് പിണറായി വിജയനെന്ന യുവസാമാജികന് അത്യുക്തിയുടെ കണികപോലുമില്ലാതെ വിവരിച്ചപ്പോള് ഭരണ, പ്രതിപക്ഷ ഭേദമെന്യേ അംഗങ്ങള് ഞെട്ടിത്തരിച്ചു. 1975 സെപ്തംബര് 28ന് അര്‍ധരാത്രി വീടിന്റെ വാതില് ചവിട്ടിത്തുറന്ന് പിടികൂടിയതുമുതല് പൊലീസ് കാണിച്ച കൊടുംക്രൂരതകള് അദ്ദേഹം അക്കമിട്ടു നിരത്തി. ഈ ഭരണകൂട നൃശംസതകള്‍ക്കെല്ലാം നേതൃത്വം നല്‍കിയ ആഭ്യന്തരമന്ത്രി കെ കരുണാകരനുപോലും മറുത്തൊന്നും പറയാന് കഴിഞ്ഞില്ല. പൂക്കള് വിരിച്ചതായിരുന്നില്ല പിണറായി വിജയനെന്ന കമ്യൂണിസ്റ്റ് വിപ്ലവകാരിയുടെ വഴിത്താരകള്. രാഷ്ട്രീയ എതിരാളികളും ഒറ്റുകാരും ഭരണകൂടവുമെല്ലാം തീര്‍ത്ത പ്രതിബന്ധങ്ങള് ഇച്ഛാശക്തിയോടെ നേരിട്ട്, കനല്‍വഴികള് താണ്ടിയാണ് അദ്ദേഹം കേരളത്തിലെ കമ്യൂണിസ്റ്റ് പ്രസ്ഥാനത്തിന്റെ കരുത്തുറ്റ അമരക്കാരനും സമാദരണീയ ജനനായകനുമായി മാറിയത്.\nകമ്യൂണിസ്റ്റ് പാര്‍ടിയുടെ കേരളഘടകം പിറവിയെടുത്ത പിണറായി ഗ്രാമത്തില് ചെത്തുതൊഴിലാളിയായ മുണ്ടയില് കോരന്റെയും കല്യാണിയുടെയും ഇളയമകനായി 1944 മാര്‍ച്ച് 21നാണ് പിണറായി വിജയന് ജനിച്ചത്. സ്കൂള് വിദ്യാഭ്യാസം കഴിഞ്ഞ് ഒരുവര്‍ഷം നെയ്ത്തുപണിയെടുത്തശേഷമാണ് പ്രീ യൂണിവേഴ്സിറ്റി കോഴ്സിന് ചേര്‍ന്നത്. വിദ്യാര്‍ഥി സംഘടനാ പ്രവര്‍ത്തനത്തിലൂടെ നേതൃനിരയിലേക്കുയര്‍ന്നു. തലശേരി ബ്രണ്ണന്‍കോളേജില് ബിരുദവിദ്യാര്‍ഥിയായിരിക്കെ കേരള സ്റ്റുഡന്റ് ഫെഡറേഷന്റെ (കെഎസ്എഫ്) കണ്ണൂര് ജില്ലാ സെക്രട്ടറിയായി.\n1964മുതല് മുഴുവന്‍സമയ പ്രവര്‍ത്തകനായ പിണറായി കെഎസ്എഫ് സംസ്ഥാന സെക്രട്ടറി, കെഎസ്വൈഎഫ് സംസ്ഥാന വൈസ് പ്രസിഡന്റ് എന്നീ നിലകളില് പ്രവര്‍ത്തിച്ചു. കെഎസ്എഫ് സംസ്ഥാന സെക്രട്ടറിയായിരിക്കെ തലശേരി കോടതിക്കു മുന്നില് പിണറായി ഉള്‍പ്പെടെയുള്ളവരെ പൊലീസ് മര്‍ദിച്ച് കടലില് ചാടിച്ചത് കോളിളക്കം സൃഷ്ടിച്ചു. 1971 അവസാനം തലശേരിയില് വര്‍ഗീയലഹള നടന്നപ്പോള് അവിടെയെത്തി ധീരമായ പ്രതിരോധപ്രവര്‍ത്തനം നടത്തി. കൊടിവച്ച കാറില് സംഘര്‍ഷമേഖലയിലുടനീളം സഞ്ചരിച്ച് പിണറായിയും സഖാക്കളും നടത്തിയ മാതൃകാപരമായ പ്രവര്‍ത്തനം തലശേരി ലഹളയെക്കുറിച്ച് അന്വേഷിച്ച ജസ്റ്റിസ് വിതയത്തില് കമീഷന് റിപ്പോര്‍ട്ടില് എടുത്തുപറഞ്ഞു. 1968ല് മാവിലായിയില് നടന്ന ജില്ലാ പ്ലീനത്തില് സിപിഐ എം ജില്ലാ കമ്മിറ്റി അംഗമായി. 1972ല് ജില്ലാ സെക്രട്ടറിയറ്റ് അംഗവും 1978ല് സംസ്ഥാന കമ്മിറ്റി അംഗവും. 1986ല് ചടയന് ഗോവിന്ദന് സംസ്ഥാന സെക്രട്ടറിയറ്റ് അംഗമായപ്പോള് പിണറായി കണ്ണൂര് ജില്ലാ സെക്രട്ടറിയായി. എം വി രാഘവനും കൂട്ടരും കണ്ണൂരില് പാര്‍ടിക്കെതിരെ വെല്ലുവിളി ഉയര്‍ത്തിയ ഘട്ടത്തില് കരുത്താര്‍ന്ന സംഘടനാ പ്രവര്‍ത്തനത്തിലൂടെ പ്രവര്‍ത്തകരെയും അണികളെയും സിപിഐ എമ്മില് ഉറപ്പിച്ചു നിര്‍ത്താന് പിണറായി നേതൃത്വം നല്‍കി. 1989ല് സംസ്ഥാന സെക്രട്ടറിയറ്റ് അംഗമായതുമുതല് തിരുവനന്തപുരം കേന്ദ്രീകരിച്ച് പ്രവര്‍ത്തനം തുടങ്ങി. 1998 സെപ്തംബറില് ചടയന് ഗോവിന്ദന്റെ നിര്യാണത്തെ തുടര്‍ന്ന് പാര്‍ടി സംസ്ഥാന സെക്രട്ടറിയായി. 2002 ഫെബ്രുവരിയില് കണ്ണൂരില് ചേര്‍ന്ന 17-ാം സംസ്ഥാന സമ്മേളനം പിണറായിയെ സെക്രട്ടറിയായി തെരഞ്ഞെടുത്തു. 2005 ഫെബ്രുവരിയില് മലപ്പുറം സംസ്ഥാനസമ്മേളനത്തില് വീണ്ടും സെക്രട്ടറിയായി.\nമലപ്പുറം സമ്മേളനശേഷം പാര്‍ടിയിലെ വിഭാഗീയപ്രവണതകള്‍ക്കെതിരെ പിണറായി ശക്തമായ പോരാട്ടമാണ് നയിച്ചത്. ഒറ്റുകാരില്‍നിന്ന് പാര്‍ടിയെ സംരക്ഷിക്കാന് കര്‍ശന നിലപാടെടുത്തു. 2008ല് കോട്ടയത്തും 2012ല് തിരുവനന്തപുരത്തും ചേര്‍ന്ന സംസ്ഥാന സമ്മേളനങ്ങളും അദ്ദേഹത്തെ സാരഥ്യമേല്‍പ്പിച്ചു. അടിയന്തരാവസ്ഥക്കാലത്ത് പതിനെട്ടുമാസം കണ്ണൂര് സെന്‍ട്രല്‍ജയിലില് തടവുകാരനായിരുന്നു. ഇ പി ജയരാജനെ വെടിവച്ച കോണ്‍ഗ്രസ് വാടകക്കൊലയാളികള് ലക്ഷമിട്ടത് പിണറായിയെകൂടിയായിരുന്നു. യാത്ര മറ്റൊരു ട്രെയിനിലായതിനാല് അപായമുണ്ടയില്ല. 1970ല് 26-ാം വയസ്സില് നിയമസഭാംഗമായ പിണറായി പാര്‍ലമെന്ററി പ്രവര്‍ത്തനത്തിലും മികവ് പ്രകടിപ്പിച്ചു. 1970ലും 77ലും 91ലും കൂത്തുപറമ്പ് മണ്ഡലത്തെ പ്രതിനിധാനംചെയ്തു. 1996ല് പയ്യന്നൂരില്‍നിന്നാണ് ജയിച്ചത്. 1996ലെ എല്‍ഡിഎഫ് മന്ത്രിസഭയില് വൈദ്യുതി- സഹകരണമന്ത്രിയായി.


editor Thursday, November 28th, 2013 4:17 pm 28 November, 2013\nറിസര്‍വ് ബാങ്കിനെതിരെ രൂക്ഷ വിമര്‍ശനവുമായി മോദിയുടെ സാമ്പത്തിക ഉപദേഷ്ടാവ്\nപുതുവര്‍ഷത്തില് പുതുബാങ്ക്; കേരള ബാങ്ക് ചിങ്ങം ഒന്നിന്\nഇന്ത്യ ഒരു മതേതരത്വ രാജ്യമാണെന്നാണ് പറയുന്നത്. രാജ്യം പുറത്തിറക്കുന്ന കോയിനുകളും കറന്‍സികളും ഒരു തരത്തിലും ഒരു മതത്തെ പ്രതിനിധാനം ചെയ്യുന്നതുമായിരിക്കില്ല.\nഎന്നാല് തിരഞ്ഞെടുപ്പ് പടിവാതിലെത്തി നില്‍ക്കെ ഹിന്ദു ദൈവമായ വൈഷ്‌ണോ ദേവിയുടെ മുദ്രയോടുകൂടിയുള്ള5രൂപ കോയിന് പുറത്തിറക്കി വിവാദത്തിലായിരിക്കുകയാണ് സര്‍ക്കാര്.\nകോയിന് പുറത്തിറക്കിയ ഉടന് തന്നെ നിരവധി ഹിന്ദു വിശ്വാസികള് കോയിന് ശേഖരിക്കാനും തുടങ്ങി. വൈഷ്‌ണോ ദേവിയുടെ സ്മരണ നിലനിര്‍ത്തുന്നതിന് വേണ്ടിയാണ് ഇത്തരമൊരു കോയിന് സര്‍ക്കാര് പുറത്തിറക്കിയതെന്നാണ് റിസര്‍വ് ബാങ്ക് ഓഫ് ഇന്ത്യ പറയുന്നത്.\nഅതേസമയം സ്മരണ പുതുക്കാനായി കോയിനുകള് പുറത്തിറക്കാമെന്നും എന്നാല് അതൊരിക്കലും ഏതെങ്കിലും ദൈവങ്ങളുടെ ചിത്രം വെച്ചുകൊണ്ടുള്ളതാവരുതെന്നുമാണ് ധാരണ.\nഎന്നാല് പരമ്പരാഗതമായ സ്മരണാര്‍ത്ഥമാണ് ഇത്തരം കോയിനുകള് പുറത്തിറക്കുന്നതെന്നും ഈ വര്‍ഷം തന്നെ ഇത്തരത്തിലുള്ള ആറ് കോയിനുകള് പുറത്തിറക്കിയിട്ടുണ്ടെന്നും ആര്.ബി.ഐ വൃത്തങ്ങള് വ്യക്തമാക്കുന്നു.\n150 വര്‍ഷം മുന്‍പുള്ള കുക്ക മൂവ്‌മെന്റ്, സ്വാമി വിവേകാനന്ദന്റെ 150 ാം പിറന്നാള്, മോത്തിലാല് നെഹ്‌റുവിന്റെ 150 ാം പിറന്നാല്, മദന് മോഹന് മാളവിയയുടെ 150 ാം പിറന്നാള് ആഘോഷവേളയിലെല്ലാം ഇത്തരത്തിലുള്ള കോയിനുകള് ഇറക്കിയിരുന്നെന്നും ആര്.ബി.ഐ വൃത്തങ്ങള് വ്യക്തമാക്കുന്നു.\n2013 ഏപ്രില് 26 നാണ് മാതാ വൈഷ്‌ണോ ദേവിയുടെ മുദ്രയോട് കൂടിയുള്ള അഞ്ച് രൂപ കോയിന് പുറത്തിറക്കാന് ആര്.ബി.ഐ തീരുമാനിച്ചത്.\nഎന്നാല് മതേതരത്വം എന്ന കാര്യം തമസ്‌ക്കരിച്ചുകൊണ്ടാണ് സര്‍ക്കാരിന്റെ ഈ നയമെന്നാണ് പൊതുവെയുള്ള വിമര്‍ശനം.\nഏതെങ്കിലും മതത്തിന്റെ ദൈവങ്ങളെ പ്രതിനിധാനം ചെയ്തുകൊണ്ട് ഒരു കോയിനും പുറത്തിറക്കരുതെന്നാണ് നിയമം.\nസ്വാമി വിവേകാന്ദന്റെ ചിത്രവും മദന് മോഹന് മാളവിയയുടെ ചിത്രവും ആലേഖനം ചെയ്ത കോയിന് പുറത്തിറക്കിയിട്ടുണ്ടെന്നാണ് ആര്.ബി.ഐയുടെ വിശദീകരണം.\nഎന്നാല് ഇവരെല്ലാം ദേശീയ നേതാക്കളായിരുന്നു. എന്നാല് വൈഷ്‌ണോ ദേവി ഒരു മതത്തെയാണ് പ്രതിനിധാനം ചെയ്യുന്നത്.\nഇത്തരത്തില് ഒരു മതത്തിന്റെ പ്രചാരകനായി സര്‍ക്കാര് മാറുന്നെന്നാണ് വിമര്‍ശനം. പത്ത് വര്‍ഷത്തിനിടെ സര്‍ക്കാര്3തരത്തിലുള്ള ഒരു രൂപ കോയിനുകളാണ് പുറത്തിറക്കിയത്.\nഇതില് തന്നെ ഒരു രൂപ കോയിന് രണ്ട് രൂപയാണെന്നും അന്‍പത് പൈസയാണെന്ന് തെറ്റിദ്ധാരണയുണ്ടാകുന്നെന്നും പരാതിയുണ്ട്.


അവസാന സെക്കന്റ് ഗോളില് ജയിച്ച് യുവന്റസ്; ഗോളടിമേളം തീര്‍ത്ത് ബയേണ് | Juventus beat Napoli inathriller game - Malayalam MyKhel\nATH VS CAD - Second Half\nSFC VS LUD - Second Half\nLAZ VS ATA - പൂര്‍ത്തിയായി\n» അവസാന സെക്കന്റ് ഗോളില് ജയിച്ച് യുവന്റസ്; ഗോളടിമേളം തീര്‍ത്ത് ബയേണ്\nUpdated: Sunday, September 1, 2019, 14:27 [IST]\nലണ്ടന്: ഇറ്റാലിയന് ലീഗില് യുവന്റസിനും എസി മിലാനും ജയം. ക്രിസ്റ്റിയാനോ റൊണാള്‍ഡോയുടെ യുവന്റസ് 4-3 എന്ന സ്‌കോറിനാണ് നാപ്പോളിയെ തോല്‍പ്പിച്ചത്. മിലാന് ഏകപക്ഷീയമായ ഒരു ഗോളിന് ബ്രസീക്കയേയും തോല്‍പ്പിച്ചു. അവസാന സെക്കന്റ് ഗോളിലാണ് യുവന്റസ് നാപ്പോളിയുടെ സമനില ഭീഷണിയെ മറികടന്നത്.\nവിജയികള്‍ക്കായി ഡാനിലോ ലൂയിസ്(16), ഹിഗ്വയ്ന്(19), ക്രിസ്റ്റിയാനോ റൊണാള്‍ഡോ(62) എന്നിവര് ഗോള് നേടി. 92-ാം മിനിറ്റില് കൗലിബാലിയുടെ സെല്‍ഫ് ഗോളാണ് ടീമിന് ജയമൊരുക്കിയത്. മൂന്ന് ഗോളിന് പിന്നിട്ടുനിന്ന നാപ്പോളി രണ്ടാം പകുതിയില് മൂന്നുഗോളും തിരിച്ചടിച്ച് പ്രതീക്ഷയുണര്‍ത്തിയതാണ്. മൊണോലാസ്(66), ലൊസാനോ(68), ലോറെന്‍സോ(81) എന്നിവരാണ് ഗോള് സ്‌കോറര്‍മാര്. എന്നാല്, സെല്‍ഫ് ഗോള് ടീമിന് അര്‍ഹിച്ച സമനില നഷ്ടമാക്കി.\nജര്‍മന് ബുണ്ടസ് ലീഗയില് ബയേണ് മ്യൂണിക്ക് 6-1ന് മയ്ന്‍സിനെ തോല്‍പ്പിച്ചു. പവാര്‍ഡ്(36), അലാബ(45), ഇവാന് പെരിസിച്ച്(54), കോമാന്(64), ലെവെന്‍ഡോസ്‌കി(78), അല്‍ഫോണ്‍സോ ഡേവിസ്(80) എന്നിവര് ബയേണിനായി ഗോള് നേടിയപ്പോള് ജീന് പോളിന്റെ വകയായിരുന്നു മയ്ന്‍സിന്റെ ആശ്വാസഗോള്. മറ്റു മത്സരങ്ങളില് ബയര് ലെവര്‍കുസന് ഹോഫര്‍ഹെയ്മിനോട് ഗോള്‍രഹിത സമനിലയില് പിരിഞ്ഞു. ഷാല്‍ക്കെ മൂന്നു ഗോളുകള്‍ക്ക് കോളിനെ തോല്‍പ്പിച്ചപ്പോള് ബൊറൂസിയ ഡോട്ടമുണ്ട് 1-3 എന്ന സ്‌കോറിന് യൂണിയന് ബര്‍ലിനോട് തോറ്റു.\n40 min ago IPL 2020: ദയനീയം രാഹുല്, ഈ അബദ്ധം ആരും കാണിക്കില്ല! ക്യാപ്റ്റന്‍സിക്കെതിരേ സച്ചിന്\n2 hrs ago ഐപിഎല് കാഴ്ച്ചക്കാരില് 21 ശതമാനം വര്‍ധനവ്, ആദ്യത്തെ ആഴ്ച്ചയില് കണ്ടത് 26 കോടി പേര്!!\nRead more about: juventus യുവന്റസ്\nStory first published: Sunday, September 1, 2019, 14:21 [IST]


U C Raman talking to marunadan | മുസ്ലിംലീഗിനുള്ളിൽ മുസ്ലിംങ്ങൾക്ക് മാത്രമല്ല നിലനിൽപ്പുള്ളത്, മറ്റു സമുദായക്കാർക്കുമുണ്ട്; സംസ്ഥാനത്തൊട്ടാകെ നിരവധി മുസ്ലിം ഇതര മതസ്ഥർ കോണി അടയാളത്തിൽ മത്സരിച്ച് ജനപ്രതിനിധികൾ ആയിട്ടുണ്ട്; ഞാൻ നാലുതവണ നിയമസഭയിലേക്ക് മത്സരിച്ചിട്ടുണ്ട്; രണ്ട് തവണ എന്നെ എംഎൽഎയുമാക്കിയിട്ടുണ്ട്; എന്നെ പോലെ മറ്റാരോടു ചോദിച്ചാലും അവർക്കും പറയാനുള്ളത് പാർട്ടി പരിഗണിച്ചതിന്റെ കഥകളാകും; മുസ്ലിംലീഗിൽ മുസ്ലിം ഇതര മതസ്ഥർക്ക് നിലനിൽപ്പില്ലെന്ന ആക്ഷേപത്തിന് മറുപടിയുമായി യുസി രാമൻ - MarunadanMalayalee.com\nMay 12, 202011:32 AM IST Permalink\nകോഴിക്കോട്: കേരളത്തിലെ പ്രധാനപ്പെട്ടൊരു രാഷ്ട്രീയ പാർട്ടിയാണ് ഇന്ത്യൻ യൂണിയൻ മുസ്ലിംലീഗ്. കേരള നിയമസഭയിൽ യുഡിഎഫിലെ ഏറ്റവും വലിയ രണ്ടാമത്തെ കക്ഷിയുമാണ് മുസ്ലിംലീഗ്. ഒരു പക്ഷെ മത്സരിക്കാൻ കൂടുതൽ സീറ്റുകൾ കിട്ടിയിരുന്നെങ്കിൽ കോൺഗ്രസിനേക്കാളേറെ എംഎൽഎമാർ ഉണ്ടാകുമായിരുന്ന പാർട്ടി കൂടിയാണ് മുസ്ലിം ലീഗ്. മുസ്ലിം ലീഗിനെ സംബന്ധിച്ച് പലപ്പോഴും കേൾക്കാറുള്ള നിരവധി ആക്ഷേപങ്ങളിൽ ഒന്നാണ് ആ പാർട്ടി മുസ്ലംമതവിഭാഗക്കാർക്ക് മാത്രമുള്ളതാണെന്നും, അവർക്ക് മാത്രമാണ് ആ പാർട്ടിയിൽ അംഗത്വവും നിലനിൽപുമുള്ളൂ എന്നുള്ളത്. എന്നാൽ അത്തരം പ്രചരണങ്ങളെയും ധാരണകളെയുമെല്ലാം അസ്ഥാനത്താക്കി മുസ്ലി ലീഗിന്റെ കോണി അടയാളത്തിൽ മത്സരിച്ച് രണ്ട് തവണ എംഎൽഎ ആയ ആളാണ് യുസി രാമൻ.\nനാല്് തവണയാണ് അദ്ദേഹം നിയമസഭയിലേക്ക് മത്സരിച്ചത്. അദ്ദേഹമിപ്പോൾ മുസ്ലിം ലീഗിന്റെ പോഷക സംഘടനയായ ദളിത് ലീഗിന്റെ സംസ്ഥാന പ്രസിഡണ്ട് കൂടിയാണ്. ഇത്തരം പ്രചരണങ്ങളെല്ലാം അവാസ്തവമാണെന്നും തന്നെപ്പോലെ നിരവധി പേർ മുസ്ലിം ലീഗിന്റെ കോണി അടയാളത്തിൽ മത്സരിച്ച് ജനപ്രതിനിധികളായിട്ടുണ്ടെന്നും യുസി രാമൻ മറുനാടൻ മലയാളിയോട് പറയുന്നു.\nമുസ്ലിം ലീഗിനകത്ത് മുസ്ലിങ്ങളല്ലാത്തവർക്ക് നിലനിൽപുണ്ടോ? മുസ്ലിം ലീഗിൽ എല്ലാവിധ ജാതി മത വിഭാഗങ്ങൾക്കും നിലനിൽപുണ്ട്. അതിന്റെ ഒരു ഉദാഹരണമാണ് ഞാൻ. ഞാൻ മുസ്ലിം ലീഗിന്റെ ശാഖതലം മുതൽ സംസ്ഥാനതലം വരെയുള്ള ഘടകങ്ങളിൽ പ്രവർത്തിച്ചുണ്ട്. ഇപ്പോഴും തുടരുകയും ചെയ്യുന്നു. നിലവിൽ മുസ്ലിം ലീഗിന്റെ സംസ്ഥാന പ്രവർത്തക സമിതി അംഗമാണ്. ഞാൻ മാത്രമല്ല എന്നെപോലുള്ള പതാനിയിരക്കണക്കിന് മുസ്ലിം ഇതര മതസ്ഥർ മുസ്ലിംലീഗ് പാർട്ടിയിൽ അംഗത്വമെടുത്ത് പ്രവർത്തിക്കുന്നവരുണ്ട്. കൂടുതൽ എസ് സി, എസ്ടി, മറ്റു ദളിത് വിഭാഗങ്ങളിൽ പെട്ട പ്രവർത്തകരാണ്. നമ്മളീ സംസാരിക്കുന്ന സമയത്ത് മാത്രം സംസ്ഥാനത്തെ ത്രിതല പഞ്ചായത്തുത്തുകളിൽ മുസ്ലിം ലീഗിന്റെ കോണി അടയാളത്തിൽ മത്സരിച്ച 172 അംഗങ്ങളുണ്ട്. മലപ്പുറം ജില്ലാ പഞ്ചായത്ത് പ്രസിഡണ്ട് എപി ഉണ്ണിക്കൃഷ്ണൻ മുസ്ലിം ലീഗിന്റെ കോണി അടയാളത്തിൽ മത്സരിച്ച് ജയിച്ചയാളാണ്.\nഅദ്ദേഹമിന്ന് ഇന്ത്യൻ യൂണിയൻ ദളിത് ലീഗിന്റെ സംസ്ഥാന സെക്രട്ടറി കൂടിയാണ്. കഴിഞ്ഞ തവണ വയനാട് ജില്ല പഞ്ചായത്ത് പ്രസിഡണ്ടായിരുന്ന എ ദേവകിയും മുസ്ലിംലീഗിന്റെ ബാനറിൽ മത്സരിച്ച് വിജയിച്ചയാളാണ്. സംവരണ സീറ്റിൽ മാത്രമല്ല ഇവരൊന്നും മത്സരിക്കുന്നത്. മുസ്ലി ലീഗിന്റെ തന്നെ സജീവമായൊരു പോഷക ംസഘടനയായ വനിതാ ലീഗിന്റെ ദേശീയ സെക്രട്ടറിമാരിലൊരാളായ വയനാട് ഇരുളം സ്വദേശിയും ആദിവാസി വിഭാഗത്തിൽ പെട്ടയാളുമായ ജയന്തിരാജൻ മത്സരിച്ചത് ജനറൽ സീറ്റിൽ മുസ്ലിംലീഗിന്റെ കോണി അടയാളത്തിൽ മത്സരിച്ച് ജയിച്ച് അവിടെ ബ്ലോക്ക് പഞ്ചായത്ത് സ്റ്റാന്റിങ് കമ്മറ്റി ചെയർപേഴ്സണായി പ്രവർത്തിക്കുന്നു. ആലപ്പുഴയിൽ നിന്നുള്ള ശ്യംസുന്ദർ മുസ്ലിം ലീഗിന്റെ കർഷകതൊഴിലാളി സംഘടനയുടെ സംസ്ഥാന വൈസ് പ്രസിഡണ്ടായി പ്രവർത്തിക്കുന്നു. അദ്ദേഹം ഒരു സവർണ്ണ വിഭാഗത്തിൽപെട്ടയാളാണ്. ഇത്തരത്തിൽ എല്ലാവിഭാഗത്തിലും പെട്ട ആളുകൾക്കും പ്രവർത്തിക്കാൻ കഴിയുന്ന പാർട്ടിയാണ് മുസ്ലിംലീഗ്. എല്ലാ വിധ മതവിഭാഗക്കാർക്കും അവരവരുടെ വിശ്വാസങ്ങൾക്കനുസരിച്ച് തന്നെ പ്രവർത്തിക്കാനുള്ള സ്വതാന്ത്ര്യം ഈ പാർട്ടിയിലുണ്ട്.\nമുസ്ലിം ലീഗിൽ എനിക്ക് അനർഹമായ പരിഗണനയാണ് ലഭിച്ചിട്ടുള്ളത്. മുസ്ലിംലീഗിനകത്ത് എനിക്ക് അനർഹമായ പരിഗണനയാണ് ലഭിച്ചിട്ടുള്ളത്. രണ്ട് തവണ കുന്ദമംഗലത്ത് നിന്ന് നിയമസഭയിലേക്ക് മത്സരിക്കാനും ജയിക്കാനുമുള്ള അവസരം പാർട്ടി എനിക്ക് തന്നിട്ടുണ്ട്. മൂന്നാം തവണ കുന്ദമഗലം ജനറൽ സീറ്റായിരുന്നിട്ട് കൂടി പാർട്ടി എന്നെ തന്നെ മത്സരിക്കാൻ നിയോഗിച്ചു. മണ്ഡല പുനർനിർണയവുമായി ബന്ധപ്പെട്ട പ്രശ്നങ്ങൾ കൊണ്ട് വിജയിക്കാനായില്ല. നാലാം തവണ ബാലുശ്ശേരിയിലും മുസ്ലിം ലീഗിന്റെ കോണി അടയാളത്തിൽ ഞാൻ തന്നെ മത്സരിച്ചു.\nഇത്തരത്തിൽ നാലു തവണ മുസ്ലിം ലീഗ് എന്നെ നിയമസഭയിലേക്ക് മത്സരിപ്പിച്ചു. അതു കൂടാതെ കേരളമൊട്ടാകെ പ്രവർത്തന പരിധിയുള്ള ഹാൻവീവ് കോർപറേഷന്റെ ചെയർമാനായും അഞ്ച് വർഷം പ്രവർത്തിക്കാനുള്ള അവസരവും മുസ്ലിം ലീഗ് എനിക്ക് തന്നു.യൂണിവേഴ്സിറ്റി സെനറ്റ് മെമ്പർ, സാക്ഷരതാ സമിതി അംഗം എന്നീ നിലയിലൊക്കെ പ്രവർത്തിക്കാനുള്ള ഭാഗ്യം മുസ്ലിം ലീഗ് എനിക്ക് തന്നിട്ടുണ്ട്. ഇത്തരത്തിൽ അനർഹമായ പരിഗണനയാണ് എനിക്ക് പാർട്ടിയിൽ ലഭിച്ചിട്ടുള്ളത്. ഞാൻ മത്സരിച്ച് നാലു തെരഞ്ഞെടുപ്പുകളിലും പാർട്ടി തന്നെയാണ് നേരിട്ട് പ്രചരണങ്ങൾക്ക് നേതൃത്വം നൽകിയത്. മറ്റെല്ലാ സ്ഥാനാർത്ഥികൾക്കുമെന്ന പോലെ തെരഞ്ഞെടുപ്പ് പ്രചരണങ്ങൾക്കുള്ള ഫണ്ടും പാർട്ടിയിൽ നിന്ന് എനിക്ക് ലഭിച്ചിട്ടുണ്ട്.\nഞാനൊരു സാധാരണ കർഷക തൊഴിലാളി കുടുംബത്തിൽ ജനിച്ചയാളാണ്. അതുകൊണ്ട് സാധാരണക്കാർക്കിടയിൽ ഏറ്റവും നന്നായി പ്രവർത്തിക്കാനും എനിക്ക് എന്റെ ജീവിതാനുഭവങ്ങൾ പഠമായിട്ടുണ്ട്. 2001ലെ നിയമസഭാ തെരഞ്ഞെടുപ്പിൽ മത്സരിച്ച് എംഎൽഎ ആയതിന് ശേഷമാണ് ഞാൻ മുസ്ലിം ലീഗിന്റെ അംഗത്വമെടുക്കുന്നത് പോലും. അവിടുന്നിങ്ങോട്ട് ഇതുവരെയും പാർട്ടി നേതൃത്വത്തിൽ നിന്നോ പ്രവർത്തകരിൽ നിന്നോ എനിക്ക് യാതൊരു അവഗണനയും നേരിടേണ്ടി വന്നിട്ടില്ല എന്നു മാത്രമല്ല വളരെയധികം പരണഗന ലഭിക്കുകയും ചെയ്തിട്ടുണ്ട്. മുസ്ലിം ലീഗിലെ ഏറ്റവും വലിയ നേതൃത്വമാണ് പാണക്കാട് കുടുംബാഗംങ്ങൾ. അവരുമായി വളരെയടുത്ത ബന്ധമാണ് എനിക്കുള്ളത്. മാസത്തിലൊരിക്കലെങ്കിലും ഞാൻ അവിടെ പോകാറുണ്ട്.\nഈ പ്രദേശങ്ങളിൽ എവിടെയെങ്കിലും പാണക്കാട് ഹൈദരലി ശിഹാബ് തങ്ങൾ വന്നാൽ എന്നെ അന്വേഷിക്കാറുണ്ട്. ഞാൻ പോയിക്കാണാറുമുണ്ട്. ഇത് എന്റെ മാത്രം അനുഭവമല്ല. എന്നെപോലെ നിരവധി പേർ വിവിധ മതങ്ങളിൽ പെട്ടവരും മതമില്ലാത്തവരും ഈ പാർട്ടിക്കകത്തുണ്ട്. അവരോടൊക്കെ ചോദിച്ചാലും അവർക്കും പറയാനുണ്ടാകും ഇത്തരത്തിൽ പാർട്ടി അവരെ പരിഗണിച്ചതിന്റെ കഥകൾ തന്നെയാകും. അതു കൊണ്ട് മുസ്ലിം ലീഗ് മുസ്ലിം മതവിഭാഗത്തിന്റെ മാത്രം സംഘടനയാണെന്നും ഇതര മതക്കാർക്ക് ആ പാർട്ടിയിൽ ്സ്ഥാനമില്ലെന്നുമെല്ലാമുള്ള പ്രചരണങ്ങൾ തീർത്തും അടിസ്ഥാന രഹിതമാണ്.\nപ്രിയങ്കയുടെ രാമക്ഷേത്ര നിർമ്മാണ സന്ദേശം വളച്ചൊടിച്ചെന്ന് വി.ടി.ബൽറാം


ചരിത്രത്തില് ആദ്യം! പുരുഷന്മാരെക്കാള് കൂടുതല് സ്ത്രീകള്; പുതിയ സർവ്വെ ഫലം ഇങ്ങനെ - Newscom - Malayalam News\nഇന്ത്യയിലെ സ്ത്രീപുരുഷ അനുപാതത്തിന്റെ പുതിയ കണക്കുകള് പുറത്ത്. രാജ്യത്ത് സ്ത്രീകളുടെ എണ്ണം പുരുഷന്മാരെക്കാൾ കൂടുതലെന്ന് റിപ്പോർട്ട്. ദേശീയ കുടുംബ ആരോഗ്യ സര്‍വേ പ്രകാരം 1000 പുരുഷന്‍മാര്‍ക്ക് 1020 സ്ത്രീകള് എന്നതാണ് പുതിയ സ്ത്രീ-പുരുഷ അനുപാതം.\nനവംബര് 24 ന് കേന്ദ്ര ആരോഗ്യ മന്ത്രാലയം പുറത്തിറക്കിയ നാഷണല് ഫാമിലി ആന്‍ഡ് ഹെല്‍ത്ത് സര്‍വേയിലാണ് ഇക്കാര്യങ്ങള് (എന്‍എഫ്എച്ച്എസ്) വ്യക്തമാക്കുന്നത്.\nരാജ്യത്ത് ഒരു സ്ത്രീക്ക് ജനിക്കുന്ന കുട്ടികളുടെ ശരാശരി എണ്ണം രണ്ടായി കുറഞ്ഞു. നേരത്തെ 2.2 ശതമാനമായിരുന്നു രാജ്യത്തെ പ്രത്യുല്‍പ്പാദന നിരക്ക്. കേന്ദ്ര ആരോഗ്യമന്ത്രാലയം പുറത്തുവിട്ട 2019-2021 വര്‍ഷത്തെ ദേശീയ കുടുംബാരോഗ്യ സര്‍വേയിലാണ് പ്രത്യുല്‍പാദന നിരക്ക് വീണ്ടും കുറയുന്നതായി പറയുന്നത്.


തദ്ദേശപോരാട്ട ചിത്രം ഇന്നു തെളിയും : Deepika.com Nattu Visesham\nപത്തനംതിട്ട: ഡിസംബര് എട്ടിനു നടക്കുന്ന ത്രിതല പഞ്ചായത്ത്, നഗരസഭ തെരഞ്ഞെടുപ്പിനുള്ള പോരാട്ടചിത്രം ഇന്നു വ്യക്തമാകും.\nമത്സരിക്കുന്നതിനായി നല്‍കിയിട്ടുള്ള നാമനിര്‍ദേശ പത്രികകള് പിന്‍വലിക്കാനുള്ള അവസാനസമയം ഇന്ന് മൂന്നാണ്. ഇതു കഴിയുന്നതോടെ എല്ലാ തദ്ദേശസ്ഥാപനങ്ങളിലും അന്തിമ സ്ഥാനാര്‍ഥി പട്ടിക പ്രസിദ്ധീകരിക്കും. സ്ഥാനാര്‍ഥികള്‍ക്ക് ചിഹ്നം അനുവദിക്കുന്നതും ഇന്നാണ്.\nജില്ലയിലെ 53 ഗ്രാമപഞ്ചായത്തുകളിലായി 3710 സ്ഥാനാര്‍ഥികളാണ് മത്സരരംഗത്ത് നിലവിലുളളത്. നാല് നഗരസഭകളിലായി 627 സ്ഥാനാര്‍ഥികളുണ്ട്.\nഎട്ട് ബ്ലോക്ക് പഞ്ചായത്തുകളില് 406 സ്ഥാനാര്‍ഥികളും ജില്ലാ പഞ്ചായത്ത് 16 മണ്ഡലങ്ങളിലായി 67 പേരുമാണ് മത്സരരംഗത്തുള്ളത്.\nഇവരില് ഏതാനും പേര് ഇന്ന് പത്രിക പിന്‍വലിക്കാന് സാധ്യതയുണ്ട്.\nഇരുമുന്നണികളില് നിന്നും ഔദ്യോഗിക സ്ഥാനാര്‍ഥികള്‍ക്കെതിരെ പത്രിക നല്‍കിയിട്ടുള്ളവര് പിന്‍വലിക്കണമെന്ന നിര്‍ദേശം നല്‍കിയിട്ടുണ്ട്. എല്‍ഡിഎഫ്, യുഡിഎഫ് എല്ലായിടത്തും മത്സരരംഗത്തുണ്ടാകും. ചുരുക്കം ചില ഗ്രാമപഞ്ചായത്ത് വാര്‍ഡുകളിലൊഴികെ എന്‍ഡിഎ സ്ഥാനാര്‍ഥികളുമുണ്ട്.\nമത്സരചിത്രം തെളിയുന്നതോടെ പോരാട്ടവും കനക്കും. കോവിഡ് മാനദണ്ഡങ്ങള് പാലിച്ചുകൊണ്ടുള്ള പ്രചാരണത്തിന് ആരോഗ്യവകുപ്പ് കര്‍ശന നിര്‍ദേശം നല്‍കിയിട്ടുണ്ടെങ്കിലും ആള്‍ക്കൂട്ട യോഗങ്ങളും സ്‌ക്വാഡ് പ്രവര്‍ത്തനങ്ങളുമായി ഇപ്പോള് തന്നെ പ്രചാരണരംഗത്തിന്‍റെ സ്വഭാവം മാറിയിട്ടുണ്ട്.\nമൂന്ന് മുന്നണികളും മണ്ഡലം, പഞ്ചായത്ത്, വാര്‍ഡുതല കണ്‍വന്‍ഷനുകള് നടത്തിവരികയാണ്. എല്‍ഡിഎഫ് കണ്‍വന്‍ഷനുകള് ഏറെക്കുറെ പൂര്‍ത്തീകരിച്ചു.\nയുഡിഎഫ് മണ്ഡലം കണ്‍വന്‍ഷനുകള് നാളെയാണ്.